Local Council thakuge Inthikhaabaamedhu kashavaru kameh ebaoiythoa? - vNews.mv\nއިލެކްޝަންސް ކޮމިޝަންގެ ރައީސް އަޙުމަދު ޝަރީފް\nމަދަނީ ދާއިރާތައް ހިންގާ އިދާރާތަކުގެ އިންތިޚާބު ހަމަ އިންސާފުވެރިތޯ؟\nޖާދުﷲ ސައީދު 13 December 2020, 19:07\nއަންނަ އަހަރުގެ މާރޗްމަހުގެ6ގައި ބާއްވަން ފަސްކުރި ލޯކަލް ކައުންސިލްތަކުގެ އިންތިޚާބާގުޅޭ ގޮތުން ޚާއްޞަ ޤާނޫނެއްވަނީ ފާސްކޮށްފައެވެ.\nމިޤާނޫނުގައިވާ ގޮތުން އެ އިންތިޚާބު ބާއްވަން ޖެހޭނީ އިންތިޚާބު ފުރަތަމަ އިޢުލާންކޮށް އޭގެފަހުން ފަސްކުރިއިރު ކުރިމަތިލައިފައިވާ ކެންޑިޑޭޓުންނަށް ނޫން ބަޔަކަށް ވޯޓު ނުލިބޭ ގޮތަށެވެ. މާނައަކީ އެނޫން ކެންޑިޑޭޓުންނަށް ކުރިމަތި ނުލެވޭ ގޮތަށެވެ. ނަމަވެސް ޙާލަތު ބަދަލު ކުރިމަތިވެދާނެ އެތައް ކަމެއް މިޤާނޫނުގައި ހިމަނައިފައެއް ނުވެއެވެ. އެހެންވީމާ ހުރިހާކަމެއް ކުރުމަށް ލަފަޔަކަށް އެދެންވެސް ދާން އޮންނާނީ ޝަރުޢީ ނިޒާމެވެ.\nއަންނަ އަހަރުގެ މާރޗްމަހުގެ6ވަނަ ދުވަހާއި ހިސާބަށް އެއްއަހަރު ދުވަހުގެ ޤާނޫނީ ހުސްކަމެއްގެ ތެރެއަށް ގެނެސްފައިވާ ލޯކަލް ކައުންސިލްތަކުގެ އިންތިޚާބު އިންޞާފުވެރިވެދާނެތޯ ސުވާލު ނުއުފެދޭނެ ސަބަބެއް ނެތެވެ.\nކޮވިޑް-19 އާއި ގުޅިގެން ފަސްކުރެވުނު މި އިންތިޚާބު ދެފަހަރެއްގެ މަތީން ފަސްކުރިފަހުން އިލެކްޝަންސް ކޮމިޝަންގެ އިޚްތިޞާޞްތަކުގެ މައްޗަށް ރައްޔިތުންގެ މަޖިލީހުގެ އިމްތިޔާޒުތަކެއް ވަދެފައިވާކަމަށް ބެލެވެއެވެ.\nމަޖިލީހުގެ އިމްތިޔާޒުތަކުގެ ތެރެއަށް މުސްތަޤިއްލު އިލެކްޝަންސް ކޮމިޝަން ވަދެފައިވާއިރު އެއްބާރުގެ ތެރެއަށް އަނެއްބާރަށް ނުފޫޒު ހިންގޭގޮތަށް ޤާނޫނުގައި ވަނީ ކަނޑައެޅިފައެވެ. އެހެންވީމާ އިލެކްޝަންސް ކޮމިޝަންގެ ޤާނޫނު ބުނާގޮތުން މިފަދަ އިންތިޚާބެއް ބާއްވަން ލާޒިމްކުރާ މުއްދަތު ފަހަނަޅައިދާނަމަ އެ ކޮމިޝަނަށް ޖެހެނީ ކޯޓުގެ ބަހެއް ހޯދާށެވެ. އަދި އެބަހަކީ ޤާނޫނީ ބާރު ލިބިދޭ އިޖުރާޢަތުތަކެއްގެ ތެރެއިން ކަންކުރަންޖެހޭނެ ގޮތްތަކެކެވެ.\nދިވެހި ރާއްޖޭގެ ޤާނޫނުއަސާސީގެ 8 ވަނަ ބާބުގައި ލާމަރުކަޒީ އުޞޫލުން ދާއިރާތައް ހިންގުން ބަޔާންކުރާ ޤާނޫނު ނަމްބަރު 231 ގެ ހ، ށ، ފިޔަވައި ނޫނުގައި ބުނެފައިވަނީ ކައުންސިލެއްގެ ޢުމުރު3އަހަރަށްވުރެ ދިގުވެގެން ނުވާނެ ކަމުގައެވެ. އަދި ރ، ގައި ބަޔާންކޮށްފައިވަނީ އިދާރީ ދާއިރާތައް ހިންގުމަށްޓަކައި އުފައްދާ ކައުންސިލްތައް އިންތިޚާބުކުރުމާއިބެހޭ ޤާނޫނެއް ރައްޔިތުންގެ މަޖިލީހުން ފާސްކުރަންވާނެ ކަމަށެވެ.\nމި ކައުންސިލްތައް އުފެދި ހިނގަމުންދާތާ މިހާރު 12 ވަރަކަށް އަހަރާއި ގާތްވަނީއެވެ. އެހެންވީމާ އެ ޤާނޫނުތައްވެސް އޮތީ ފާސްވެފައެވެ.\nނަމަވެސް ފާހަގަ ކޮށްލަން ޖެހެނީ މިމާއްދާގެ (ބ) އެވެ. ސަބަބަކީ އެ މާއްދާގައި ވަނީ އިދާރީ ދާއިރާތައް ހިންގުމަށްޓަކައި އުފައްދާ ކައުންސިލްތަކުގެ އިންތިޚާބުތައް ހިންގައި ބަލަހައްޓަންވާނީ އިލެކްޝަންސް ކޮމިޝަނުން ކަމުގައި ބުނެފައި ވުމެވެ.\nނަމަވެސް އިލެކްޝަންސް ކޮމިޝަންގެ ރައީސް ވިދާޅުވެފައިވަނީ އިންތިޚާބު ފަސްކުރުމުގެ ބާރު އެ ކޮމިޝަނަށް އޮވެގެން ނުވާނެ ކަމަށެވެ. ކޮމިޝަނަރ ޝަރީފްގެ މިވާހަކަފުޅު މުޅީން ދޮގެއްވެސް ކުރެވޭކަށްނެތެވެ. ސަބަބަކީ އިންތިޚާބު ފަސްކުރަން ޖެހުނީ މުޅި އިންސާނިއްޔަތު ނުރައްކަލެއްގެ ކުރިމައްޗަށް ހުށަހެޅި، ކުއްލި ޙާލަތެއް ކުރިމަތިވެގެންނެވެ. މިއިންތިޚާބަކީ ހުރިހާ ރައްޔިތުން އެއްދުވަހެއްގައި ނިކުމެ ވޯޓުލާން ގޮސްއުޅޭ ދުވަހެކެވެ. އެހެންވީމާ އެންމެންގެ ދުޅަހެޔޮ ޞިއްޙަތަށް ރައްކާތެރިވާން ޖެހޭނެއެވެ. އެހެން ނަމަވެސް އެއީ ޙާލަތު އުވިދިއުމުން އުވިދާގޮތަށް އޮންނަންޖެހޭ ޤާނޫނެއް ނުވަތަ ކަމަކަށް ވާންޖެހެއެވެ.\nމިޙާލަތުގައި ރައްޔިތުން ނެރެގެން ވޯޓުލާންޖެހެނީ ހުއްދައެއް އޮވެގެންނެވެ. އެ ހުއްދަ ދޭންޖެހޭނީ ހެލްތު ޕްރޮޓެކްޝަން އެޖެންސީންނެވެ. އަދި ވޯޓުލުމުގެ ތައްޔާރީތައް ކުރުމަށް ފުރުޞަތު ނުލިބޭހާ ހިސާބުން ހުއްދަ ލިބިއްޖެނަމަ އަނެއްކާވެސް އިންތިޚާބު ޖެހޭނީ ފަސްކުރާށެވެ. ނަމަވެސް އެހިސާބުން ކޯޓަށް ނުގޮސް އިލެކްޝަންސް ކޮމިޝަނަށް އިންތިޚާބު ފަސްކުރެވިދާނެތޯ އަދި ވޯޓުލާ ދުވަހެއް އިޢުލާން ކުރެވިދާނެތޯ ސުވާލެއް ނުކުރެވޭބާވައެވެ.\nމިއިންތިޚާބަށް ވޯޓުލާ މީހުން އަނެއްކާވެސް ރީރެޖިސްޓްރީ ކުރަން ޖެހެއެވެ. އަދި އޭގެއިތުރުން އިންތިޚާބު އިޢުލާންކުރިއިރު ވޯޓުލުމުގެ ޙައްޤު ނެތް އެތައް ބަޔަކަށް ވޯޓުލުމުގެ ޙައްޤު ލިބެއެވެ. ނަމަވެސް އިންތިޚާބު އިޢުލާން ކޮށްގެން ކުރިމަތިލީ މީހުން ފިޔަވައި އެހެން ބަޔަކަށް ކެންޑިޑޭޓުންގެ ޙައްޤެއް ނުލިބެއެވެ.\nމިއީ ޢަޖައިބެއްކަހަލަ ޤާނޫނީ އަރަތެކެވެ. އާބަޔަކަށް ވޯޓުލާން ހުއްދަ ލިބޭއިރު އިންތިޚާބު ފަސްކުރުމާއި ޙާލަތުގެ ގޮތުން އިންތިޚާބުގައި ވާދަ ނުކުރެވޭނެކަން އެނގިގެން ނަން އަނބުރާ ގެންދިޔަ މީހުނަށް ހަދަންޖެހޭ ގޮތެއް އަލަށް ފާސްކުރި ސަންސެޓް އިލެކްޝަން ޤާނޫނަކު ނެތެވެ.\nއިންތިޚާބު ފަސްކޮށް އާތާރީޚެއް އިޢުލާންކުރި ދުވަހާއި ހިސާބަށް 18 އަހަރު ފުރޭ 5000 އަށްވުރެ ގިނަ ރައްޔިތުންނަށް އަލަށް ވޯޓުލުމުގެ ޙައްޤު ލިބޭއިރު އިންތިޚާބުން ނަން އަނބުރައި ގެންދެވި ކެންޑިޑޭޓުންގެ ބަދަލުގައި ނަންހުށަހެޅޭނެ އެއްވެސް ރައްޔިތެއް ނެތެވެ. އިންތިޚާބުގެ ޙައްޤެއް މިކަމުގައި އޮވޭތޯވެސް ބަލައިލަން ޖެހެއެވެ. ނޫނީ 4200 އާއި ގާތަށް ކެންޑިޑޭޓުން ކުރިމަތިލެއްވި ނަމަވެސް ނަން އަނބުރައި ގެންދެވި ބޭފުޅުން އޮޓޮމެޓިކުން އިންތިޚާބުގައި ވާދަކުރެވެނީ ތޯއެވެ. ނުވަތަ އެބޭފުޅުންގެ ނަންތައް ހިމެނޭގޮތަށް ވޯޓު ކަރުދާސް ހައްދަވައިފައިވަނީ ތޯއެވެ.\nއިލެކްޝަންސް ކޮމިޝަނުން ކުރީން ވިދާޅުވެފައިވަނީ ވޯޓު ކަރުދާސް ޗާޕްކޮށްފައި ނުވާކަމަށެވެ. ނަމަވެސް އަލަށް ކެންޑިޑޭޓުންނަށް ކުރިމަތި ނުލެވޭނެކަމަށް ވިދާޅުވުމުގެ މާނައަކީ އެ ޗާޕު ނުކުރާ ކަރުދާސްތައް ކުރީން ޗާޕުވެފައި އޮތީމާ އަނެއްކާވެސް ޚަރަދުތަކުގެ ވާހަކަ ނިކުމެ ރައްޔިތުންގެ ފައިސާ ބޭކާރު ގޮތުގައި ހޭދަވީ ވާހަކައިން ރައްޔިތުންގެ އަނގަ ބަންދުކުރުންތޯއެވެ.\nމީގެ އިތުރުން އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުވެސް އޮތީ ހަމަ މިއިންތިޚާބު އޮންނަ ދުވަހުއެވެ. އެއީވެސް ޚަރަދު ކުޑަކުރުމުގެ ގޮތުން ކުރިކަމެއް ނޫންތޯއެވެ. އަދި ކައުންސިލްތަކުގެ އިންސައްތައެއް އަންހެނުންނަށް އެކަނި ޚާއްޞަ ކޮށްފައިވާއިރު އަންހެނުންނަށް ޚާއްޞަ އެހެން އިންތިޚާބެއްވެސް މިއޮތީ އެކުއެކީގައެވެ. މިއީވެސް ޚިޔާލުތަފާތުވުންތައް އޮތް މައްސަލައެކެވެ. ބައެއް ފަރާތްތަކުން ޤަނޫނީ ޙުއްޖަތްތަކާމެދުވެސް ސުވާލު އުފައްދަވައިފައިވާ މައްސަލައެކެވެ.\nއިލެކްޝަންސް ކޮމިޝަނުން އިންތިޚާބު ފަސްކުރުމުގެ ހުއްދަ ހޯދުމަށް ކޯޓަށް ދިއުމުން ރައްޔިތުންގެ މަޖިލީހުގެ ބައެއް މެމްބަރުންވަނީ އެކަމާ ނުރުހުން ފާޅުކުރައްވައިފައެވެ. އަދި އިލެކްޝަންސް ކޮމިޝަން ވަނީ މަޖިލީހުގެ މިނިވަން މުއައްސަސާތަކާބެހޭ ކޮމިޓީއަށް ޙާޒިރު ކޮށްފައެވެ. އަދި ސުޕްރީމް ކޯޓަށް ގޮސްގެން އެމައްސަލަ ޙައްލު ނުކުރެވޭނެ ކަމަށާއި އެކަން ކުރެވޭނީ ހަމައެކަނި މަޖިލީހަށްކަމަށް ބައެއް މެމްބަރުން ވިދާޅުވަމުން ގެންދެވިއެވެ.\nރާއްޖޭގެ ނިޒާމު އެކުލެވިފައިވާ ގޮތާއި ރައްޔިތުންގެ ބާރު އޮންނަ ދުސްތޫރީ މައްސަލަތައް ބެލުން އޮންނަނީ ސުޕްރީމް ކޯޓަށެވެ. އެއާއިއެކު އިންތިޚާބު ފަސްކުރުމާއި ޤާނޫނު ޞަޙަތޯ ނުވަތަ ނޫންތޯ ކަނޑައެޅުމުގެ ބާރު ލިބިދެނީ ސުޕްރީމް ކޯޓަށެވެ. އެހެންވީމާ އެއީ ޤާނޫނު ހަދަން ކޯޓަށްދިއުން ކަމަކަށް ޤަބޫލެއް ނުކުރެވެ. ސަބަބަކީ ސުޕްރީމް ކޯޓަކީ ދައުލަތުގެ އިދާރާތަކުން ނިންމާ ޤާނޫނާއި ގުޅުންހުރި ނިންމުންތައް ޞައްޙަތޯ ކަނޑައަޅަންޖެހޭ ކޮންމެ ޙާލަތެއްގައި ގޮތް ނިންމުމުގެ ބާރު އޮންނަ ތަނަކަށްވުމެވެ. އަދި ދައުލަތުގެ އިދާރާތަކަށް އިވިގެންނުދާ ރައްޔިތުންގެ އަޑުއަހާތަނަކީ ކޯޓުތައްކަމަށް ރައްޔިތުން ޤަބޫލުވެސް ކުރާތީއެވެ. އަދި އެއީ އިންޞާފު ހޯދައިދޭނެތަންކަމަށް ރައްޔިތުން ޤަބޫލުކުރާތީއެވެ.\nމިހިސާބުން އުފެދޭ ސުވާލަކީ މިއިންތިޚާބުގައި ވާދަކުރާ ފަރާތްތަކާއި ވޯޓުލާ ފަރާތްތަކާއި ހަމަހަމަ ނުވާނަމަ އިންތިޚާބު އިންޞާފުވެރިވެދާނެތޯ ކުރެވޭ ސުވާލެވެ.\nލޯކަލް ކައުންސިލް އިންތިޚާބު 2020 ރާއްޖެ ރިޕޯޓް


SunOnline: Lanka in gaburu genaun, sarukaarun konunu kavvalheh tha?\nލަންކާއިން ގަބުރު ގެނައުން، ސަރުކާރުން ކޮނުނު ކަށްވަޅެއްތަ؟\nޝަފްނާ ހުސައިން 17 Dec 2020, 15:14\nކޮވިޑް19 ޖެހިގެން ސްރީލަންކާގައި މަރުވާ މުސްލިމުންގެ ހަށިތައް ރާއްޖެ ގެނެސް ވަޅުލުމާ ގުޅޭ ބަހުސް މި ވަނީ ބައިނަލްއަގުވާމީ މުޖުތަމައުގައި ވެސް އޮތް ހޫނު މައްސަލައަކަށްވެފަ އެވެ. މިއީ ކޮންތާކު، ކާކު އުފަންކުރުވި ހިޔާލެއް ކަމެއް ވެސް ނޭނގެ އެވެ. ނަމަވެސް އެނގެން އޮތް ހަގީގަތަކީ، ލަންކާ މުސްލިމުންގެ ހަށިތައް އެ ގައުމުގެ ސަރުކާރުން އަންދަމުން ދާ މައްސަލައިގައި ހޫނުގަނޑުގެ ތެރެއަށް ރާއްޖެ ފުންމާލާފައިވާ ކަމެވެ. އަމިއްލަ އިސްނެގުމަށް ކަމެއް ނުވަތަ ދައުވަތަކަށް ކަމެއް ވެސް އަދި ސާފެއް ނުވެ އެވެ.\nމިކަމެއް ފެންމަތިވެގެން އައީ މިދިޔަ ހޯމަ ދުވަހު ލަންކާގެ ނޫސްތަކުގައި ޝާއިއުކުރި ހަބަރަކާއެކު އެވެ. ލަންކާގެ ޑެޕިއުޓީ ޑިރެކްޓަރ ޖެނެރަލް އޮފް ޕަބްލިކް ހެލްތު ޑރ. ހެމަންތާ ހެރާތު އާ ހަވާލާދީ ލަންކާގެ ޑެއިލީމިރާގައި ބުނެފައި ވަނީ، ބަލީގައި މަރުވާ ލަންކާ މުސްލިމުން ރާއްޖޭގައި ވަޅުލައިދޭނެ ކަމަށް ބުނެ ލަންކާ ސަރުކާރަށް ހުށަހެޅުމެއް ފޮނުވީ ދިވެހި ހާރިޖިއްޔާއިން ކަމަށެވެ.\nއެކަމާ ގުޅޭގޮތުން ފޮރިން މިނިސްޓްރީން އޭރު އެއްޗެއް ނުބުންޏެވެ. މިނިސްޓްރީން ދިޔައީ ލަންކާގެ މީޑިއާއިން ހާމަކުރި މައުލޫމާތާ ގުޅޭ ގޮތުން ބަޔާނެއް ތައްޔާރުކުރަމުންނެވެ. ދިވެހި މީޑިއާތަކަށް އެ ހަބަރު ތިލަވިތާ އިރުކޮޅެއްގެ ތެރޭ ފޮރިން މިނިސްޓްރީން ބަޔާން ނެރުނެވެ. ނަމަވެސް އެ ބަޔާނުގައި އޮތީ ތަފާތު ވާހަކައެކެވެ.\nދިވެހި ސަރުކާރުން ބުނީ ކޮވިޑް19 ޖެހިގެން ސްރީލަންކާގައި މަރުވާ މުސްލިމުންނަށް އިސްލާމީ އުސޫލުތަކާ އެއްގޮތަށް ރާއްޖޭގައި ޖަނާޒާގެ ކަންތައްތައް ހަމަޖައްސައިދިނުމަށް އެހީތެރިކަން ހޯއްދެވުމަށް އެދިވަޑައިގެން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ އަރިހަށް ސިޓީފުޅެއް ފޮނުއްވީ ސްރީލަންކާގެ ރައީސް ގޯތާބަޔަ ރާޖަޕަކްސަ ކަމަށެވެ. ލަންކާ ކެބިނެޓުގައި އެފަދަ މަޝްވަރާއެއް ކޮށްފައި ނުވާއިރު، އެފަދަ ސިޓީފުޅެއް ފޮނުއްވިކަން ކެބިނެޓަކަށް ނޭނގެ އެވެ.\nދިވެހި ސަރުކާރުން ބުނާގޮތުން ރާއްޖެއިން އަމިއްލައަށް މައްސަލައިގެ ތެރެއަށް ވަނީކީ ނޫނެވެ. ލަންކާއިން އެދުމުން އެކަމަށް އެހީތެރިވެވޭނެ ގޮތެއް އޮތްތޯ ބަލަނީ އެވެ. ހަގީގަތަކީ ކޮބައިކަމެއް ނޭނގެ އެވެ.\nމި ބަހުސްގެ ދެކޮޅަށް ބަލާއިރު ލަންކާގައި މުސްލިމުން ވަޅުނުލެވިގެން ރާއްޖެ ގެންނަން ޖެހުނީ ކޮން ސަބަބަކާ ހުރެތޯ ބަލާލުން މުހިންމެވެ. ލަންކާއިން ކޮވިޑުގައި މަރުވާ މީހުންގެ ހަށިގަނޑު އަންދަން ނިންމީ މިދިޔަ އޭޕްރިލް މަހު އެވެ. އެއީ އެ ބަލީގައި މަރުވާ މީހުން ވަޅުލުމުން ބިމުގެ ފެން ފަށަލަ ތަޣައްޔަރުވެ، ވައިރަސް ފެތުރިދާނެ ކަމަށް އެގައުމުގެ ނުފޫޒުގަދަ ބުދިސްޓު ހާމުދުރުން ތުހުމަތު ކުރުމުންނެވެ.\nއެ ގަވާއިދުގެ ދަށުން ލަންކާގައި ކޮވިޑު ޖެހިގެން މަރުވާ މުސްލިމުންނާއި ކްރިސްޓިއަނުންގެ ހަށިގަނޑުވެސް އަންދާތީ ސަރުކާރަށް ވަނީ ފާޑު ކިޔުން އަމާޒުވެފަ އެވެ. އަދި ބަލީގައި މަރުވާ ބައެއް މުސްލިމުންގެ އާއިލާތަކުން ވަނީ އެ މީހުންގެ ހަށިގަނޑު އެންދުމުގައި ބައިވެރިވި ނުވުމުގެ ގޮތުން، މަރުވާ މީހުންގެ ހަށިގަނޑާ ހަވާލުވާން ދެކޮޅު ހަދާފަ އެވެ.\nދެ ސަރުކާރުން މިވަރުގެ ކަމެއް ކުރަން އުޅޭއިރު، ދެ ގައުމުގެ ރައްޔިތުންގެ ވިސްނުން މިކަމުގައި ހުރީ ކިހިނެތްތޯ ބަލާލުން ވެސް މުހިންމެވެ.\nރާއްޖޭގައި ލަންކާ މުސްލިމުން ވަޅުލަން އުޅޭ ހަބަރާއެކު ހިޔާލު ތަފާތުވުން އުފެދުނެވެ. ސަރުކާރުން ވިސްނައިދޭން މަސައްކަތް ކުރީ، އެއީ މުސްލިމުންނަށް އެހީތެރިވުން ކަމަށެވެ. އަދި އެ ރާގަށް ސިޔާސީ ލީޑަރުންނާއި ދީނީ އިލްމުވެރިން ވެސް ވަރަށް ބާރުލާފައި ވާހަކަދައްކަވަން ފެއްޓެވި އެވެ. އެބޭފުޅުން ވިދާޅުވަމުން ގެންދަވަނީ، މުސްލިމް ގައުމެއްގެ ހައިސިއްޔަތުން، ލަންކާގެ މުސްލިމުންނަށް އެހީވުމަކީ ވާޖިބެއް ކަމަށެވެ.\nނަމަވެސް މިކަމާ އެންމެ ފުރަތަމަ ވެސް ފާޅުގައި ދެކޮޅު ހެއްދެވީ ކުރީގެ ރައީސް މައުމޫން އަބްދުލްގައްޔޫމެވެ. ރައީސް މަައުމޫން ވިދާޅުވީ އެއީ ދީނީގޮތުން ރާއްޖޭން ކޮށްދޭން ޖެހޭ ކަމެއް ނޫން ކަމަށެވެ. އަދި އެކަން ކޮށްދީފިނަމަ އެކަންވާނީ ލަންކާ ސަރުކާރުން މުސްލިމުންނާ މެދު އަމަލުކުރަމުންދާގޮތަށް ކުރެވޭ ތާއީދަކަށް ކަމަށެވެ.\n"ސްރީލަންކާގައި ކޯވިޑް ޖެހިގެން މަރުވާ މުސްލިމުންގެ ހަށިތައް ރާއްޖޭގައި ވަޅުލައިދިނުމުގެ ބަދަލުގައި އިސްލާމީ އުޚުއްވަތްތެރިކަމުގެ ރޫޙުގައި އެމީހުންގެ ހަށިތައް އަންދާނުލުމަށް ޝްރީލަންކާ ސަރުކާރުގައި ދެންނެވުން މާރަނގަޅުވާނެ ނޫންތޯ؟" މައުމޫން ސުވާލު އުފެއްދެވި އެވެ.\nތެދެކެވެ. މުސްލިމް ގައުމެއްގެ ހައިސިއްޔަތުން، ރާއްޖެއިން އެންމެ ފުރަތަމަ ކުރަންޖެހޭ ކަމަކީ މުސްލިމުންނާ ދޭތެރޭ ލަންކާ ސަރުކާރުން އަމަލުކުރަމުން އަންނަ ލާއިންސާނީ ގޮތް ކުއްވެރިކޮށް، އެކަން ހުއްޓާލަން ޕްރެޝަރު ކުރުމެވެ. ލަންކާއަށް އުފަން މުސްލިމުން އިތުރަށް ނިކަމެތިކޮށް، އުފަން ފަސްގަނޑުގައި ވަޅުލުމުގެ ހައްގުން އެމީހުން މަހްރޫމް ކުރުމަށް އެއްބާރުލުން ދިނުމެއް ނޫނެވެ.\nލަންކާގެ މުސްލިމުން ވެސް ރާއްޖޭގައި އެމީހުންގެ ހަށިތައް ވަޅުލާކަށް ބޭނުމެއް ނޫނެވެ. މި ހަބަރާއެކު ލަންކާ މުސްލިމުން ވެސް އަންނަނީ އެމީހުން އެކަމާ ދެކޮޅުކަން ސޯޝަލް މީޑިއާގައި ހާމަކުރަމުންނެވެ.\nއިސްލާމީ ގޮތަށް ޖަނާޒާގެ ކަންކަން ކުރިއަށް ގެންގޮސް ވަޅުލުމުގެ ހައްގު ހޯދައިދޭން ރާއްޖޭން "އެހީވާން" ތައްޔާރަށް އޮތީތީ ޝުކުރު އަދާކުރަމުން އެމީހުން ބުނަމުން އަންނަނީ، އެމީހުން މަރުވުމުން ބޭރު ފަސްގަނޑެއްގައި ވަޅުލާން ނޭދޭ ކަމަށެވެ. އަދި އެމީހުންނަކީ ވެސް ލަންކާ ރައްޔިތުންނަށް ވާއިރު، އަމިއްލަ ފަސްގަނޑުގައި އެމީހުންގެ ހައްގުތައް އަތުނުލެވޭނެ ކަމަށް ބުނެ އެ މީހުން އަންނަނީ އަޑުއުފުލަމުންނެވެ.\nސްރީލަންކާ މުސްލިމް ކޮންގްރެސްގެ ލީޑަރު ރައޫފް ހަކީމްވެސް ވަނީ މި މައްސަލައިގައި ވަރަށް ބޮޑަށް ކަންބޮޑުވުން ފާޅުކުރައްވައި ދިވެހި އެމްބަސީއަށް ސިޓީއެއް ފޮނުއްވައިފަ އެވެ.\nއެ ސިޓީގައި ރައޫފް ހަކީމް ވިދާޅުވީ އެމީހުން ބޭނުންވަނީ ލަންކާ ސަރުކާރުން ހަދައިގެން އުޅޭ ހަމަނުޖެހޭ އުސޫލު ނިމުމަކަށް ގެނައުމަށް ކަމަށެވެ. އެމީހުންގެ ގަބުރު އުފުލައިގެން ރާއްޖެ ގެނެސް ވަޅުލުމަކަށް ނޫނެވެ.\nދިވެހި ސަރުކާރުގެ ހުށަހެޅުމާ ގުޅިގެން އދ.ގެ ހިއުމަން ރައިޓްސް ކައުންސިލްގެ ދީނީ މިނިވަންކަމާ ބެހޭ ހާއްސަ ރެޕެޓުއާ އަދި ރާއްޖޭގެ ކުރީގެ ހާރިޖީ ވަޒީރު ޑރ. އަހްމަދު ޝަހީދުވެސް ކަންބޮޑުވުން ފާޅުކުރައްވަމުން ވިދާޅުވީ ދެ ސަރުކާރުން ކުރާ މަޝްވަރާތަކަކީ ލަންކާގެ މުސްލިމުންގެ މަޝްވަރާއެއް ނެތި ކުރާ ކަމެއްކަން ދޭހަވާ ކަމަށެވެ. އަދި މިކަމުން ލަންކާގެ މުސްލިމުން އިތުރަށް ނިކަމެތިވެ އެކަހެރިވާ ކަމަށް ވިދާޅުވިއެވެ.\nލަންކާއިން މުސްލިމުންނާ ދޭތެރޭ ގެންގުޅޭ އަނިޔާވެރި ސިޔާސަތުގެ ތެރެއަށް ރާއްޖެ ވަދެފައި މިވަނީ ހުތުރު ގޮތަކަށެވެ. އަދި އެކަމުގެ ސަބަބުން "އިސްލާމޮފޯބިއާ" ނޫނީ އިސްލާމުންނާ އަދާވާތްތެރިވުމަށް ތާއީދުކޮށް އިންސާނީ ހައްގުތަކުން ބަޔަކު މަހްރޫމް ކުރުމަށް ތާއީދުކުރާ ކަމުގެ ތުހުމަތު ވެސް މިވަނީ ދިވެހި ސަރުކާރުގެ ބޮލުގައި އެޅިފަ އެވެ.\nލަންކާ މުސްލިމުންގެ ހަށިތައް ރާއްޖެ ގެނެސް ވަޅުލުމުގައި ފޮލޮވަރުން ގިނަ ސިޔާސީ ލީޑަރުން ދައްކާ ވާހަކަ ވެސް ދެކޮޅެއް ނުޖެހެ އެވެ. ލަންކާގައި ދިވެހިން ވަޅުލާފައިވާ ކަމަށް ބުނެ މިކަން ދިފާއުކުރަން އުޅުނު ނަމަވެސް މިއީ އަޅާކިޔޭވަރުގެ ވާހަކަތަކެއް ނޫން ކަމަށް ބުނުމުގެ ފުރުސަތު އެބަ އޮތެވެ.\nއެހެންކަމުން ލަންކާ މުސްލިމުންގެ ހަށިތައް ރާއްޖެ ގެނައުމުގެ ފަހަތުގައި ނުބައި ނިޔަތެއް އޮތް ކަމުގެ ތުހުމަތު ވެސް ކުރެވެނީ އެހެންވެ އެވެ. އެއް ބަޔަކު ގަބޫލުކުރާ ގޮތުގައި ސަންދޯއް އުފުލުގެ ބަހަނާގައި އޮތީ ބޮޑު އަގެކެވެ. ބައެއް ސިޔާސީ ފަރާތްތަކުން މިކަން ނުކުރެވިގެން އުޅޭ އުޅުމުން ގައިމުވެސް އެފަދަ އެއްޗެއް ހީނުވެ ނުދާނެ އެވެ.\nމިކަން މުޅި ދުނިޔޭގެ ސަމާލުކަމަށް އައިސްފައިވާއިރު، ރާއްޖެއަށް ލިބެނީ ރީތި ނަމެއް ނޫނެވެ. އެންމެން ވެސް މިހާރު ތިބީ މިހާރު ކުރިއަށްދާ މަޝްވަރާތައް ނިމޭނެ ގޮތެއް ބަލާށެވެ.


މިޔަންމާާއަށް ފަޤީރުވެދާނެކަމުގެ ބިރު މިޔަންމާާއަށް ފަޤީރުވެދާނެކަމުގެ ބިރު\nމިޔަންމާއަށް ފަޤީރުވެދާނެކަމުގެ ބިރު\nކޯވިޑްގެ ބަލިމަޑުކަމުން ޤައުމުގެ އިޤްޠިޞާދު ޙީނަރުވެފައިއޮތްވާ ފެބްރުއަރީމަހު ހިނގާދިޔަ އަސްކަރީ ހަމަނުޖެހުންތަކުގެ ސަބަބުން 2022 ވަނަ އަހަރު އަންނަންވާއިރު މިޔަންމާ އާބާދީގެ ދެބައިކުޅައެއްބައި މީހުން ފަޤީރުވެދާނެކަމުގެ ބިރުހީވެފައިވާ ކަމަށް ޔޫއެންޑީޕީ ބުނެފިއެވެ.\nޔޫއެންޑީޕީ އިން ޢާންމު ކުރި ރިޕޯޓެއްގައި ބުނެފައިވާގޮތުން އެޤައުމުގެ ސިޔާސީ ހަމަނުޖެހުންތަކުގެ ސަބަބުން އާންމުންގެ ޢާމްދަނީ ދަށްވެ އިޤްތިޞާދީ ގޮތުން މުޖުތަމަޢު ދަށަށްދާނެއެވެ. އެންމެ ގޯސް ޙާލަތުގައި 2022 އަންނައިރު އެޤައުމުގެ 26 މިލިއަނެއްހާ މީހުން ފަޤީރުކަންމަތީ ދިރިއުޅޭނެ ކަމުގައިވެސް އެ ރިޕޯޓްގައި ބުނެފައިވެއެވެ. މިއީ ގާތްގަޑަކަށް މިޔަންމާގެ އާބާދީގެ 48.2 އިންސައްތައެވެ. އެ ޤައުމުގައި ރަސްމީކޮށް ފަޤީރުންކަމުގައި ބަލަނީ ދުވާލަކަށް 1 ޑޮލަރު ނުލިބޭ މީހުންނެވެ.\nމިޔަންމާގެ ސިޔާސީ ހަމަނުޖެހުންތަކުގެ ސަބަބުން ކުދި ވިޔަފާރިތަކަށް ވަރަށް ބޮޑަށް އަސަރުކުރާނެއެވެ. މީގެ ސަބަބުން މީހުންގެ ވަޒީފާތައް ގެއްލި ކާން ބޯނެ އެއްޗެއް ނުލިބި އަދި އިޖްތިމާޢީ ރައްކާތެރިކަންވެސް ގެއްލިގެން ހިނގައިދާނެކަމަށް ޔޫއެންޑީޕީ އިން ބުނެއެވެ. މިދިޔަ އަހަރު ފެށުނުއިރުވެސް އެ ޤައުމުގެ ގާތްގަޑަކަށް 83 އިންސައްތަ އާއިލާއަށް ލިބޭ ޢާމްދަނީ ދަށަށް ގޮސްފައިވާކަމަށް ރިޕޯޓްކޮށްފައިވެއެވެ.\nކޯވިޑްގެ ބަލިމަޑުކަން ފެތުރުނު ފުރަތަމަކޮޅު މިޔަންމާއިންވަނީ 142800 މީހުންނަށް އެ ޤައުމުން ކޯވިޑް ޖެހިފައިވާ ކަމަށް ރިޕޯޓް ކޮށްފައެވެ. އަދި 3209 މީހުން ވަނީ މިބަލީގައި މަރުވެފައެވެ. އދ ގެ ކާބޯތަކެއްޗާއި ބެހޭ އޭޖެންސީއިން ބުނި ގޮތުގައި ކާބޯތަކެއްޗާއި ތެލުގެ އަގު މިދިޔަ މަހު ވަނީ އިތުރުވެފައެވެ. މިކަމުގެ ސަބަބުން ފަޤީރު އާއިލާތައް ވަނީ ބަނޑުފުރާމުއްތި ކުރެވޭނެ ގޮތެއްނެތިފައެވެ.


Gaanoonul Ugoobaathah Bodu Islaaheh ''Enoonves Gothakah'' Islam Dheenah Furassaara Kurumakee Bodu Kusheh: Hisaan ޤާނޫނުލް އުޤޫބާތަށް ބޮޑު އިސްލާހެއް “އެނޫންވެސް ގޮތަކަށް” އިސްލާމްދީނަށް ފުރައްސާރަ ކުރުމަކީ ޖިނާއީ ބޮޑު ކުށެއް! – Huvadhoo News Gaanoonul Ugoobaathah Bodu Islaaheh ''Enoonves Gothakah'' Islam Dheenah Furassaara Kurumakee Bodu Kusheh: Hisaan Huvadhoo News\nޤާނޫނުލް އުޤޫބާތަށް ބޮޑު އިސްލާހެއް “އެނޫންވެސް ގޮތަކަށް” އިސްލާމްދީނަށް ފުރައްސާރަ ކުރުމަކީ ޖިނާއީ ބޮޑު ކުށެއް!\nއިސްލާމްދީނަށް ތައުހީނު ކުރުމުގެ ނިޔަތުގައި ބަހުން ނުވަތަ އަމަލަކުން، އަދި އެއްވެސް ވަސީލަތެއް މެދުވެރިކޮށް އިސްލާމްދީނަށް ފުރައްސާރަކުރުން އެއީ ޖިނާއީ ކުށަކަށް ހެދުން ތަފްސީލު ކުރުމަށް ގާނޫނުލް އުގޫބާތަށް އިސްލާހު ގެންނަން ބިލު ހުށަހަޅައި ބަހުސް ފަށައިފިއެވެ. މި ބިލް ސަރުކާރުގެ ފަރާތުން މަޖިލިސް އަށް ހުށައެޅުއްވީ މެމްބަރު ހިސާން ހުސެއިން އެވެ.\nގާނޫނުލް އުގޫބާތަށް އިތުރު އިސްލާހެއް ހިސާން ހުށަހަޅުއްވާފައި މިވަނީ، މުސްލިމަކާ ދިމާލަށް އާންމު ތަނެއްގައި ކާފަރެކޭ ބުނުން (ލާދީނީ ކިޔުން) އެއީ ޖިނާއީ ކުށެއް ކަމުގައި ކަނޑައަޅަން ގާނޫނުލްއުގޫބާތަށް އިސްލާހު ގެންނަން ހުށަހެޅުމާ ގުޅިގެން ގިނަ ބައެއްގެ ފާޑުކިޔުންތައް އަމާޒު ވެފައި ވަނިކޮށެވެ.\nމި އިސްލާހަކީ އެ މާއްދާގައި އޮންނަ ގޮތާ މާބޮޑު ތަފާތެއް ހިމެނޭ އިސްލާހެއް ނޫނެވެ.\nގާނޫނުލް އުގޫބާތުގެ 617 ވަނަ މާއްދާގެ (ހ) ގެ އެކެއްގައި މިހާރު ބުނެފައި ވަނީ މުއާސަލާތީ ވަސީލަތެއް ބޭނުން ކޮށްގެން ނުވަތަ އާއްމުންގެ ކުރިމަތީގައި، އިސްލާމްދީނަށް ތައުހީނު ކުރުމުގެ ނިޔަތުގައި އިސްލާމްދީނަށް ފާޑު ކިޔައި، ދީނީ ތަގުރީރު ކުރުމަކީ ކުށެއް ކަމަށެވެ.\nއިސްލާމް ދީނާ އިދިކޮޅު އަމަލުތައް އިތުރަށް ތަފުސީލުކުރުމަށް މި އިސްލާހު ހުށަހަޅުއްވާފައި ވަނީ ގާނޫނުލް އުގޫބާތުގެ 617 ވަނަ މާއްދާގެ (ހ) ގެ4ވަނަ ނަންބަރުގެ ފަހަތަށް އަކުރެއް އިތުރު ކުރުމަށެވެ.\nމި ބިލު ހުށަހަޅުއްވަމުން ހިސާން ވިދާޅުވީ، މިއީ މިހާރަށް ވަރަށް މުހިއްމު ބިލެއް ކަމަށެވެ. ރާއްޖޭގެ އިސްލާމީ ވެށި ހިމާޔަތް ކުރުމާއި، އިސްލާމީ އަގު ކުރުންތައް މަތިވެރި ކުރުމަށް ޓަކައި މި ބިލު މުހިއްމު ދައުރެއް އަދާކުރާ ކަމަށްވެސް ވިދާޅުވިއެވެ. އަޅުގަނޑުމުގެ މުޖުތަމައުގައި މަދުން ނަމަވެސް އިސްލާމްދީނަށް ކުޑައިމީސް ވާ ގޮތަށް ވާހަކަ ދެއްކުމާއި، ދީނީ ޝިއާރުތަކާއި ބައެއް ކަހަލަ ތަސައްވުރުތަކަށް އިހާނެތިކޮށް ވާހަކަ ދައްކަމުންދާ ކަމަށްވެސް ހިސާން ވިދާޅުވިއެވެ.\nހިސާން ހުށަހަޅުއްވާފައިވާ އިސްލާހުގައި ހަމަ އެކަނި ތަފާތު ވަނީ “އެނޫންވެސް ގޮތަކަށް” މި ޖުމުލަ އެކަންޏެވެ.


SunOnline: Israel gai au sarukaareh ekulavaa lehvumuge masahkaiy Beni Gantz aa havaalukuranee\nއިސްރާއީލުގައި އައު ސަރުކާރެއް އެކުލަވާލުމުގެ މަސައްކަތް ބެނީ ގަންޓްޒް އާ ހަވާލުކުރަނީ\nމުހައްމަދު ޖަވާދު ޔޫސުފު 22 Oct 2019, 11:03\nޓެލްއަވީވް (އޮކްޓޯބަރ 22) : އިސްރާއީލުގައި އައު ސަރުކާރެއް އެކުލަވާލުމުގެ މަސައްކަތް ބްލޫ އެންޑް ވައިޓް ޕާޓީގެ ލީޑަރު ބެނީ ގަންޓްޒް އާ ހަވާލުކުރުމަށް އެގައުމުގެ ރައީސް ރޫވެން ރިވްލީން ނިންމަވައިފި އެވެ.\nގަންޓްޒްގެ އޮފީހުން ނެރުނު ނޫސްބަޔާނެއްގައި ބުނެފައި ވަނީ މިދިޔަ މަހު ބޭއްވި އާންމު އިންތިޚާބަށް ފަހު އުފެއްދުމަށް ހަމަޖެހިފައިވާ އައު ސަރުކާރު އުފެއްދުމުގެ ކަންތައް ބެނީ ގަންޓްޒް އާ ހަވާލުކުރަން ނިންމާފައިވާކަން ރައީސް ރޫވެން ރިވްލީން އަންގާފައިވާ ކަމުގަ އެވެ. އައު ސަރުކާރު އުފެއްދުމުގެ ކަންތައް ގަންޓްޒް އާ ހަވާލުކުރުމަށް ރިވްލީން ނިންމެވީ ކުރިން މިކަން ހަވާލުކުރެއްވި މިހާރުގެ ބޮޑުވަޒީރު ބެންޖަމިން ނަތަންޔާހޫ އެކަން ނުކުރެވުނުކަން ރިވްލީންއަށް ރަސްމީކޮށް އެންގުމާގުޅިގެންނެވެ.\nނަތަންޔާހޫ މަސައްކަތްކުރެއްވީ ގިނަ ޕާޓީތަކެއް ހިމެނޭ ގޮތަށް ގައުމީ އެއްބައިވަންތަކަމުގެ ސަރުކާރެއް އެކުލަވާލުމަށެވެ. ނަމަވެސް ނަތަންޔާހޫ ބޮޑުވަޒީރަކަށް ހުންނަވާ ގޮތަށް އޭނާގެ ލިކުޑް ޕާޓީއާ ގުޅިގެން ކޯލިޝަން ސަރުކާރެއް ނޫނީ ގައުމީ އެއްބައިވަންތަކަމުގެ ސަރުކާރެއް އެކުލަވާލުމަށް ވެސް އެހެން ޕާޓީތަކުގެ ވެރިން ދެކޮޅު ހެއްދެވުމުން ނަތަންޔާހޫއަށް އެކަން ކުރެވޭނެގޮތް ނުވީ އެވެ. މިއާ އެކު ނަތަންޔާހޫ ވަނީ ބަލި ގަބޫލުކުރައްވައި އައު ސަރުކާރެއް އެކުލަވާލުމަށް އޭނާ ކުރެއްވި ބުރަ މަސައްކަތާ އެކު ވެސް އެކަން ކާމިޔާބު ނުކުރެވުނުކަމަށް އެއްބަސްވެވަޑައިގެން ސަރުކާރެއް އެކުލަވާލުމުގެ މަސައްކަތް ދޫކޮށްލެއްވިކަން ރައީސް ރޫވެން ރިވްލީން އަށް އިއްޔެ އަންގައިފަ އެވެ.\nއިސްރާއީލުގެ ޕާލަމެންޓްގެ ގޮނޑިތައް ޕާޓީތަކަށް ކާމިޔާބުވެފައިވާ ގޮތުން ބްލޫ އެންޑް ވައިޓް ޕާޓީގެ ލީޑަރު ގަންޓްޒްއަށް ވެސް ސަރުކާރެއް އެކުލަވާލުމަކީ ފަސޭހަކަމަކަށް ނުވާނެ އެވެ. ސަބަބަކީ ޔަހޫދީ ދީނީ ޕާޓިތައް ގަންޓްޒް އާ ބައިވެރިވާނެކަމަށް ނުބެލެވޭތީ އާއި ގަންޓްޒް ޕާޓީއާ ދާދި އެއްވަރަކަށް ގޮނޑި ކާމިޔާބުކޮށްފައިވާ ލިކުޑް ޕާޓީން ކުރިމަތިކުރާނެ ކަމަށް ބެލެވޭ ޝަރުތުތައް ހަރުކަށިވާނެކަމަށް ބެލެވިފައިވާތީ އެވެ.\nމިދިޔަ ސެޕްޓެމްބަރު މަހުގެ 17 ވަނަ ދުވަހު އިސްރާއީލުގައި ބޭއްވި އާއްމު އިންތިޚާބުގައި ގަންޓްޒްގެ ބްލޫ އެންޑް ވައިޓް ޕާޓީން 33 ގޮނޑި ކާމިޔާބުކޮށްފައިވާ އިރު ނަތަންޔާހޫގެ ލިކޫޑް ޕާޓީން 32 ގޮނޑި ކާމިޔާބުކޮށްފައިވެ އެވެ. ސަތޭކަ ވިހި މެންބަރުން ގެ މައްޗަށް އެކުލެވޭ އިސްރާއީލުގެ ޕާލަމެންޓްގެ އަޣުލަބިއްޔަތު ލިބޭނީ 61 ގޮނޑި ހޯދައިގެންނެވެ. ގައުމީ އެއްބައިވަންތަކަމުގެ ސަރުކާރެއް ނޫނީ ކޯލިޝަން ސަރުކާރެއް އެކުލަވާލިނަމަވެސް ޕާލަމެންޓްގެ އަޣުލަބިއްޔަތު ހޯދަންޖެހެ އެވެ. މި އަޣްލަބިއްޔަތު ހޯދޭނީ ގިނަ ޕާޓީތަކެއް ގުޅިގެންނެވެ.\nމިއީ އިސްރާއީލުގައި މިއަހަރު ބޭއްވި ދެވަނަ އާންމު އިންތިޚާބެވެ. ފުރަތަމަ އިންތިޚާބު ބޭއްވީ މިދިޔަ އެޕްރީލް މަހުގެ9ވަނަ ދުވަހު އެވެ. އެ އިންތިޚާބުގައި ވެސް ސަރުކާރެއް އެކުލަވާލެވޭވަރަށް އެއްވެސް ޕާޓީއަކަށް އަޣްލަބިއްޔު ނުލިބުމުންނާއި ކޯލިޝަން ސަރުކާރެއް އެކުލަވާލެވޭވަރަށް ވުރެ ޕާޓީތަކުގެ މެދުގައި ކޯޅުންތައް ބޮޑުކަމުން ސަރުކާރެއް އެކުލަވާލެވޭ ގޮތް ނުވެގެން ދެވަނަ އިންތިޚާބެއް ބާއްވަން މަޖްބޫރުވީ އެވެ. (ނޫސްއެޖެންސީތައް)


މިއަހަރުގެ ފުރަތަމަ ކުއާޓަރުގައި އާމްދަނީގެ ގޮތުގައި ދިރާގަށް 664 މިލިއަން ރުފިޔާ\nރާއްޖޭގައި އެންމެ ފުޅާކޮށް މުއާސަލާތީ ހިދުމަތް ފޯރުކޮށްދެމުންދާ، ދިވެހި ރާއްޖޭގެ ގުޅުން ޕލކގެ 2016 ވަނަ އަހަރުގެ ފުރަތަމަ ކުއާޓަރުގެ ރިޕޯޓް އާންމުކޮށްފިއެވެ.\nދިރާގުގެ 2016 ވަނަ އަހަރުގެ ފުރަތަމަ ކުއާޓަރުގެ ރިޕޯޓުގައިވާ ގޮތުން، މި އަހަރު ދިރާގުން ފަށާފައިވަނީ 2015 ވަނަ އަހަރުގެ ފަހު ކުއާޓަރާއި އަޅާބަލާއިރު ޖުމްލަ އާމްދަނީގެ ކުރިއެރުމަކާއި އެކީގައެވެ. އެގޮތުން މި އަހަރުގެ ފުރަތަމަ ކުއާޓަރު ނިމުން އިރު ދިރާގަށް އާމްދަނީގެ ގޮތުގައި 664 މިލިއަން ރުފިޔާ ވަނީ ލިބިފައެވެ. މިއީ ދިރާގުގެ މޯބައިލް ޑާޓާ، ފިކްސްޑް ބްރޯޑްބޭންޑް ހިދުމަތް އަދި ހައި ސީޒަނަލް ރޯމިންގ ގެ ސަބަބުން އާމްދަނީއަށް ލިބިފައިވާ ކުރިއެރުމެކެވެ.\nއެއާއިއެކު ފުރަތަމަ ކުއާޓަރުގެ ސާފު ފައިދާގެ ގޮތުގައި 255 މިލިއަން ރުފިޔާ ލިބިފައިވާއިރު މިއީވެސް ވޭތުވެދިޔަ އަހަރުގެ ފަހު ކުއާޓަރާއި އަޅާބަލާއިރު ބޮޑު ކުރިއެރުމެކެވެ.\nފުރަތަމަ ކުއާޓަރުގެ ތެރޭގައި ހާސިލް ކުރެވުނު މުހިންމު ލަނޑުދަނޑިތަކުގެ ތެރޭގައި: ކަސްޓަމަރ ސަރވިސްގެ ހިދުމަތް ފުޅާކޮށް، ފަސޭހަކަމާއި އެކު ކަސްޓަމަރުންނާއި މުއާމަލާތްކުރުމަށްޓަކައި، ލައިވްޗެޓްގެ ހިދުމަތް، ސްމާޓް ހޯމްގެ ހިދުމަތް ޕެކޭޖް ޕްރޮޑަކްޓެއްގެ ގޮތުގައި ރާއްޖޭގައި ފުރަތަމަ ފަހަރަށް ލޯންޗްކުރުން.، ހއ. ދިއްދޫގައި 4ޖީ އެލްޓީއީގެ ހިދުމަތް ލޯންޗްކޮށް، ދިރާގުގެ 4ޖީ އެލްޓީއީ ނެޓްވޯކް ރާއްޖޭގެ އާބާދީގެ %56 އަށް ފުޅާކުރުން ހިމެނެއެވެ.\nމީގެ އިތުރުން ފާހަގަކޮށްލެވޭ ކަންތައްތަކުގެތެރޭގައި ރާއްޖޭގައި ފްރަންޗައިސް އުސޫލުން ބޭއްވޭ ފުރަތަމަ އަދި އެންމެ ބޮޑު މުނިފޫހިފިލުވުމުގެ ޕްރޮގްރާމްގެ ޓައިޓްލް ސްޕޮންސަރގެ ގޮތުގައި ދިރާގު ވުން ހިމެނެއެވެ. އަދި ދިވެހިރާއްޖެ ވަށައި ކަޓަމަރާނެއްގައި، ދިވެހިރާއްޖޭގެ ފަތުރުވެރިކަން އިސްތިހާރު ކުރުމުގެ ގޮތުން ކުރެވުނު ދަތުރު، 'ސެއިލިންގ އެރައުންޑް މޯލްޑިވްސް' ގެ އެކްސްކްލޫސިވް ޓެލެކޮމް ޕާޓްނަރުގެ ގޮތުގައިވެސް ދިރާގު ވަނީ ހަމަޖައްސާފައެވެ.\n2016 ވަނަ އަހަރުގެ ފުރަތަމަ ކުއާޓަރުގެ ރިޕޯޓް މިހާރު ވަނީ ދިރާގުގެ ރަސްމީ ވެބްސައިޓުގައި ޢާންމުކޮށްފައެވެ.


Kuda car akah vure baru baraboleh | Mihaaru\n09 އޮކްޓޯބަރ 2019 - 06:13 1 comment\nދުނިޔޭގެ އެންމެ ބަރު ބަރަބޮލުގެ ރެކޯޑް ނުލިބުނަސް މިއީ އާދައިގެ ބަރަބޮލެއް ނޫނެވެ. ބަރުދަނުގައި 2,294.5 ޕައުންޑް (1،040.8 ކިލޯ) އެބަ ހުއްޓެވެ. ބަރުދަނަށް ބަލާ އިރު މިއީ ކުޑަވަރެއްގެ މިޓްސުބިޝީ މިރާޖް ބްރޭންޑްގެ ކާރަކަށް ވުރެ ވެސް ބަރު ބަރުބޮލެކެވެ. އެ ބްރޭންޑްގެ ކާރެއްގެ ބަރުދަނުގައި ހުންނަނީ 2،018 ޕައުންޑް (915 ކިލޯ) އެވެ.\nމި ފަހަރު ގިނަ ބައެއްގެ ސަމާލުކަން ހުއްޓުނު މި ބަރަބޮލަކީ އެމެރިކާގެ ނިއު އިންގްލެންޑްގައި މިހާރު ކުރިއަށްދާ ޓޮޕްސްފީލްޑް ފެއާގައި ދައްކައިލި އެއްޗެކެވެ. އާދަޔާހިލާފު ބޮޑު ބަރަބޯތައް ގެންނަ ފެއާގައި ދައްކައިލި ބޮޑު ބަރަބޮލަށް އިނާމެއްގެ ގޮތުގައި 8,519 ޑޮލަރު ލިބުނެވެ.\nއެ ބަރަބޯ ހައްދާފައި ވަނީ ކަނެކްޓިކަޓަށް ނިސްބަތްވާ އެލެކްސް ނޮއެލް އެވެ. އޭނާ ބުނި ގޮތުގައި އަމާޒަކަށްވީ ދުނިޔޭގެ އެންމެ ބަރު ބަރޯބޯ ހައްދަން ކަމަށް ވިޔަސް މި ފަހަރު އެކަން ކާމިޔާބެއް ނުވި އެވެ. އެކަމަކު އެ ބަރަބޯ ހައްދަން ކުރި މަސައްކަތް ހަނދާނުން ނުފިލާނެ ކަމަށް ބުންޏެވެ.\nއޭނާ ބުނިގޮތުގައި ބަރަބޯ ހައްދަން ކުރި މަސައްކަތަކީ ބުރަ މަސައްކަތެކެވެ. އެގޮތުން އެކަމަށް ނިދި ނަގާލި ކަމަށް ބުންޏެވެ.\n"ރެކޯޑް މުގުރާ ނުލެވުނަސް އަހަންނަށް މިހާރު ހަމަޖެހިލައިގެން ނިދާލެވޭނެ،" އެލެކްސް ބުންޏެވެ. "ފެއާ ކާމިޔާބުވެއްޖެ."\nThe heaviest pumpkin weighs in atawhopping 2,624.6 lb and was grown by Mathias Willemijns (Belgium) 🎃🎃🎃 #NationalPumpkinDay pic.twitter.com/1WWZWjhGBT\n— GuinnessWorldRecords (@GWR) October 26, 2017\nއެންމެ ބޮޑު ބަރަބޮލުގެ ދުމިޔޭގެ ރެކޯޑް އޮތީ 2016 ވަނަ އަހަރު ޖަރުމަނުގައި ބޭއްވި ފެއާއެއްގައި ދައްކައިލި ބެލްޖިއަމްގައި ހެދި ބަރަބޮލެއްގަ އެވެ. ގްރޭޓް ޕަމްޕްކިން ކޮމަންވެލްތު (ޖީޕީސީ) ގެ ނަމުގައި އޮކްޓޯބަރު 9، 2016 ގައި ބޭއްވި ފެއާގައި ދައްކައިލި ބަރަބޮލުގެ ބަރުދަނުގައި 2,624.6-ޕައުންޑް (1,190.49 ކިލޯ) ހުއްޓެވެ. އެ ބަރަބޯ ހެއްދީ މެތިއަސް ވިލެމިންސް ކިޔާ މީހެކެވެ.\nނިއު އިންގްލެންޑްގައި ކުރިއަށްދާ ޓޮޕްސްފީލްޑް ފެއާ 2019 މި މަހުގެ 14 އާ ހަމައަށް ކުރިއަށްދާނެ އެވެ.\nއިތުރު ލިޔުންތައް ދަނޑުވެރިކަން ތަރުކާރީ އެމެރިކާ


Adheeb ge iuthiraf aa eku Party thakun dhifaau vaan jehijje?! | Mihaaru\nއަދީބުގެ އިއުތިރާފާ އެކު ޕާޓީތަކުން ދިފާއުވާން ޖެހިއްޖެ؟!\nކުރީގެ ނައިބު ރައީސް އަހްމަދު އަދީބު (މ) ކޯޓަށް ވަޑައިގަންނަވަނީ. -- ފޮޓޯ: އަހްމަދު އަވްޝަން / މިހާރު\nކުރީގެ ރައީސް އަބްދުﷲ ޔާމީންގެ ސަރުކާރުގައި އެމްއެމްޕީއާރުސީ މެދުވެރިކޮށް 1.3 ބިލިއަން ރުފިޔާގެ ސްކޭމް ހިންގެވި ކަމަށް އިއުތިރާފްވެވަޑައިގެން ފައިސާ ބެއްސެވި ގޮތް ކުރީގެ ނައިބު ރައީސް އަހްމަދު އަދީބު ޝަރީއަތުގެ މަޖިލީހުގައި އިއްޔެ ކިޔައިދެއްވުމާ އެކު ބައެއް ސިޔާސީ ޕާޓީތަކުން އެ ޕާޓީއެއްގެ ދިފާއުގައި ތެދުވެއްޖެ އެވެ.\nއެމްއެމްޕީއާރުސީގެ ފައިސާގައި ޖެހި "ހުދު ފޮތިކޮޅަކަށް" ވެގެން ގިނަ ބަޔަކު ތިއްބައި އަދީބު އިއްޔެ ވަނީ ލައިވްކުރި ޝަރީއަތުގެ މަޖިލީހުގައި، ޚިޔާނާތް ހިންގެވި ގޮތާއި އެ ފައިސާ ދައުރުވި ގޮތް ކިޔައި ދެއްވައިފަ އެވެ.\nAdeeb ge iuthiraaf: MMPRC ge khiyaanaathakee gulhigen hingi scam eh\nޝަރީއތުގައި އިއްޔެ ނަންތައް އާއްމު ނުކުރެއްވި ނަމަވެސް ޚިޔާނާތުގެ މަންފާ ލިބުނު މީހުންގެ ތެރޭގައި "ކުރީގެ މަޖިލިސް މެމްބަރުންނާއި ކުރީގެ ރައީސުންނާއި ހުރިހާ ސިޔާސީ ޕާޓީތަކެއް ހިމެނޭ" ކަމަށް އަދީބު ވިދާޅުވި އެވެ. މީގެ އިތުރުން ކޯޓުތަކާއި މިނިވަން މުއައްސަސާތަކުގެ މެމްބަރުންނާ އެކު ދައުލަތުގެ ހުރިހާ ފަންތިއެއްގައި އެ ފައިސާ ދައުރުވި ކަމަށް ކުރާ ތުހުމަތަށް އެއްބަސްވެވަޑައިގަތެވެ.\nއަދީބު އެ އިޝާރާތް ކުރެއްވި މަންފާ ލިބުނު ލިސްޓެއް އޮތް ކަން ތަހުގީގީ އިދާރާތަކުން މިދިޔަ އަހަރު ވަނީ ބުނެފަ އެވެ. އެއީ، ފުލުހުންނާއި އޭސީސީ އާއި އެސެޓް ރިކަވަރީ ކޮމިޝަން ގުޅިގެން ހިންގާ ތަހުގީގުގައި އަދީބުގެ ފޯނުތަކާއި ލެޕްޓޮޕުން ހޯދި ހެކިތަކާއި ކިޔައި ދެއްވި މައުލޫމާތަށް އެކުލަވާލި ލިސްޓެކެވެ.\nއަދީބުގެ މި އިއުތިރާފާ އެކު ވެރިކަން ކުރާ ކޯލިޝަންގައި ހިމެނޭ، އެމްޑީޕީ އާއި ޖުމްހޫރީ ޕާޓީ އާއި އަދާލަތު ޕާޓީގެ އިސް ބޭފުޅުން ގެންދަވަނީ އެ ޚިޔާނާތުގައި އެ ޕާޓީތަކުގެ ދައުރެއް ނެތް ކަން ސާބިތުކޮށްދޭން ދިފާއުގައި ވާހަކަތަކެއް ދައްކަމުންނެވެ.\nއެންމެ ބޮޑަށް ދިފާއުވީ، މި ސަރުކާރުގެ ހޯމް މިނިސްޓަރު އިމްރާން އަބްދުﷲ، ޕާޓީގެ ރައީސްކަމުގައި ހުންނެވި އަދާލަތު ޕާޓީންނެވެ. ކުރީގެ ސަރުކާރުގައި ޚިޔާނާތް ހިންގަން ފެށިއިރު އަދާލަތު ޕާޓީއަކީ އެ ސަރުކާރުގެ ކޯލިޝަންގެ ބައިވެރިއެކެވެ. މި ވެރިކަމެކޭ އެއްގޮތަށް، އެކި މިނިސްޓްރީތަކުގައި އެ ޕާޓީގެ ހިއްސާ އޮތް ނަމަވެސް މަޖިލީހުގައި އެ ޕާޓީއަށް ކަށަވަރުވީ އެންމެ ގޮނޑިއެކެވެ.\nKureege Naibu Raees hingavamun gendhevi ghair qaanoonee kan kamuge vaahaka,esarukaaruge baiveri ehge gothugai oveme, enme furathama dhekkee ves mi party inneve.\n— Adhaalath Party (@AdhaalathOffice) September 30, 2020\nއަދާލަތު ޕާޓީން ކުރި ޓުވީޓްތަކެއްގައި ބުނެފައި ވަނީ، އަދީބު އިޝާރާތް ކުރެއްވި ސްކޭމްގައި އެ ޕާޓީގެ އެއްވެސް ބައިވެރިވުމެއް ނޯންނާނެ ކަމަށެވެ. އެމަނިކުފާނު ހިންގަވަމުން ގެންދެވި ޣައިރު ގާނޫނީ ކަންކަމުގެ ވާހަކަ ކުރީގެ ސަރުކާރުގެ ކޯލިޝަންގެ ބައިވެރިއެއްގެ ގޮތުގައި އޮވެ ދައްކަން ފެށީ އެ ޕާޓީން ކަމަށް އަދާލަތުން ބުންޏެވެ.\nއެ ޕާޓީން ބުނިގޮތުގައި ޔާމީންގެ ވެރިކަމުގައި ހިންގަމުން ދިޔަ ޚިޔާނާތާއި ކޮރަޕްޝަންގެ ވާހަކަ ދެއްކެން އޮތް އެންމެ އަޑު ހަރުކޮށް ފުރަތަމަ ދުވަހުން ފެށިގެން ވެސް ވާނީ ދައްކައިފަ އެވެ.\n"އަދާލަތު ޕާޓީގެ އެންމެހާ މެމްބަރުންނަށާއި ދިވެހި ރައްޔިތުންނަށް އަރުވަން އޮތް ޔަގީންކަމަކީ މި ޚިޔާނާތުގެ ތެރެއިން ހޯދި ކަމަށް ތުހުމަތުކުރާ އެއްވެސް މުދަލެއް ނުވަތަ ފައިސާއެއްގެ މަންފާއެއް މި ޕާޓީން ހޯދާފައި ނުވާނެ ކަމުގެ ޔަގީން ކަމެވެ،" އަދާލަތުގެ ޓުވީޓްތަކުގައިވެ އެވެ.\nމިއާ އެކު އަދާލަތުން ގޮވާލީ، އެމްއެމްޕީއާރުސީގެ ހިޔާނާތުގައި ޝާމިލްވާ އެންމެހާ ފަރާތްތަކާއި ހިންގާފައިވާ އެންމެހާ މުއާމަލާތްތަކުގެ ތަފްސީލް ކަމާގުޅުން ހުރި ހުރިހާ މުއައްސަސާތަކުން ހާމަކުރުމަށެވެ.\nMMPRC in manfaa libunu kamah bunaa list aa medhu gotheh nimman jehey: PG\nޕާޓީތަކުން މިހެން ގޮވާލިއިރު، ތަހުގީގީ އިދާރާތަކުގެ ވިސްނުމަކީ މަންފާ ލިބުނު ކަމަށް ތުހުމަތު ކުރެވޭ މީހުންގެ ނަން ހާމަ ނުކުރުމެވެ. އިދާރާތައް ގުޅިގެން ބޭއްވި ޕްރެސް ކޮންފަރެންސެއްގައި ބުނެފައި ވަނީ، ކުރިން މަގާމެއް ފުރުއްވި ބޭފުޅަކަސް އަދި މިހާރު މަގާމުގައި ހުންނެވި ބޭފުޅަކު ނަމަވެސް ތަހުގީގުގައި ގާނޫނީ އިޖުރާއަތު ފުރިހަަމަކޮށްފައި ނޫނީ ނަން ހާމަކުރަން ގަސްތު ނުކުރާ ކަމަށެވެ.\nMMPRC ge thahugeegu laheh noon, aiy nuleveyne meehaku ves nuhunnaane: Commissioner\nމުހިއްމު އެއް ވައުދެއްގެ ގޮތުގައި ޚިޔާނާތް އިންސާފު ވެރިކަމާ އެކު ބަލައި ފިޔަވަޅު އަޅާނެ ކަމުގެ ޔަގީންކަން ރައްޔިތުންނަށް ދެމުން ވެރިކަމަށް އައި ސަރުކާރު ކޯލިޝަންގެ މައި ޕާޓީ، އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ކުރެއްވި ޓުވީޓެއްގައި ވިދާޅުވީ، ވައްކަން ފޮރުވަން އުޅޭ ކަމުގެ އިލްޒާމާއި ބަދުނާމް އެޅޭކަށް އެ ޕާޓީން ބޭނުން ނުވާ ކަމަށެވެ.\nއެމްއެމްޕީއާރުސީގެ ފައިސާ އިން ބައިކުޅަ ބައި ލިބިފައި ތިބި މިނިސްޓަރުންނާއި މަޖިލިސް މެމްބަރުންނާއި އެ ނޫން ވެސް މީހުންގެ ނަންތައް ހާމަކޮށް ޝަރީއަތްކޮށް އިންސާފު ގާއިމްވާން ޖެހޭ ކަމަށް އޭނާ ވިދާޅުވި އެވެ. އެކަން ނުކުރާހާ ހިނދަކު ވައްކަން ފޮރުވަން އުޅޭ ކަމުގެ އިލްޒާމް އެޅޭނެ ކަމަށް ވިދާޅުވި އެވެ.\n"އެ ބަދުނާމު އެޅޭކަށް ގައިމު ވެސް އެމްޑީޕީ ބޭނުމެއް ނޫން،" ހަސަން ވިދާޅުވި އެވެ.\n#MMPRC ge faisa in baikulha bai libifai thibi Ministarunna, Majlis Membarunna enoonves meehunge nanthah haamakoh Shareeaiy koh insaf gaaim vaan jehey. Ekan nukuraahaa hindhaku vakkan foruvan ulhey kamuge ilzam elheyne. E badhunaamu elheykah gaimuves @MDPSecretariat beynumeh noon\n— Hassan Latheef🎈 (@HassanLatheef) September 30, 2020\nހަސަން ލަތީފްގެ ޓުވީޓް.\nޝަރީއަތުގެ މަޖިލީހުގައި އަދީބު އިއްޔެ ކިޔައި ދެއްވި ގޮތުގައި، ރައީސް ޔާމީންގެ ވެރިކަން ސިޔާސީ ބާރުވެރިކަމާ އެކު ދަމަހައްޓަން ރޭވުންތެރިކަމާ އެކު އެ ޚިޔާނާތް ފެށުނީ، ރައްޔިތުންގެ މަޖިލީހުގެ އިންތިޚާބާ ހަމައިންނެވެ. އޭގެ ފަހުން، މަޖިލީހުގައި ނެގި އެކި ވޯޓުތައް އޭރު ޔާމީންގެ ސަރުކާރުން ބޭނުންވާ ގޮތަށް ނިންމަން ވެސް އެ ފައިސާ ޕާޓީތަކުގެ މެމްބަރުންނަށް ބެހި ކަމަށް ފުލުސް އޮފީހުން ވަނީ ބުނެފަ އެވެ.\nއެމްޑީޕީ އަށް އެންމެ ބޮޑު ތުހުމަތެއް އެޅިފައި ވަނީ، ބޭރު މީހުންނަށް ރާއްޖެ އިން ދިގު މުއްދަތަކަށް ބިން މިލްކުކުރެވޭ ގޮތަށް ދޫކޮށްލަން ޔާމީންގެ ސަރުކާރުގައި ގާނޫނުއަސާސީ އިސްލާހުކުރަން އުޅުމުން، ފްރީ ވިޕްލައިނެއް ނެރެ، ޕާޓީގެ މެމްބަރުން ބޭނުން ގޮތަކަށް ވޯޓުލާން ދޫކޮށްލުމުންނެވެ.\nޕީޕީއެމްގެ ހުރިހާ މެމްބަރުންގެ ވޯޓާ އެކު ބޭރު ފަރާތްތަކަށް ބިން މިލްކުކުރުމުގެ ފުރުސަތު ދޭން ރައްޔިތުންގެ މަޖިލީހުގެ 85 މެމްބަރުންގެ ތެރެއިން 70 މެމްބަރުން ވޯޓު ދެއްވި އެވެ. އޭގެތެރޭގައި އެމްޑީޕީގެ 17 މެމްބަރުން ހިމެނެ އެވެ.\nއެކަމަކު، މަޖިލީހުގައި ބާރު އޮވެ ސީދާ ރަތަށް އެމްޑީޕީން ފިތަން ޖެހޭ ފަހަރު އެކަން ނުކޮށް ދޫކޮށްލުމުން ފާސްވި އިސްލާހު ބާތިލްކުރެއްވީ ވެސް މި ސަރުކާރުގައި ރައީސް އިބްރާހިމް މުހައްމަދު ސޯލިހެވެ.\nއަދީބުގެ ވާހަކައަށް އިޝާރާތް ކުރައްވައި ޚިޔާނާތުގެ ފައިސާ ޖުމްހޫރީ ޕާޓީއަށް ވެސް ލިބުނު ކަމަށް ނޫހަކުން ރިޕޯޓްކުރުމުން، އެ ޕާޓީން ވަނީ އެ ތުހުމަތު ދޮގުކޮށްފަ އެވެ.\nޕާޓީގެ ތަރުޖަމާން، އަދި މި ސަރުކާރުގެ ޓެކްނޮލޮޖީ މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވިދާޅުވީ ބިލިއަނުން ގައުމު ލޫޓުވުމަށް ފަހު، އޭރުގެ އެންމެ އިސް ބޭފުޅުން ޝަރީއަތުގެ މަޖިލީހުގައި ރޯ ބުހުތާނު ދޮގު ހެދުން ދެކޮޅެއް ނުޖެހޭ ކަމަށެވެ.\n"ޖޭޕީ އާއި އަހްމަދު އަދީބާ އެއްވެސް އިރެއްގައި ގުޅުމެއް ނޯންނާނެ،" އަލީ ސޯލިހް ވިދާޅުވި އެވެ.\nމި ޚިޔާނާތް ހިންގިއިރު ވެރިކަން ކުރި ޕީޕީއެމުން، އަދީބުގެ ވާހަކަތަކާ ގުޅޭ ގޮތުން އަދި އެއްޗެއް ނުބުނެ އެވެ. މިހާތަނަށް ބުނަމުން އައީ، މަނީ ލޯންޑްރިންގެ ތުހުމަތުގައި ހުކުމެއްގައި ހުންނެވި ކުރީގެ ރައީސް އަބްދުﷲ ޔާމީންގެ މައްޗަށް އިއްވީ ސިޔާސީ ހުކުމެއް ކަމަށެވެ. އެކަމުގައި އެމްއެމްޕީއާރުސީގެ ޚިޔާނާތާ ގުޅުމެއް ނެތް ކަމަށެވެ.\nއެކަމަކު، އަދީބު އިއްޔެ ކިޔައިދެއްވި ގޮތުގައި، އެމްއެމްޕީއާރުސީ މެދުވެރިކޮށް ލިބުނު ފައިސާތައް މާލީ އިދާރާތަކުގެ ތެރެއިން އެއްވެސް ހުރަހެއް ނެތި ދައުރު ކުރަމުން ދިޔައީ އޭރުގެ ރައީސް ޔާމީންގެ އިރުޝާދުގެ ދަށުން ކަމަށް އޭނާ ގަބޫލު ކުރައްވާ ކަމަށެވެ. އަދި އެމަނިކުފާނު ކުރެއްވި ހުރިހާ ކަމަކީ ވެސް ރައީސްގެ އިރުޝާދުގެ ދަށުން ކުރެއްވި މަސައްކަތްތަކެއް ކަމަށާއި އެކަމަކީ ދުރާލާ ރާވައިގެން ކޮށްފައި ހުރި ކަންތައްތަކެއް ކަމަށް އޭނާ ވިދާޅުވި އެވެ.\n"މިއީ ކުރީގެ ސަރުކާރުން ވަކި ގޮތަކަށް ރާވައިގެން ވަކި އިންތިޒާމެއްގެ ދަށުން ވަކި ސްކޭމެއްގެ ދަށުން ހިންގާފައިވާ ކަމެއް މިއީ،" އަދީބު ވިދާޅުވި އެވެ.\nމި ޚިޔާނާތުގެ ތަހުގީގު 2015 ގައި ފެށި ނަމަވެސް ކުރީގެ ސަރުކާރުގައި އެކަށީގެންވާ ގޮތެއްގައި ނުބެލި އެވެ. މި ސަރުކާރުގައި ވެސް ތަހުގީގު ދިގުދެމިގެން ގޮސްފައިވާ މި ޚިޔާނާތުގައި މިހާތަނަށް ދައުވާ އުފުލީ ޔާމީނާއި އަދީބުގެ އިތުރުން އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތަށެވެ. މަންފާ ލިބުނު ކަމަށް ތުހުމަތު ކުރެވޭ މައްސަލަތައް ހުރީ ދެ އަހަރު ވި އިރު ވެސް ތަހުގީގު ކުރުމުގެ މަރުހަލާގަ އެވެ. ވަރަށް އަވަހަށް އިތުރު ބައެއްގެ މައްޗަށް ދައުވާކުރަން މީގެ މަހެއްހާ ދުވަސް ކުރިން ފުލުހުންނާއި ޕްރޮސިކިއުޓަ ޖެނެރަލްގެ އޮފީހުން ބުނެފައިވިޔަސް، އެ މުއްދަތަކަށް އެކަމެއް ކުރިއަކަށް ނުގެންދެވުނެވެ.\nއެމްޑީޕީ ސިޔާސީ ޕާޓީ ކްރިމިނަލް ކޯޓް އަދާލަތު ޕާޓީ ކޮރަޕްޝަން ޖުމްހޫރީ ޕާޓީ އެމްއެމްޕީއާރުސީ ކުރީގެ ނައިބު ރައީސް އަދީބު\n32 ކޮމެންޓް, 51 ރިއެކްޝަންސް\nޔައީސް ޔާމީނުގެ ވެރިކަމަކީ މާފިޔާ ސްޓައިލްގެ ވެރިކަމެއް. އަދިވެސް ބަޔަކު އެވަރެއް ނެތިގެން އުޅެނީ ކޮންމެވެސް ކަމެއްވެގެން.\nމާފިޔާ މީހުންގެ މިސާލު\nމީސްތަކުންގެ މުދާ ނަހަމަ ގޮތުގައި ކައިފި މީހާގެ ބަނޑު އެ ފުރަނީ ނަރަކައިގެ އަލިފާނުން. އެންމެ ނިކެތި މީހާގެ ހައްގު އަދާކޮށްފުމަށް ދާންދެން ދެން ނަރަކައިން މިންޖެއް ނުވާނެ.\nތިކަންވެސް ނިމިގެންދާނީ ބޮޑު ނިގުލައް. ވަރައް ސަލާން\nއަދީބުގެ ވާހަކައިގައި ތެދުވެސް ދޮގުވެސް ހިމެނޭނެ. އެއީ ސަރުކާރާ އެކި ހެދި ޑީލް ގެ ސަބަބުންނާއި އޭނާ އެކަނި މިކަމުގައި ބެދެން ބޭނުން ނުވާތީ ކަމަށްވެސް ވެދާނެ. އަދީބުގެ އެންމެ ފަރާތުން ވަކީލުކަންކޮށް އަދި އެންމެ ބާރަށް މީޑިއާ ގައި ހިންގާލި ވަކީލު މިހާރު ހުރި މަޤާމް އެނގޭ އެންމެނަށް އެނގޭނެ މިޑްރާމާ ރާވާނެ މީހުންނާ އަޑީގައި ތިބޭނެ މީހުން. އަދީބުވެސް ހުންނާނީ ކުޑަކުޑަ އުންމީދެއްގައި އެކަމަކު ޝަރީއަތްތައް ނިމޭއިރު ބޮނޑި ލިބޭނެކަމަށް ލަފާ ކުރެވެނީ!\nތަހުގީގީ އިދާރާތަކުގެ ވިސްނުމަކީ މަންފާ ލިބުނު ކަމަށް ތުހުމަތު ކުރެވޭ މީހުންގެ ނަން ހާމަ ނުކުރުމެވެ. އިދާރާތައް ގުޅިގެން ބޭއްވި ޕްރެސް ކޮންފަރެންސެއްގައި ބުނެފައި ވަނީ، ކުރިން މަގާމެއް ފުރުއްވި ބޭފުޅަކަސް އަދި މިހާރު މަގާމުގައި ހުންނެވި ބޭފުޅަކު ނަމަވެސް ތަހުގީގުގައި ގާނޫނީ އިޖުރާއަތު ފުރިހަަމަކޮށްފައި ނޫނީ ނަން ހާމަކުރަން ގަސްތު ނުކުރާ ކަމަށެވެ. މިހެންވީމާ ކަޑަދޯ\nއަދީބު ކިޔާދޭވަރަކައް ބެދޭނީ އެމްޑީޕީގެ މީހުން.\nއެމްޑީޕީ އެތައްބަޔަކު މިކަމުގަ ހިމެނޭ. ނަޝީދު އެޅުވިފަންޏެއްގެ ސަބަބުން އެމްޑީޕީ ނަޝީދު މިކަމުގެ ޒިމްމާނަގަން ޖެހޭނެ. އަފްރަޝީމްގެ ޤާތިލުން ރާއްޖޭން ފުރައިގެން ދިޔަކަން ނަޝީދައް އެގެނީ ކިހިނެއްތަ؟\nއަދި ހަމަ އެއްޗެކޭ އަދީބު ބުންޏަކަސް ކަމަކު ނުދާނެ. ހެކި ދައްކަންޖެހޭނެ.\nމޫލު ވަގު މާފުށީ ޖަލު\nއަދީބާ ޔާމީނާ ގުޅިގެން ވައްކަން ކުރި ކަމާމެދަކު ޝައްކެއް ނެތެވެ.ޔާމީނަށް ނޭގި ނުވަތަ ޔާމީނަށް ބައި ނާޅައި 1.3 ބިލިޔަން ރުފިޔާ އަދީބު އެކަނި ކައި ނުލެވޭނެ ކަން އެއްމެނަށް ވެސް އެގެއެވެ. އަދި ޔާމީނު ބޭނުންވާ ގޮތަށް ޤާނޫނު ތަށް ހެދުމަށް މެމްބަރުން ނަށް އަދި ޔާމީނު ބޭނުންވާ ހުލުމް ތަށް ލުރުމަށް ޤާޒީން ނަށް އަދީބު އިސް ނަގާގެން ފައިސާގެ ބޮޑެތި އަދަދު ތަށް ދޭނެ ޖެހޭނެ ސަބަބެއް އޮންނާނެ ތޯއެވެ؟\nތިހިސާބުން އެމް.އެމް.ޕީ.އާރ.ސީ މައްސަލަ ކުލޯސްކޮށް ލީ ތޯއެވެ؟


Roadhaige Kurin Male' Ah "Snow Faiban Fashaane" - Vaguthu\nރޯދައިގެ ކުރިން މާލެ އަށް "ސްނޯ ފައިބަން ފަށާނެ"\nރަސްރަނި ބަގީޗާގައި ތަރައްޤީ ކުރާ "ވިންޓާ ކޯނާ" އަންނަ ރަމަޟާން މަހުގެ ކުރިން ނިންމުމަށް އަމާޒު ހިފާފައިވާ ކަމަށް ހައުސިން މިނިސްޓަރު ޑރ.މުހައްމަދު މުއިއްޒު ވިދާޅުވެއްޖެއެވެ.\n"ޕީއެސްއެމް" އަށް ދެއްވި އިންޓަވިއުއެއްގައި މިނިސްޓަރު މުއިއްޒު ވިދާޅުވީ ވިންޓާ ކޯނާގައި މިހާރު ކުރަން ހުރި މަސައްކަތް 45 ދުވަސް ތެރޭގައި ނިންމާލެވޭނެ ކަމަށެވެ.\n"ޔަގީން ކަމާއެކީއެއް ނޫން މިދަންނަވަނީ އެކަމަކު އަޅުގަނޑުމެންގެ ޓާގެޓަކީ މި ދެންނެވި ގޮތަށްދާ ކަމަށް ވަންޏާ، މޭ މަހުގެ މެދު ތެރޭގައި ރޯދަ މަހުގެ ކުރިން ނިމޭނެ ކަމަށް، ވަރަށް އުންމީދު ކުރަން ރޯދަ މަހަގެ ކުރިން ނިމޭނެ ކަމަށް،" މިނިސްޓަރު މުއިއްޒު ވިދާޅުވި އެވެ.\nމިއަހަރު ރަމަޟާން މަސް ފެށޭނީ މެއި މަހުގެ 15 ވަނަ ދުވަހު އެވެ.\nސުނޯގެ ތީމަށް ހަދާ އިމާރާތަކީ ވަރަށް ފުރިހަމަކޮށް އެއްވެސް މައްސަލައެއް ދިމާ ނުވާނެ ގޮތަކަށް ހަދަން ޖެހޭ ތަނަކަށް ވާތީ ފްރާންސާއި ސުވިޒަލޭންޑުގެ ކުންފުންޏެއްގެ ފެކްޓަރީއެއްގައި އެތަނަށް ބޭނުންވާ ސަމާނުތައް ތައްޔާރު ކުރަމުން އަންނަ ކަމަށް ވެސް މިނިސްޓަރު ވިދާޅުވިއެވެ.\nއެ ކުންފުނީގެ ފެކްޓަރީގައި އެ އިމަރާތައް ބޭނުންވާ ސާމާނު ތައްޔާރު ކުރުމަށް ރާއްޖެ އައިސް މިންތައް ނެގުމަށްފަހު ގިނަ މައުލޫމާތު އެއްކޮށްގެން ޓެސްޓުތަކެއް ހަދާފައިވާ ކަމަށާއި ގިނަ ވަގުތަކެއް ހޭދަވެގެން ދިޔާއީ އެ މަސައްކަތަށް ކަމަށް މިނިސްޓަރު ވިދާޅުވިއެވެ.\n"އެތަނުގެ ތެރޭގައި ފިނި މޫސުން ތަޖުރިބާ ކޮށްލެވޭ ގޮތަށް ފިނިމިން ހުންނާނެ، ސްނޯ އުފައްދާ މެޝިނަކާއި އައިސް ސްކޭޓު ކުރާ ތަނެއް ވެސް ހުންނާނެ، އެފަދަ ތަނެއް މާލޭގައި ދެމެހެއްޓެނިވި ގޮތަކަށް ތަރައްގީ ކުރުމުގައި ގިނަ މަސައްކަތްތަކެއް ކުރަން ޖެހޭ، ލަސްވަމުން އަންނަނީ ޓެސްޓުތައް ހަދާ، ރާއްޖެއަށް ހާއްސަކޮށް އެފަދަ ތަނެއް ހެދުމަށް މަސައްކަތް ކުރަމުން އަންނާތީ،" މިނިސްޓަރު މުއިއްޒު ވިދާޅުވި އެވެ.\nމާޗް 10, 2018 10:08\nކުރިން ރައީސް ވިދާޅުވި ޑިސެންބަރުގެ ކުރިންނޭ. މިހާރު ރޯދަމަސްކުރިން، ރޯދަ މަސް ދިޔައިމަ ބުނާނެ އަންނަ އަހަރުގެ ކުރިންނޭ.\nމާޗް 10, 2018 19:49\nހުރިހާ ގައުމެއްގަވެސް ކެޕިޓަލް ސިޓީ އަށާއި މައި ސިޓީ ތަކަށް އިސްކަން ދެވޭނެ. އެއީ އިކޮނޮމިކް އަދި ސޯޝަލް ގޮތަށް ބެލިޔަސް ރަނގަޅު ގޮތެއް. އެންމެ ތަރައްގީ ހުރިހާ ގައުމަކަށް ބެލިޔަސް މިކަން މިގޮތައް ފެންނާނެ. ސިންގަޕޫރުން ފެށިގެން އެމެރިކާ އަދި ޔޫއޭއީ ގަވެސް ހަމަ މިހެން. މިކަމަށް ކިޔަނީ އާބަނައިޒޭޝަން. އެއްކަމަކީ ސިޓީ ތަކުގަ މީހުން ގިނަވުން. އަދި މީހުން ގިނަކުރުން. ރާއްޖެ ކަހަލަ ރަށްތައް ވަކިވަކިން ކުދިކުދި އާބާދީގޮތުގަ އޮންނަ ގައުމަކަށް، ހިދުމަތްތައް އެތަންތަނަށް ފުރިހަމަ ކުރަން އަދި ހާއްސަކޮށް މާ އުނދަގޫވާނެ. އެންމެނަށް މިކަން ވިސްނެންޖެހޭ. ރާއްޖެ އެންމެން އުޅެވޭވަރަށް މާލެ އަދި ހުޅުމާލެ ތަރައްގީ ވީމާ، ހުރިހާ ތަރައްގީގެ ފޯކަސް އެއްދިމާލަކަށް ގެންދެވި ހަމަ ހަގީގީ މުއްސަނދި ގައުމަކަށްވުން ދުރެއް ނޫން.\nމާޗް 10, 2018 20:06\nކުރިން ރައީސަކުބުނި ބޯންޖެހެޔޭ ބޮވެންވެސް ޖެހެޔޭ ނުބޮޔެއް އެކުދިން ނެއް ސަލާމަތެއް ނުވެޔޭވެސް.\nމާޗް 10, 2018 10:22\nމިދިޔަ ބޮޑުޝުއްޓީގަވެސް ޔާމީން މާލެއަށް ސްނޯބޭލި ވީކަމެެއްނެތް ހަރާންކޯރުވެރިއެއްގަހުރި ސިފަޔަކީމީ ރައްޔިތުން ހިފާ ހައްޔަރުކުރުން ނޫންކަމެއްނުކުޭ\nމާޗް 10, 2018 10:57\nއަނެއްކަ އަނެއް ދޮގު... ދުވަހަކުވެސް ފެށި މަސައްކަތެއް ބުނި ތާރީޚަށް ނިމިފއެއް ނެތް... ތިތަން ނިންމަން މީގެ ކުރިންވެސް ތިގޮތަށް ކިތަންމެ ތާރީޚެއް ކަންކަން ނިންމަން ދިން... މި ކޮމެންޓް ޝާއިރު ނުކުރާނެކަންވެސް އިނގޭ\nމާޗް 12, 2018 14:32\nކަލޭ ދާންވީނު ނިންމަ ދޭން .\nމާޗް 10, 2018 11:06\nރައްފުށު މީހުންނަށް އަސާސީ ޚިދްމަތް ނުދެވޭއިރު މާލޭގަ ކޮން ވިންޑާ ކޯނާއެއް ހަދާކަށްތަ؟ ރައްފުށު މީހުންނަށް ނިކަމެތިކަން ތިޔަދެނީ\nމާޗް 10, 2018 16:19\nތެދު ވާހަކަ އެއް.. މާލޭގަ އެކަނި ކުޑަކުދިން ތިބެނީ. ަަަަަ\nމާޗް 10, 2018 11:13\nކޮބާ ސްނޯފައިބާނެދުވަހުގެ އިންތިޒާރުގައި ތިބި އެތަށް ބައެއްގެ ދިގުއިންތިޒާރުގެ ނިމުން އަންނަނީ\nމާޗް 10, 2018 11:27\nނުވާނެ ތިކަމެއް.. އަދި ބުނާނެ އިންތިޙާބުގެ ފަހުންނޭވެސް...\nމާޗް 10, 2018 11:37\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް. ކޮންމެހެން ނައްޓައިގެން މައި ފުޓް އޭކިޔާ ބިންމަތީ ބާރަށް ފައިން ލަޑާނެ ކަމެއް ނެތް އިނގޭ ބިމެއް ނުދާނެ ފަޅައިގެން ދޯ.\nމާޗް 11, 2018 00:59\nއުއްމީދުގަ ހުރޭ. ފެނިފެނި ޖަމަލުފޮޑި ހުސް\nމާޗް 10, 2018 11:53\nމާލޭގެ ރީތިކަމާ ފުރިހަމަކަމާއެވެ. ބަލާލި ކޮންމެ ދިމާލަކުން ބަގީޗާތަކާއި ރަސްފަންނުަތަކެވެ. ރެސްޓޯރެންޓްތަކާ ހަޓްތަކެވެ. ލޯބިވެރިން ގައިގޯލިވެލާނެ ރީތި ބަގީޗާތަކެވެ. މުނިއަވަސް ފިލުވާލާނޭ ރީތި ގެސްޓްހައުސްތަކެވެ. އަދިހަމަ ޒުވާނުންނަށް ބޭއްވޭ ލައިވް ޝޯތަކެވެ. ބަލިވެމުން ފަރުވާހޯދާނޭ މަލްޓިކްލާސް ހޮސްޕިޓާ ތަކާއި ކްލިނިކްތަކެވެ. ބްރިޖްތަކާއިފާލަންތަކެވެ. ސްވިމިންޕޫލްތަކާއި ޕަރީފެންގަނޑުތަކވެ. އަލާސް! ރަށް ފުށުމީހާއެވެ. ކަލެއަށް އޮތީ ބުނިވަރަކަށް ޓެކްސްދެއްކުމެވެ. ނޫނެކެވެ. ޗުއްޓީއަކަށް އައިސްލާ ދެކިލުމެވެ. ނޫނެކެވެ. ހިޖުރަކޮށް ކަލޭގެ މުޅި މިލްކިއްޔާތު ދުއްވާލުމެވެ. އަޅާނުލާށެވެ. މަޑުމަޑުން ކަލޭގެ ރަށަށްވެސް ކަންތައް ވެގެންދާނެއެވެ. ނަރުދަމާލަކުން ފަށަމާހިނގާށެވެ އެވެސް ދިގުލައިގެން5ނުވަތަ6 އަހަރަށެވެ. އޭރުން ވެރިޔާގެ ދައުރުބަދަލުވެ ދެންއަންނަ މީހަކަށް ބަލަދުއަރާނެއެވެ. ނިކަންހުރެ މިކަންދެކޭށެވެ.\nމާޗް 10, 2018 21:49\nޢެންމެން ރަށް ފަޅަށް ބަހައްޓާފަ އައިސް މާލޭގަ ތިބެފަ މިކިޔަނީ ރަށަށް ކަމެއްނުކޮށްދޭ. ކިތައް ރަށުގެ ސްކޫލްތަކުގަ މަތީ ގްރޭޑް ތަކުގައި ދިހަ ކުދިން ހަމަނުވަނީ؟ އެކަމު އެތަންތަނަށްވެސް ހަމަ ރަގަނޅު ަޓީޗަރުންވެސް ލާންޖެހޭ. ޙަމަ އެރަށުގެ މޮޅަށް ކިޔަވައިގެން ތިބޭ ަޓީޗަރުންވެސް ތިބެންޖެހެނީ މާލެގައި. ކީއްތަ ވާނީ ރަށް ކުރިއަރުވަން ރަށަށް ދިޔައިއްޔާ؟ މާލެ ދެކެ ވަރަށް ރުޅުއަރާނެ. ޢެކަމު އައިސް ތިބެންވީ އެންމެންވެސް މިތާ.\nމާޗް 10, 2018 13:18\nރޯދަމަހު ތި ޕާކުގާ ނިދާލަން މަ ބޭނުންވަނީ\nމާޗް 10, 2018 17:24\nމަމެން ފިނި މޫސުމުގައި ލާ ކަހަލަ ހެނދުން ތަކާއި އަންގި ތައް އަދި ބޫޓު ތައް ވެސް ގެނެސްގެން މި ތިބީ ތި ދުވަހެއްގެ އިންތިޒާރުގާ. އެހެން ނަމަވެސް އެދުވަހެއް އަންނަ ތަނެއް ނުފެނޭ.\nމާޗް 11, 2018 01:17\nމާނު ހާސްނުވޭ ކޮންމެވެސް ދުވަހަކުން އެތަން ހުޅުވާނެ ހުޅުވީމަ ދަރިފުޅުގޮވައިގެން އެތަނަންދޭ އެކަހަލަ ކިތައްމެ ތަނެން ރައީސް ޔާމީން މާނު މެނައްޓަކާ ހައްދަވާނެ ކެއްތެރިވޭ....\nމާޗް 11, 2018 01:18\nމާޗް 11, 2018 08:03\nކުޑަކުއްޖަކަސް ޒުވާނަކަސް މުސްކުޅިއަކަސް އަދި ދެލޯބިވެރިންކަމުގައި ވިއަސް ހިތްހަމަ ޖެހުމާއި އުފާލިބިގަތުމަށް އޮތް ހަމަ އެކަނި ތަނަކީ މަާލެދޯ މުއިއްޒުއަކީ ހަމައެކަނި މާލޭގެ ހައުސިންގ މިނިސްޓަރބާ؟ ރަށްފުށު ހައުސިންގ މިނިސްޓަރަކީކާކު؟


Story: Vaudhu (6) | Dhiislam\nޖަނާ މުޙައްމަދު މާރޗް 27, 2020\nފިހާރައިގެ މޭޒުކައިރީގައި އިން އަންހެން ކުއްޖާ ސާރިޔާ ބުނި އެއްޗެހި ކިރައިގެން އައިސް މޭޒުމަތީގައި ބެހެއްޓި ވަގުތު އޭނަ މުޅިންހެން ރަމީޒާމެން މަތިން ހަނދާން ނެތިފައިވިއެވެ. އެހެނަސް އޭނަ ލާރި ދައްކާފައި ދާން އުޅުނު ހިނދު އެމީހުން އޭނަގެ ފުރަގަހުން ދައްކަމުން ދިޔަ ވާހަކައިގެ ތެރެއިން 'މަލާކް' އޭ ކިޔުނު އަޑަށް އޭނައަށް ކަންފަތް ހުޅުވާލެވުނެވެ.\n"އަޑެއް ނާހަންތަ ރަމީޒާ؟ ސާރިޔާގެ މަލާކް އިންޑިޔާއަށް ގޮއްސަ ސިކުނޑީގެ ޓެސްޓެކޯ ހައްދަން ޖެހުނީ. ޑޮކްޓަރުން ބުންޏޯ އޭނަގެ ސިކުނޑި ސަކަރާތްވެ މޮޔަ ވާނެއޯ ވަރަށް އަވަހަށް." ރަފިއްޔާ ދެއްކި ވާހަކައިން ސާރިޔާއަށް ހީވީ އޭނަގެ ފައިދަށުން ބިންގަނޑު ދެމިގެން ދިޔައީ ހެންނެވެ. އޭނަގެ ނޭވާ ހުއްޓި ދެލޯ ބޮޑުވެގެން ދިޔައެވެ. އޭނަގެ ލޯބިވާ ދަރިފުޅު ލޮލަށް ސިފަވެގެން ދިޔުމުން ހިތަށް ބިރުވެރިކަމެއްވަނެވެ. ހަމަ އެއާއެކު އެމީހުންނަށް އޭނަގެ ދަރިފުޅާއި ބެެހޭ ގޮތުން އެނގޭނީ ކޯޗެއްތޯ ބުނެ ހިތް ސުވާލު ކުރިއެވެ. ހިތަށް ވެރިވި އެ ސުވާލުން އައި ރުޅީގައި ސާރިޔާއަށް އެމީހުންނާއި ކުރިމަތިލެވެން އުޅުނެވެ. އެހެނަސް އޭގެ ކުރިން އަނެއްކާވެސް އެމީހުންގެ ވާހަކަ ސާރިޔާއަށް އިވުނެވެ.\n"ތިއީ ހަމަ އަސްލު ވާހަކައެއްތަ ރަފީ؟ ކާކު ބުނި؟" ރަމީޒާ ކޮށްލީ ސާރިޔާވެސް ކުރަން ބޭނުންވެގެން ހުރި ސުވާލުތަކެވެ.\n"މަ ދޮގު ޚަބަރެއް ފަތުރާނެހެން ހީވޭތަ؟ މީ ސީދާ މަލާކް ގޮވައިގެން އިންޑިޔާއަށް ދިޔަ ފަރުޒާނާގެ ފަރާތުން ލިބުނު ޚަބަރެއް. މިއަދު ރަށު ތެރޭގަ އެ ވާހަކަ ނުދައްކާ މީހެއް މަދު. ފަރުޒާނާ ބުނި މިހާރު މަލާކް އުޅެނީ ވެސް ވަރަށް ބަލިކޮންނޭ. ވަރަށް ހެލިފެލިވެ ނޫޅެއޭ." އެ ވާހަަކައިގެ ތެރެއިން ފަރުޒާނާގެ ނަން އައުމުން ސާރިޔާގެ މެއަށް ނުބައި ގޮތެއްވިއެވެ. މަލާކާއި ބެހޭގޮތުން ބުނެލި ފަހު ޖުމްލަތަކާއެކީ އޭނަގެ ހަނދާނަށް އައީ ޙަޤީޤަތުގައި ވެސް މަލާކަށް މި ދުވަސްކޮޅު ހޭލާ ހުންނަން އުދަގޫވާގޮތެވެ. އޭނައަށް މި އިވެނީ ތެދެއް ކަމުގެ އިންޒާރުކަމަށް އޭނަގެ ސިކުނޑި ދޭންފެށި ވަގުތު ދެންވވެސް ރަމީޒާގެ އަޑު އިވުނެވެ.\n"ހާދަ ދެރައޭދޯ؟ ސާރިޔާއަށް އެނގޭނެބާ ތިކަން...ވަަރަށް ހިއެއްނުވޭ. މިއަދު ދުށްއިރު ވެސް ހުރީ ނުލާހިކު ރަނގަޅަށް." ރަމީޒާ ކަމަކާމެދު ވިސްނާ ފަދައަކުންނެވެ ބުނެލިއެވެ.\n"އެ ކުއްޖާ މަންމަ ކައިިރި ނުބުނަންޏާ ނޭނގޭނެތާ. ސާރިޔާއަށް އެނގޭނީ ނޫންވިއްޔާ ބޭރުގެ ހޮސްޕިޓަލްތަަކުން ދީފަ ތިބޭ ރިޕޯޓުތައް ކިޔަން...ޕިސް ޕިސް..އެހާވަރު ކަމެއް އަމިއްލަ މަންމައަށް ފޮރުވާނީ ކޮންކަހަލަ ކުއްޖެއް؟" ރަފިއްޔާ އެހެން ބުނި އަޑަށް ސާރިޔާގެ ހަނދާނަށް އައީ މަލާކް ރަށަށް އައި ދުވަހެވެ. ޑޮކްޓަރު ބުނީ ކީކޭތޯ އެހުމުން މަލާކް ފުރަތަމަ އިސްޖަހާލި ގޮތެެވެ. އެއަށްފަހު ވެސް ބޭސް ކެއުމުން ރަނގަޅުވެދާނެނޫންތޯ ހިތު ލަފަޔަށް ބުުނި ގޮތެވެ.\n"އޮހް މަންމާ! ފިހާރައަށްދޯ ދިޔައީ؟ ހިނގާ މަންމައަށް އެހީވެދޭނަން ސައި ހަދަން. ނޭނގެ ވާނެކަމެއް. މިއަދު ކުޑަކޮށް ބޯ އަނބުރާތީ މިއުޅެނީވެސް. ހޮޑު ލަވައިގަންނާނެހެން ހީވާތީ ނިދަން ނޯވެވިގެން މިއައީ." މަލާކް ސާރިޔާ ފެނުމާއެކު އޭނައާއި ދިމާލަށް ގޮނޑި އަނބުރާލަމުން ހިނިތުންވުމަކާއެކީ ވާހަކަ ދެއްކިއެވެ.\n"ކީއްވެ އެހެން ހީވާންވީ؟ ކީއްވެ ބޯ އަނބުރަންވީ؟" ެއަތުގައި ހުރި ކޮތަޅުތައް އެތާހުރި ކުޑަ މޭޒުމަތީގައި ބަހައްޓަަމުން ސާރިޔާއަށް އެހެން އަހާލެވުނީ ހިސާބެއްގެ ނުރުހުންތެރިކަމާއި އެކީގައެވެ. އެ ހިނދު މަލާކްގެ ހިނިތުންވުން ފަނޑުވިއެވެ.\n"ކިހިނެއްވީ މަންމާ؟" މަލާކަށް އަހާލެވުނެވެ.\n"ކިހިނެއްވީހޭ؟! ކީކޭ ހިތަަށްއަރައިގެން ޑޮކްޓަރު ދެއްކި ވާހަކަތައް ތިމާ ބަލަން ތިބި މީހުން ކައިރި ނުބުނެގެން ތިއުޅެނީ؟" މަންމަ ހަރު އަޑުން ކޮށްލި ސުވާލުތަކުން މަލާކްގެ މެއަށް ފިނިވެ އޭނައަށް ނޭނގި އޭނަގެ އަތާއި ފަޔަށް ބާރުވެގެން ދިޔައެވެ. މަންމައަށް އެ ވާހަކަ އެނގުނީތޯ ހިތަށްއެރި ވަގުތު ބަދިގެއިން ނިކުތް ބައްޕަގެ އަޑުއިވުނެވެ.\n"ކިހިނެއްވީ މާ އަޑު ހަރުވެގެން މިއުޅެނީ؟" މަސްޢޫދު މަލާކްގެ ކައިރިއަށް ދަމުން ސުވާލުކުރިއެވެ.\n"އަޑުހަރުވާ ގޮތް ކުޑައީ އަދިވެސް....އަހަރުމެން އެހާ ހޭދަކޮށްގެން ފަރުވާ ހޯދަން ފޮނުވީމަ ކުޑަމިނުން އޭގެ ނަތީޖާވެސް އަހަރުމެންނަކާ ހަމައަށް ނުފޯރާ. އެކި މީހުން ތުންތުން މަތިން މި އިވުނީ އަހަރެންގެ ދަރިފުޅުގެ ސިކުނޑިއަށް ހުރީ ގެއްލުމެއް ލިބިފައޭ!!" ސާރިޔާ ހަރުވަމުން ދިޔަ ރުޅިވެރި އަޑަކާއެކީ ޖުމްލަ ނިންމާލިތަނާހެން އޭނައަށް ގިސްލެވެން ފެށިއެވެ. އެ ހިނދު މަސްޢޫދު ހުއްޓުން އަރާފައި އެއްފަހަރު ސާރިޔާއަށް އަނެއްފަހަރު މަލާކަށް ބެލިއިރު މަލާކް އިނީ އެއްދިމާލަކަށް ނަޒަރު ހުއްޓައިގެން ފެންކަޅިވެފައެވެ. މަލާކްގެ މޫނުމައްޗަށް ހިތާމަވެރިކަން ވެރިވެފައިވީއިރު އޭނައަށް އިނދެވުނީ ހިރިލަން ވެސް ނުކެރިފައެވެ. އޭނަ އެއްޗެކޭ ބުނަން ނުކުޅެދިފައި ވަނިކޮށް މަސްޢޫދު ވާހަކަ ދެއްކިއެވެ.\n"ކިހިނެއް މީހުންނަށް އެނގުނީ؟ ސިކުނޑިއަށް ގެއްލުމެއް ލިބިފަ ހުރީމަ ކޮބާ މައްސަލައަކީ؟ އަހަރުމެންގެ މަލާކްގެ ވިސްނުން ނުލާހިކު ރަނގަޅު..." މަސްޢޫދު ބުނެލިއެވެ.\n"އެއީ މިހާރު....ފަހުން އަހަރުމެންގެ މަލާކަށް ވާނެގޮތް މަ ދުލާއި ހަމައަށް ގެންނަން ވެސް ބޭނުމެއްނޫން. މަސްޢޫދަށް ނުފެނޭތަ މިހާރުވެސް އޭނަ ބަލިވަމުންދާ ގޮތް؟....ކީއްވެ މަންމަމެން ކައިރި ނުބުނީ ދަރިފުޅު؟ މަންމަމެން އެހާވެސް ދުރީތަ ދަރިފުޅަށް؟ މިހާ ބޮޑު ހިތާމައެއް ދަރިފުޅު އެކަނިމާއެކަނި ތަޙައްމަލުކުރަން ނިންމީ ކީއްވެ؟" ސާރިޔާ ގިސްލަގިސްލާފައި ރޮމުން މަލާކްގެ ކުރިމައްޗަށް ތިރިވެ އެއްފަހަރާ އެތައް ސުވާލެއް ކުރިއެވެ. އެ ހިނދު މަސްޢޫދުވެސް އެދެމައިންނަށް ބަލަހައްޓައިގެން ހުރީ ދެރަވެފައިވާ ހިތަކާއިއެކީގައެވެ.\n"ހިތާމަ ތަޙައްމަލުކުރާކަށް ނޫން ނިންމީ މަންމާ...މި ޙާލަތާއިމެދު ރަނގަޅަށް ވިސްނަން ނިންމީ. މަލާކް ދެރަވި...ދެރަވި އެ އެމްއާރްއައި ރިޕޯޓްގަ ދެކެވިފައިވި ވާހަކަތައް އެނގުނު ދުވަހު. އޭގައި ވާގޮތުން މަލާކްގެ ސިކުނޑީގެ ޙާލަތު ދުވަހުން ދުވަހަށްދަނީ ގޯސްވަމުން. އެކަމަކު މަންމަ ބުނީމެއްނު ކޮންމެ ޙާލަތެއްވެސް ﷲ މެދުވެރި ކުރައްވަނީ އެންމެ ރަނގަޅަށޭ؟ އެހެންވީމަ މަލާކް މި ޙާލަތާއި މެދު ވެސް ރަނގަޅަށް ވިސްނަން މަސައްކަތް ކުރީ. ފަހުން ކޮންމެ ގޮތެއްވިޔަސް ކޮބާ މައްސަލައަކީ މަންމާ؟ މާދަމާ މަލާކަށް މަންމައާއި ބައްޕަ ވަކިކުރަން ނޭނގުނަސް މިއަދު އެބަ އިނގޭ. މިއަދު އެބަ ވިސްނޭ. ބަލިވަމުން ދިޔަޔަސް މަންމަމެންގެ ލޯބި އިޙްސާސް އެބަ ކުރެވޭ. މަލާކްގެ ބުއްދި މަލާކްގެ ކިބައިން ފިލައިގެންދާނެ ދުވަހެއް އަދި އެގެނީއެއްވެސް ނޫން. ދެން ކީއްކުރަން މުސްތަޤްބަލުގެ ވާހަކަ ދައްކައި މަލާކްގެ މިއަދު ބަރުބާދުކޮށްލަންވީ މަންމާ؟" މަލާކް ސުވާލުކުރިއެވެ. މަލާކްގެ އެ ވާހަކަތަކުން ކަރުނައިން ކޯތާފަތް ތެމިފައިވި ސާރިޔާ ހިސާބަކަށް ހިމޭންވާ ގޮތްވިއެވެ. އޭނައަށް އެއްވެސް އެއްޗެކޭ ނުބުނެ މަލާކަަށް ބަލަހައްޓައިގެން ހުރި ގޮތަށް ހުރެވުނެވެ.\n"މަންމަ ކައިރި ކުރިން ނުބުނެވުނު ކަމަށްޓަކައި މަޢާފަށް އެދެން. ހިއެއްނުކުރަން ތުންތުންމަތިން މަންމައަށް އެ ވާހަކަ އިވޭނެ ކަމަށް. މަންމަ ދެރަކޮށްލެވުނީތީ ދެރަވެއްޖެ." މަލާކް ވައި އަޑަކަށް ބަދަލުވަމުން ދިޔަ އަޑަކުން އެހެން ބުނެލި ހިނދު އޭނަގެ ލޮލުން ކަރުނަތައް ފައިބައިގެން އައެވެ. އެ ހިނދު ސާރިޔާއަށް ވެސް އޭނަގެ ހިތާމަވެރި މޫނާއެކީ އިސްޖަހާލެވުނެވެ. އެހެނަސް ހިމޭންކަމުގެ ކުރު ވަގުތުކޮޅަކަށްފަހު ސާރިޔާ އިސްއުފުލާލިއެވެ.\n"ދަރިފުޅު ތިބުނީ ހަމަ ރަނގަޅަށް. އަދި ދަރިފުޅު އެފަދަ ޙާލަކަށް ދާނެ ދުވަހެއް ނޭނގޭ. އެކަމަކު މަންމަ ބޮޑަށް ކަންބޮޑުވަނީ ބަޔަކު މީހުން ޤަޞްދުގަ އެ ވާހަކަ ރަށުތެރެއަށް ފަތުރާލީމަ. ދަރިފުޅު ދެން ގެއިން ބޭރަށް ނުދައްޗޭ ދުވަސްކޮޅެއް ވަންދެން." ސާރިޔާ އޭނަގެ ވާހަކައިގެ މެދުތެރެއިން ރުޅިވެރި ރާގަކަށް ވާހަކަ ދެއްކުމަށްފަހު މަލާކް ކައިރި އެދުނެވެ.\n"މަންމާ....ދުވަސްކޮޅަކުން ނިކުތަސް މިއަދު ނިކުތަސް ވާނީ އެކައްޗެއް. އެހެންނޫނަސް މަންމައެއްނު އަބަދުވެސް ބުނަނީ...މީހުންގެ ނަޒަރިއްޔާތާއި މެދުގައެއްނޫނޭ ވިސްނަންވީ. ﷲ އަޅާ ދެކެވޮޑިގެންވާ ގޮތާއިމެދުގައޭ ވިސްނަންވީ." މަލާކް މަންމަ ބުނާ ބައެއް ބަސްތައް ހަނދާންކޮށް ބުނެލިއެވެ. އެއީ ވަކި އޭނައަށް އެ ބަސްތައް ދޭހަކުރެވޭތީވެއެއްވެސް ނޫނެވެ. ﷲ އޭނައާމެދު ދެކެވޮޑިގެންވާ ގޮތާއިމެދު ވިސްނުމަކީ ކޮބައިކަން އޭނައަށް ނޭނގެއެވެ. އެނގުނަސް އޭނަ ވިސްނާކަށް ބޭނުމެއް ނުވަނީއެވެ. އޭނައަކީ ނަމާދުކުރިޔަސް ވީހާވެސް އަވަސްއަރުވާލައިގެން ނަމާދުކޮށް އެހާ ގިނައިން ޤުރުއާން ކިޔަވާ މީހަކަށް ނުވުމުން އޭނައަކީ ﷲ ގެ ރުހިވޮޑިގަތުމުން ދުރު މީހެއްހެން އޭނައަށް ހީވެއެވެ. ވީއިރު އޭނަ އެކަމާމެދު ވިސްނަން ބޭނުމެއްނުވީއެވެ. އެހެނަސް މިވަގުތު އޭނަ އެ ބަސްތައް ބުނެލީ އޭނަ މީހުން ދައްކާ ވާހަކައަކަށް ފަރުވާލެއް ނުބަހައްޓާކަން މަންމައަށް އެންގުމަށްޓަކައެވެ. އެއީ ޙަޤީޤަތަކަށްވަނީ ވަކި ވަރަކަށް ވިޔަސްމެއެވެ.\n"ހަމަ ރަނގަޅަށް ތިބުނީ ދަރިފުޅު. މީހުންނަށް ހުރިހާ ކަމެއް އެނގޭނީއެއްވެސް ނޫން. ކަނބުލޮގެ ޙާލަތް އެންމެ މޮޅަށް ދެނެވޮޑިގެންވާ ފަރާތަކީ މާތް ﷲ. އެހެންވީމަ އެކަލާނގެ މަތިން ގިނަގިނައިން ހަނދުމަކޮށް ކެތްތެރިވޭ ދަރިފުޅު. ޙަޤީޤީ ކާމިޔާބު ލިބިގެންވަނީ ހަމައެކަނި މުއުމިނުންނަށް. މި ދުނިޔޭގެ މީހުންގެ ނަޒަރުގަ ކާމިޔާބު ނުވިޔަސް ﷲ ގެ ޙަޟްރަތުގަ ކާމިޔާބު ވައްޗޭ ދަރިފުޅު. އޭރުން އެކަލާނގެ ދަރިފުޅަށް ދެދުނިޔޭގެ ބާއްޖަވެރިކަން ދެއްވާނެ އިން ޝާ ﷲ." ސާރިޔާ އެހެން ބުނެލީ ލުއި ހިނިތުންވުމަކާއެކީ މަލާކްގެ ބޮލުގައި ފިރުމަމުންްނެވެ. މަލާކް އެ ބަސްތަކަށް ބޯޖަހާލިއެއްކަމަކު އޭނަ އެ ބަސްތަކާއި އެއްބަހެއް ނުވެވެއެވެ. ﷲ ގެ ޙަޟްރަތުގައި ކާމިޔާބުވުމުން ދުނިޔޭގެ ކާމިޔާބީތައް އޭނައަށް ލިބެނީ ކިހިނެއް ހެއްޔެވެ؟ ﷲ އަށް ބޯލެނބުމުން އޭނައަށް ކިޔަވަން ފުރުޞަތު ލިބި، އެބުނާ ފިރިއަކު ވެސް އޭނަގެ ޙަޔާތަށް އައިސް އެމީހުން އެ ސިފަކުރާ ފަދަ 'ދިރިއުޅުމެއް' އޭނައަށް ލިބޭނީ ހެއްޔެވެ؟ އެކަން މަލާކަށް ޤަބޫލުކުރަން ނުހަނު ދަތިވިއެވެ. އެހެނަސް ﷲ ކޮންމެ ކަމެއްގެ މައްޗަށް ކުޅަދުންވަންތަވެ ވޮޑިގެންވާކަން މަލާކަށް ރޭކާނުލައެވެ. އަދި އެކަލާނގެ އިރާދަކުރައްވާ އަޅަކަށް ނިޢުމަތްތައް އިތުރު ކުރެއްވުމަކީ އެކަލާނގެއަށް ނުހަނު ފަސޭހަކަމެއްކަން ވެސްމެއެވެ.\n"އައުޗް!!!" އަޔާޒަށް އެހެން ބުނެލަމުން ލުއްކެއްޖަހައި ތެދުވެވުނު ވަގުތު އޭނަގެ ލޯ ހުޅުވި ނިދިފިލައިފިއެވެ. އެ ހިނދު އުކުޅުގައި އަތްވިއްދައިގެން ހުރި ބޮޑުމަންމަ އޭނައަށް ފެނުނެވެ.\n"އައުޗްއޭ ކިޔާފަ! ފަތިހުއްސުރެ މީތި ރިންގު މިވަނީ. ކޮންމެ ދުވަހަކު މީތި ފަތިސް ނަމާދަށް އެލާމަށްލާފަ މި ހުންނަނީ. އެކަމަކު މީގެ ވެރި ފަރާތަށް ހޭލެވޭ ގޮތް މިވަނީ ހަމަ މީހަކު ގޮވީމަ. މިއަދު ވިއްޔާ އެ ގަޑީގަ އައިއިރު މިކޮޓަރި ވެސް ތަޅުލާފަ ހުރީ. ދެން އެންމެ ފަހުން ނިޝާން ކައިރި އަހައިގެން ޑުޕްލިކޭޓް ތަޅުދަނޑި ހޯދައިގެން މި ހުޅުވީ. ހުޅުވިއިރު އަދިވެސް ތިއޮތީ ނިދާފަ.....ދެންވެސް ތެދުވެ ނަމާދު ކުރަން އުޅޭ!" ވަސީމާ ހިސާބެއްގެ ހަރުކަށިކަމާއެކީ އަންގާލިއެވެ.\n"މިހާރެއްނޫން ދެން ބޮޑުމަންމާ. މެންދުރު ނަމާދުކުރާއިރު އެ ނަމާދާއެކީ ކޮށްލާނަން." އަޔާޒް ދެންވެސް ކަންނެތްކަމާއެކީ ފޫހިވެފައި ހުރެއެވެ.\n"ހޫނ.....މެންދުރު ނަމާދު ވާއިރަށް ދުނިޔޭގަ ހުންނާނެއޭ ބުނީ ކާކު؟ އަވަހަށް ތެދުވެ ނަމާދުކުރޭ. ނަމާދުކޮށްގެން އައީމަ މިގެއިން ސައި ލިބޭނީ." ވަސީމާ އެ ވާހަކަ އެންގުމަށްފަހު އަޔާޒަށް ފަސްދީފައި ކޮޓަރިން ނިކުމެގެންދާން ހިނގައިގަތެވެ. އަޔާޒް ދެލޯ ނިދިބަރުވެފައި އިން ގޮތަށް އިންދާ ބޮޑުމަންމަ ކޮޓަރީގެ ދޮރު ޖަހާލަމުން ދިޔަ އަޑުއިވުނެވެ. އެއާއެކު އޭނަ ފުން ނޭވައެއް ދޫކޮށްލަމުން އެނދުން ތެދުވުނެވެ.\nއެހެނަސް އޭނަގެ ޙަޔާތް އެގޮތުގައި ދެމިއެއް ނުދިޔައެވެ. އޭނަގެ މަންމައާއި ބައްޕަ ވަކިވިތާ މާ ގިނަ ދުވަހެއްނުވެ ބައްޕަވެސް ނިޔާވިއެވެ. އެހާ ހިސާބުން އޭނަ ނަމާދަށް ހުރި ޝައުޤުވެރިކަން ގެއްލޭ ގޮތްވިއެވެ. ނަމާދުކުރުމުން ވެސް އޭނަގެ ޙަޔާތުގައި އެހާ ދަތިކޮށް ކަންތައް ހިނގުމުން ނަމާދުގެ ބޭނުމެއް ނެތީހެން އޭނައަށް ހީވީއެވެ. އޭނަ ކިރިޔާ ވެސް ނަމާދުކުރަމުން ދިޔައީ ބޮޑުމަންމަގެ ހިތްވަރުންނެވެ. އެހެނަސް ޑޮކްޓަރުކަން ކިޔެވުމަށްޓަކައި ރަޝިޔާއަށް ދިޔަފަހުން ބޮޑުމަންމަގެ 'އުދަގުލުން' ދުރުވިދުރުވިހެން އޭނަ ނަމާދާއި ވެސް ދުރުވިއެވެ. އަދި ވަކިން ޚާއްޞަކޮށް މައުވާއާއި ރައްޓެހިވި ފަހުން ދީނާއިމެދު އޭނަގެ އޮތް ނަޒަރިއްޔާތުވެސް ބަދަލުވާން ފެށިއެވެ.\n"ކަމޯން އަޔާޒް ދެން ތިވާހަކަ ނުދައްކަބަލަ. އައި ނޯ ޔޫ މިސް ޔުއާރ ޑޭޑް އެކަމަކު ޑޭޑް ވެސް ޙަޤީޤަތުގަ ދައްކާފަ އެހެރީ ހުސް ފުލޯކު ވާހަކަތައް ދޯ؟ މި ކަހަލަ ސިވިލައިޒްޑް ޒަމާނެއްގަ މީހުން ތިބޭ ތަންތާ ތިކަހަލަ ވާހަކަ ދެއްކީމަ ވާނީ ކިހިނެއް؟ ދޭ ވުޑް ތިންކް ޔޫ އާރ އިންސޭން!" އެއްދުވަހު އަޔާޒް އޭނަގެ ބައްޕަ ކިޔައިދިން ވާހަކައެއް މައުވާއަށް ކިޔައިދޭން ފެށުމުން މައުވާ ބުނެފައިވެއެވެ. އެދުވަސްފަހުން އޭނަ ދީނުގެ އެއްވެސް ވާހަކައެއް ދައްކަން ޖެހިލުންވެއެވެ. އޭނަގެ ބައްޕަގެ ގިނަ ހަނދާންތަކަކީ ބައްޕަ އޭނައަށް ދީނާއި ގުޅިގެން ދީފައިވި ނަޞޭޙަތްތަކަކަށް ވިޔަސްމެއެވެ. މުސްލިމް ނޫން އެކުވެރިން ގިނަވެގެން ދިޔަދިޔަހެން އެއްވެސް ދީނަކަށް ތަބާނުވުމުގެ ޚިޔާލުވެސް އޭނަގެ ސިކުނޑީގައި ޒީނަތްތެރިވިއެވެ. އެހެނަސް އޭނަގެ ހިތުގެ ކަނެއްގައި އަބަދުވެސް ބައްޕަގެ ހަނދާންތަކެއްވިއެވެ. އެ ސަބަބާހެދި ކަންނޭނގެއެވެ. ނަމާދާއި ޤުރުއާނާއި ދުރުވިއެއްކަމަކު ރަސޫލާ ޞައްލަ ﷲ ޢަލައިހި ވަސައްލަމްގެ އަޚްލާޤް ކަމަށްބުނެ ބައްޕަ ދިން ނަޞޭޙަތްތަކާއި އެއްގޮތަށް އުޅެން އޭނަ ބޭނުންވެއެވެ. ވަކިން ޚާއްޞަކޮށް ތެދުވެރިވުމާއި، ކުރާ ކޮންމެ މަސައްކަތެއް އެންމެ ފުރިހަމައަށް އަމާނާތްތެރިކަމާއެކީ ކުރުމާއި، އަނިޔާ ލިބެމުންދާ މީހުންނަށާއި ނިކަމެތިންނަށް އެހީވުމުގެ އިތުރުން ވަޢުދު ފުއްދުމަކީ އަޔާޒް ލޯބިކުރާ ކަންތައްތަކެވެ. ބައްޕަ އެ ކަންތައް އެގޮތަށް ކޮށްފައިވި މަންޒަރު އޭނައަށް ފެނި އެކަންތައްތަކުގެ ރީތިކަން އޭނައަށް އިޙްސާސް ކުރެވިފައިވާތީވެއެވެ. އެ އާދަތަކަކީ އޭނަ ދުނިޔެ ޢުމުރަށްވެސް ގެންގުޅޭނެ އާދަތަކެއްކަމުގައި އަޔާޒް އަމިއްލަ ނަފްސުގާތު ބުނެފައިވެއެވެ.\nއަޔާޒް ފެންވަރައި ތާޒާވެލައިގެން ޓީޝާޓަކާއި ޖިންސެއްލުމަށްފަހު ކޮޓަރީގައި ނުހަނު އަވަސްއަވަހަށް ފަތިސް ނަމާދުކޮށްލިއެވެ. އެއަށްފަހު އާދައިގެ މަތިން އޭނަގެ ކޮޓަރިން ނިކުމެގެން ދިޔައީ ފޯނާއި ކުޅެމުންނެވެ. މައުވާގެ މެސެޖެއް ނޫނީ ނޮޓިފިކޭޝަނެއް ވެސް ލިބިފައިވިތޯ ބަލަމުންނެވެ. އޭނަ ހުރި ކޮޓަރިން ނިކުތް ވަގުތު ވަދެވުނީ އަނެއްކާވެސް އެއްޒާތެއްގެ ތަނަވަސް ކޮޓަރިއަކަށެވެ. 8 ފަންގިފިލާއަށް ނެގިފައިވި 'ސަންރައިޒް' ނަމަކަށް ކިޔާ އެ ޢިމާރާތުގެ ހުރިހާ ކޮޓަރިތައް ވެސް ފަރުމާ ކުރެވިފައިވަނީ އެފަދައިންނެވެ.\nކޮންމެ ފަންގިފިލާއެއްގައި އެގޮތަށް ގުޅިފައިވި ދެކޮޓަރީގެ ދެ ބަޔާއި ވަކިން ކޮޓަރިއެއްގެ އިތުރުން ގުޅިފައިވި ސިޓިންގް ރޫމަކާއި ކާގެއަކާއި ބަދިގެއެއް ހުރެއެވެ. އަޔާޒްމެން އުޅެމުން ދަނީ އެންމެ މަތީ ފަންގިފިލާގައި ކަމަށްވުމުން އަޔާޒް ހިނގާފައި ދިޔައިރު ކޮޓަރީގެ ތެރެއިން ފެންނަމުން ދިޔަ ބެލްކަނިން މާލޭގެ ޢިމާރާތްތަކުގެ މަތީ ބައިތައް ފެންނަމުން ދިޔައެވެ.


Beynun Vanee Tharahgee, E Ey Imaaraatheh Elhumeh Noon - Maumoon - Vaguthu\nބޭނުންވަނީ ތަރައްޤީ، އެއީ އިމާރާތްތަކެއް އެޅުމެއް ނޫން – މައުމޫން\nކުރީގެ ރައީސް މައުމޫން އިބޫ އާއި ބައްދަލު ކުރައްވަނީ – ފޮޓޯ: އެމްޑީޕީ\nރައްޔިތުން ބޭނުންވަނީ ތަރައްޤީ ކަމަށާއި ނަމަވެސް އެއީ ބަނދަރުތައް ފުން ކުރުން ނުވަތަ އިމާރާތްތަކެއް އެޅުން ނޫންކަމަށް ކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމް ވިދާޅުވެއްޖެއެވެ.\nމައުމޫން މިހެން ވިދާޅުވީ އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އާއި ބައްދަލު ކުރެއްވުމަށް ފަހު ދެންމެ ނޫސްވެރިންނާއި ވާހަކަފުޅު ދައްކަވަމުންނެވެ.\nރައީސް މައުމޫން ވިދާޅުވީ "ރައްޔިތުން ބޭނުންވަނީ ތަރައްޤީ. ނަމަވެސް އެއީ ބަނދަރުތައް ފުން ކުރުން ނުވަތަ އިމާރާތްތަކެއް އެޅުން އެކަންޏެއް ނޫން. ރައްޔިތުން ބޭނުން ވަނީ އިންސާނީ ވަންތަ ތަރައްޤީ. ތަފާތު ކުރުމެއް ނެތި ކަންތައްތައް ވެގެން ދިއުން." ކަމަށެވެ.\nރައީސް މައުމޫން ވިދާޅުވީ ފިކުރުގެ ސަބަބުން ތަފާތު ކުރުމެއް އޮވެގެން ނުވާނެ ކަމަށާއި ކޮންމެ މީހަކަށް ވެސް ބޭނުންވާ ޚިޔާލެއް ފާޅުކުރުމުގެ ޙައްޤު ލިބިގެންވާ ކަމަށެވެ. "އެއީ ޤާނޫނު އަސާސީ އިން ކޮންމެ ދިވެހި ރައްޔިތަކަށް ވެސް ލިބިގެންވާ ޙައްޤެއް." މައުމޫން ވިދާޅުވިއެވެ.\nމައުމޫން ވިދާޅުވީ ދިވެހިން ބޭނުން ވަނީ އިންސާފުވެރިކަމާއި ހަމަހަމަކާއި އެކު އަދުލުވެރިކޮށް ކަންތައްތައް ކުރަން ކަމަށެވެ.\nރިޔާސީ އިންތިޚާބު އިބޫ ކާމިޔާބު ކުރެއްވި ފަހުން ފުރަތަމަ ފަހަރަށް އިބޫ އާއި ބައްދަލު ކުރެއްވުމަށް ފަހު މައުމޫން ވިދާޅުވީ އިބޫ ހުންނެވީ ވަރަށް ހަރުދަނާކޮށް ކަމަށާއި އިބޫ ވިދާޅުވި ގޮތައް ކަންތައްތައް ކުރިއަށް ގެންދަވާނެ ކަމަށް އުއްމީދު ކުރައްވާ ކަމަށެވެ.\n"ހަރުދަނާ ގޮތެއްގައި ހުންނެވީ. ހަމައާއި އިންސާފުން އަދުލްވެރިކަމާއި އެކު ކަންކަން ކުރިއަށް ގެންދަވާނެ ކަމަށް ވިދާޅުވި. ކޯލިޝަން ކުރިއަށް ގެންދަވާނެ ކަމަށް ވިދާޅުވި. އުއްމީދަކީ އެވިދާޅުވި ގޮތައް ކަންތައްތައް ކުރެއްވުން." މައުމޫން ވިދާޅުވިއެވެ.\nމައުމޫން ވިދާޅުވީ އިބޫ ފާއިތުވި 25 އަހަރު ރައްޔިތުން މަޖިލީހުގެ މެންބަރެއްގެ ގޮތުގައި މަސައްކަތް ކުރެއްވި އިރުވެސް އިބޫގެ ކިބައިން އެއްވެސް އުނި ސިފައެއް ފެނިފައި ނުވާ ކަމަށެވެ.\n"އެއްވެސް އުނިސިފައެއް ފެނިފައެއް ނުވޭ. ވަރަށް ގާބިލް އަމާނާތްތެރި ނަޒާހަތްތެރި ބޭފުޅެއް." މައުމޫން ވިދާޅުވިއެވެ.\nރިޔާސީ އިންތިޚާބާއި ގުޅިގެން ޕީޕީއެމް އިން ދައްކަމުން ގެންދާ ވާހަކަތަކަށް އިޝާރާތް ކުރައްވާ މައުމޫން ވިދާޅުވީ ވަރަށް ރީތިކޮށް މިކަން ކުރިއަށް ގެންދަވަން ހުރިހާ ފަރާތްތަކަށް ވެސް ދަންނަވާ ކަމަށެވެ.\nކޮންސިއުލޭޓްއާ މެދު ދެ ހިޔާލެއް އެބަ އޮތް، ވިސްނާނަން: ރައީސް\nއޮކްޓޯބަރ 2, 2018 12:28\nއޮކްޓޯބަރ 2, 2018 12:30\nކަރާއި ކަރު މަހާލައިގެން ތިއްބެވި ފޮޓޯއަކީ ޔާމީނަށް ދިން ހަދިޔާއެއް :ޕ\nއޮކްޓޯބަރ 2, 2018 12:36\nއެއްވެސް އުނިސިފައެއް ފެނިފައެއް ނުވޭ. ވަރަށް ގާބިލް އަމާނާތްތެރި ނަޒާހަތްތެރި ބޭފުޅެއް." މައުމޫން ވިދާޅުވިއެވެ.\nޢާދެ. މަޖިލީހުގަ އިށީދެގެން އިނުން ނޫން ކަމެއް ކުރި މީހެއް ނޫން ނުވިތާކައް ވާހަކައެއް ދެއްކި މީހެއް ނޫން.\nނުވިތާކައް އެއްވެސް ބަޖެޓް އަކައް ވޯޓް އެއްދިން މީހެއް ނޫން. . މައުމޫން މޮޔަނުވެބަލަ ހެޔޮނުވާނއ.\nއޮކްޓޯބަރ 2, 2018 12:37\nމައުމޫން ވެސް 5000 ރފ ނަންގަވަމެއް ނޫންތޯ. ޕިސް\nއޮކްޓޯބަރ 2, 2018 12:40\n30އަހަރަށްވުރެ ވަކިންބޮޑު އަނިޔާވެރި އަކީ ފަހެކާކުހޭ\nއޮކްޓޯބަރ 2, 2018 12:43\nއެހެންވެ 30 އަހަރު ނަޖިސް ފެން ބޮއެގެން ހަޑަސް ބުރިއަށް ފާހާނާކޮއްގެން ތިބީ. އެއީ ތަރައްގީ އަކީ.\nއޮކްޓޯބަރ 2, 2018 12:44\nތަރައްގީކުރާނީ ހިތާއި ސިކުނޑި ދޯ މަނކުފާނޫ. އެހެންވެ ދިގު 30އަހަރުގަ ރާއްޖެއަށް ތަރއްގީއެއް ނުގެނައީ. ވެދާނެ ޖަލުން އައިއިރު އެހެން ރާއްޖެއެއް ފެނި ހަސަދަވީކަމަށްވެސް އެކަމަކު ބުރިޖަށް ނާރާ ވޭތޯ ބަލާތި.\nއޮކްޓޯބަރ 2, 2018 12:46\nރަނގަޅު ވަހަކައެއް. ތަރައްޤީއަކީ 30 އަހަރު ގޮތަށް މީހުނަށް ވަގަށް ލާރި ކެއުން. އެކި ޤައުމުތަކުގަ މިޝަންތައް ހަދައިގެން އެކި ނަންނަމުގަ ވައްކަން ކުރުން. އެކަމެއްނު ކުރީ ސްރީލަންކާގައިވެސް އެމްބަސީ ހަދައިގެން އޭރު. އަނގަ އަރުވާތި އަދިވެސް\nއޮކްޓޯބަރ 2, 2018 12:47\nޢަދުލު އިންޞާފޭ މައުމޫނު ތިޔަ ބުނީ މައުމޫނާއި މައުމޫނުގެ ޢާއިލާފިޔަވައި ދެންތިބި މީހުންނަށް އިޝާރަތްކޮށްފަތޯ؟ ޔަމީންވަރުގެ ޢަދުލު އިންޞާފުން ކަންތައްކުރި ވެރިޔަކު ރާއްޖޭގަ ދެކިފަނެތް! މައުމޫނުގެ ވެރިކަމުގަ މުޅި ދައުލަތް ކައްވާލައިގެން އިލްޔާސް ފިލީމާ ގެނަސް ވަޒީރުކަންދިނީ! އެކަމަކު ބޭނުމީ މިނޫންވެރިކަމެކޭ ބުނިމީހުނާ އަތްޕުޅަށް ސިޓީދިންމީހުންވެސް ޖަލުގައި ހަނާވެދިޔައީ! ޔމީން ފެނުނީ ހަމަކަށް ، ނަޞްލަކަށް ، ގާތަކަށް ، ތިމާގެއަކަށް ، ބޮޑުބޭބެއަކަށް ، ކޮއްކޮއަކަށް ، ރައްޓެއްސަކަށް ނުބަލާ ހމަހަމަގޮތުގައި ޤާނޫނު ހިންގިތަން! އެގޮތް މައުމޫނަކަށް ކަމަކު ނުދިޔަނު؟ ކީކޭތޯ ތިޔަ ކިޔަންއުޅެނީ؟ ދުޝްމަނުންނާގުޅިގެން ތިމާގެ އަމިއްލަ ލޭ ބޯލި މީހާޔަށް ޖެހޭ ދަތުރު ބަލަން މިތިބީ!\nއޮކްޓޯބަރ 2, 2018 14:02\nއޮކްޓޯބަރ 2, 2018 14:03\nއޮކްޓޯބަރ 8, 2018 15:41\nދިގުތިރީސް އަހަރުގެ ވެރިކަމުގައި ޒުވާންކުއްޖަކު ހަދާފަދޫކޮށްލި ޅެމަކުން އެތަކެއްދުވަހު ޖަލުގައި އޮންނަންޖެހު! މިއީ ރާއްޖޭގެ ވަރަށްގިނަބަޔަކު ދަންނަކަމެއް! ވިމާ ކޮންމެ މީހަކަށްވެސް ޚިޔާލު ފާޅުކުރެވެން ވާނެކަމަށް މައުމޫނު ވިދާޅުވީމައި އަންނަނީހިނި! މައޫނުގެ ވެރިކަމުގައި މީދޫ އަޒީއަށް ކިތައްއަނީކުރިންތަ! އެފަކީރު މަ........ވެސް އަނިޔާއަށް ކެއްނުކުރެވިގެން!\nއޮކްޓޯބަރ 2, 2018 12:49\nދެން ތަރައްގީ އަކީ ކޮންޗެއް ބާ؟އިމާރާތް އެޅުމެތް ނޫން ތަ ތަރައްގީ އަކީ؟\nއޮކްޓޯބަރ 2, 2018 13:04\nމައުމޫންވެރިކަންކުރީ މީހުންނަށްބިރުދައްކައިގެންވެރިކަންކުރުމަށް ބޮޑުތިލަދުއްމަތީގައި (އަތޮޅުބައިކުރިފަހުންވެސް) ގިނަދުވަސްތަކެއްވަންދެން އަތޮޅުވެިކަންކުރިރަށޭ ނޮޅިވަރަންފަރަކީ މިރަށައް މީގެކުރީގެ35 އަހަރުގައި ސަރުކާރުންކޮށްދީފަހުރީ ހަމައެކަނި ރަށުއޮފީހެއް މަރާމާތުކޮށްދިނުން މިހިނގާ ސަރުކާރުގައި މިރަށުގައި ބަނދަރަކާއި، މުޅިރަށުގެނަރުދަމާގެ ނިޒާމް،ފުޓްސަލްދަނޑު، ދެވޮލީކޯޓް އަޅާނިއްމާ މިހާރުވަނީ ފެނުގެނިޒާމް ޤާއިމްކުރުމުގެ މަސައްކަތްފަށާހިސާބުގައިކަން ފާހަގަކޮއްލަމެވެ. ކޮއްމެސަރުކާރެއްގައިވެސް މައުމޫން ޖަލުގައިބެހެއްޓުމަކީ ޤައުމަށާއި ރައްޔިތުންނަށް ލިބޭނެރައްކާތެރިކެއް.\nއޮކްޓޯބަރ 2, 2018 13:08\nމައުމޫނު ބޭނުންވާ ތަރައްގީ މިއަދުގެ ދިވެހިން ބޭނުމެެއް ނުވާނެ އެއީ 30 އަހަރުގެ ކަންޒުކަހަބު ދުވެލި\nއޮކްޓޯބަރ 2, 2018 13:10\nތަރައްގީއަކީ މައުމޫނުގެ ސަރުކާރުން ވޯޓްފޮށިމަތީ ބަނޑުއަޅައިގެން ކުށެއްނެތް ނިކަމެތި ރައްޔަތުން ޖަލައްލައި ޓޮމާޓޯސޯސް އުގުޅައި ތުބުޅި ބޭލުން ފަދަ އަނިޔާވެރި ވެރިކަމަކަށް ކިޔާ ނަމެކެވެ.\nއޮކްޓޯބަރ 2, 2018 13:14\nމައުމޫނަށް ފުރިހަމަބާރާއެކު 30 އަހަރު، ރާއްޖޭގައި ވެރިކަންކުރަން ފުރުޞަތު ލިބުމުން ކުރި ތަރައްގީއަކީ މިގައުމު މަސްތުވާތަކެތީގެ ހާއްޔަކަށް ހެދުން. އަލުން އެ ތަރައްގީގެންނަ ވާހަކަ ތޯއްޗެ އެބުނީ.\nއޮކްޓޯބަރ 2, 2018 13:16\nޢަދުލު ވެރިކަން ނެތުނުމީހާ ޖަލުގަ އީވާން މަރާލީއޭ ގަދަރު އޮވެގެން ލިބުނު ވޯޓުން ކޮރަޕްޝަންވެސް ހަލާލު ވީއޭ\nއޮކްޓޯބަރ 2, 2018 13:18\nހަމަ ހަމަ ކަމާއެކީގަ ކަލޭ ގޮޅިޔައްލީމަ އެކަން ގޯސް. އިންސާފުގެ ވާހަކަ ދެއްކޭކަށް ކަލެޔަކަށް ނެއް. 30 އަހަރު ނުވި ތަރައްޤީ ފަސްއަހަރުން ފެންނަންފެށީމާ ވާގޮތްތީ\nއެބުނާ ތަރައްގީ އަކީ ތިމާގެ ޖާހަތާއި މާތްކަމާއި އިއްޒަތުގައި ތީމުގޭ ގަނޑުވަރުގައި އުޅުން. އެއީ ތަރައްގީ. ހެޔޮ 30 އަހަރުގެ ވެރިކަމުގައި އެއްކަމެއް ކޮށް ނުދިނަސް. އަނގަ ފަޅާނެ ކަމެއްނެތް ތީ ކޮންކަމެއް މިގައުމަށް ކޮށްދިން މީހެއްތަ؟\nއޮކްޓޯބަރ 2, 2018 13:23\nތަރައްގީ އަކީ ބަނދަރު ހެދުމާ އިމާރާތްތައް ނޫންކަމައް މައުމޫން ތިބުނީ. ޜައްޔިތުންގެ ތަރައްގީއަކީ އެމީހުންނައް ރަގަޅު ސިއްހީ ތައުލީމީ އުމްރާނީ ތަރައްގީ އައުން އެކަމައް ބަނދަރު ފުންކުރުމާ، ނަރުދަމާ، ދަތުރުފަތުރު އަދި އިމާރާތްތައް ނުހަދާ އެކަންނުކުރެވޭނެ. މަމީ ވަރައް ސޯލިހު އޮގާތެރި އަބަދު ހެވިފަ ހުންނަމީހަކަސް ރައްޔިތުންނައް އޭގެން ކުރާނެ ފައިދާއެއްނެތް. އެހެންނޫންނަމަ 35އަހަރުގެ ބަރަވެލި ދުވެލި ރައްޔިތުންނައް ފައިދާ ކުރިސް\nއޮކްޓޯބަރ 2, 2018 13:25\nތަރައްގީއޭ ބުނާއިރު 30 އަހަރުގެ ވެރިކަމެއްގާ ނުވި ކިތަށްތަރަށްގީ އެންމެ 5އަރުތެރޭ ގެނެއްސިތަ.ހިތަށްއަރާ ނުފެންނަނީ ބާއޭ.\nއޮކްޓޯބަރ 2, 2018 13:34\nކީއްވެތޯ ރައީސް މައުމޫންގެ ޒައާމަތުގައި ތަފާތު ކުރެއްވުން ގެންގުޅުއްވީ، ރަޙުމަތްތެރި ބޭފުޅުން ނުވަތަ އެބޭފުޅުން ދަންނަވާ މީހަކަށް ރަގަޅު ވަޒީފާއެއް ނުލިބޭ، އަދި އަމުދުން ދައުލަތުގެ އިސްމަޤާމުތައް ބެއްސެވީ ޢާއިލާގެ ބޭފުޅުންނަށް، މީތޯ ތިވިދާޅުވާ ތަފާތު ނުކުރުމަކީ؟\nއޮކްޓޯބަރ 2, 2018 13:38\n30 އަހަރު ކަލެޔައް ނުކޮށްދެވުނުކަންތައް ކޮއްކޮ ކޮށް ދިނީމަ ޖޭ ވީދޯ.އިބޫ ތިބެޔާ ދުރުހުރޭ މިއަދު ވަރަށް ބާރަށް ބައްދާނެ މާދަމާ އުޅޭނެ ވައްޓާލަން.\nއޮކްޓޯބަރ 2, 2018 13:46\nނިދާއޭ މީވަޠަން އިއްވާ\nއޮކްޓޯބަރ 2, 2018 13:53\nތިކިޔާ ތަރިއްގީ އަކީ އިންޑިޔާއައް ގައުމު ވިއްކާލުން ދޯ\nއޮކްޓޯބަރ 2, 2018 13:56\nމައުމޫނުގެ ތިރީސް އަހަރުތެރޭގައި ތައްރަޤީޤީ ދިވެހި ރައްޔަތުންނަށް ދެއްކީ ކަނޑަތައް ޖަހާގެން ކަމަށްވާތީ ތަރައްޤީ ކުރާނެގޮތެއް ފަހަރެއްގައި ހަނދާނުގައި ނެތުމަަކީ ވެދާނެކަމެއް.\nއޮކްޓޯބަރ 2, 2018 14:01\nތެދުވެރިކަމުން ވޭތުވި7އަހަރު ދައުލަތުގެ ބަޖެޓަށް ވޯޓު ނުދީ ހުރީ\nއޮކްޓޯބަރ 2, 2018 14:05\nހަމަ ހަމަވުމަކީ ބޮޑުކެކުރި ކުއްކުރީމަ ރައީސްގެ އޯގާތެރިކަމުން މޫނުމަތިން ހެވިފަ ސަރުކާރު ދަމަހައްޓަން އެކަމައް އަޅާނުލުން. އެކަމަކު އާންމު ރައްޔިތަކު ކަމެއްކޮއްފިޔާ ކަފާލާތުދަށުން ވެސް ދޫނުކުން. ތަރައްގީއަކީ މޫނުމަތިން ހެވިފަތިބެ ރައްޔިތުންގެ ކުރިއެރުމައްވުރެ އަމިއްލައެދުން ބޮޑުކޮއް މުސާރަނަގައިގެން ތިބެފަ ރައްޔިތުން ޖަމާކޮއްގެން ބޮޑުމަންޒަރުދައްކަދައްކާ ތިބުން. ޕާޓީއައް މީހުންގިނަ ކުރުން އޭރުން ސަރުކާރުން ލިބޭފައިސާ އިތުރުވުން. އިންތިހާނު ކައިރިވީމަ ކަޑަޖެހުން. 35ފަސްއަހަރު އެތަރައްގީ ރައްޔިތުން ސުކުރުވެރިކަމާ އެކީ ބަލައިގަންނަކަން މިފަހުން ބޭއްވި އިންތިހާބުން ނިކަންރަގަޅައް އެންގިއްޖެ.\nކަޑައޭ ބުނީމާ ހިނިއަންނަނީ.. އަހަރެމެން ހޭއަރައިގެން އައިއިރު އަތިރިޔަށް އެރޭއިރު ކިރިޔާ ލޮލޮގެކޮޅަށް ފެންނަހިސާބު ކުރެދި ދަޑިއެއް ފެނުންމައްޗަށް ހިކިފައި ފެންނަން ހުންނާތީ ތަންކޮޅެއް ހަރުފުރާގެ ބޭބެއެއް ކައިރީ އެއީ ކޯޗެއްހެއްޔޭ އަހާލީމާ ބުނީ އެއީ ރަށުގެ ހިއްކާ ސަރަހައްދޯ.. ކުރިން ހުރީ މިތާ ކައިރީގަޔޯ. ކޮންމެ ވޯޓަކަށް ކަޑަ ބޭރުކުރަމުންގޮސް މިހާރު ހުރި ހިސާބޭ އެއީ. 1982 ހާތަނުގައި ޖެހިއެއްޗެކޯ އެއީ.. ކަޑަ ޖެހިއިރު އަދި އަޅުގަނޑުމެން ދުނިޔެއަށް އުފަންވާން ގާތްނެތް..\nއޮކްޓޯބަރ 2, 2018 14:06\nމުސްކުޅި ވީމަވެސް މައިތިރިނުވާ މީހެއް\nއޮކްޓޯބަރ 2, 2018 14:12\nއެހެންވީއިރު ކުރިޔަށް އޮތް5އަހަރު އިމާރާތެއް އެޅުމުގެ ބުންވަރުވެސް މި ސަރުކާރުގައި ނުހުންނާނެދޯ! އެކަމަކު ބައިތުލްމާލު ދިރުވާލުމުގެ ތަރައްޤީ އަންނާނެ.\nއޮކްޓޯބަރ 2, 2018 14:17\n30 އަހަރު ޖަލުގަ ކިތައް މީހުން މަރުވިތޯ\nއޮކްޓޯބަރ 2, 2018 14:34\nއަހަރެން އުމުރުން ތިރީސް އަހަރުވީ މައުމޫނުގެ ފުރިހަމަ ނަމަކީ ރައީސުލްޖުމްހޫރިއްޔާއަލްއުސްތާޒްމައުމޫންއަބްދުލްގައިޔޫން ކަމަށް ހީކޮށްގެން ހުރެ.\nމާތްކަލާނގެއާ ވަކީލް. ދައްކަވަން ހުރި ތަނެއް ދައްކަވާފައި އިވެން ހުރި އަޑެއް އިވިފައި ގެންދަވާނީ. ގައިމުވެސް ވަކި ޕާޓީ އަކަށް ނިސްބަތްނުވާ މީހެއްގެ ހައިސިއްޔަތުން ދަންނަވާނީ ކޮންމެ މީހަކު ކޮށްދިނަސް މި ޤައުމު ތަރައްޤީ ވާންށޭ ބޭނުންވަނީ. ކޮންކްރީޓު ތަރައްޤީ ވިޔަސް.\nއޮކްޓޯބަރ 2, 2018 14:35\nކަސޯޓީ ޒިންދަގީކީ އިސް ބެކް............ ވޮޗް\nއޮކްޓޯބަރ 2, 2018 14:52\nކަލޭ ތީ ކަލޭގެ ސައިޒަށްވުރެ މާ އަނގަބޮޑުމީހެއްކަމަށް ބޭރުގެ ޤަވްތަކުންވެސް ބުނި މީހެއް. ކޮބާތަ އިންތިޚާބުތަކާދިމާކޮށް ރަށްރަށުގައިޖެހި ކަޑަތައް؟ އެ ކަޑަތައް މީހުންގެ ތަލަޔަށް ޖެހިނަމަ އިންސާނުން ތަރައްޤީވާނެ ތޯއްޗެ؟ އަނގަނުތަޅާ ހިމޭނުން ހުރެވޭތޯބަލާ. ކަލޭ ތީ ކާކުކަން ނޭނގޭމީހަކު މިޤަވްމެއްގައި ނެތް. ޚާއްޞަކޮށް 1978 ނޮވެމްބަރ މަހު 11 އިން 2008 ނޮވެމްބަރ 11 އަށް ޖަލުމީހުންނަށް. މީދެން ކިހާ ބޮޑުކަމެއް.\nއޮކްޓޯބަރ 2, 2018 14:58\nއާބާދީގެ ބޮޑުބަޔަކަށް ފެނާއި ނަރުދަމާ ، ހުރިހާރަށަކަށް ކަރަންޓު ، ހުރިހާޓީޗަރުން ދަށްވެގެން ޑިޕްލޮމާފެނަވަރަށް ، މަތީތަޢުލީމަށް ބައިވަރު ލުއިލޯނު ، ކޮރުވެފައޮތް ހުރިހާ ކުންފުނިތައް އަމިއްލަ ފައިމަތީގައި ، 36 މިސްކިތް އަލަށް ، 2300 ކުލާސްރޫމު އަލަށް ، ރާއްޖެއިންބޭރުން މީގެކުރިން ލިބުނު ޞިއްޙީ ޚިދުމަތްތައް ރާއްޖޭގައި ، 30 ރަށުގެ ބިންހިއްކާ ، 85 ރަށުގައި އަލަށް ބަނދަރު ، ފޭނާ ކަރަންޓު ހުރިހާ ރަށެއްގައި އެއްއަގު ، ރާއްޖޭގައި ޑޮކްޓަރުން ޓްރެއިނިންގ ، 45 ކުއްޖެއްގެ ބޯންމެރޯ ، އަލަށް މާލޭގައި ފެންވަރުރަގަޅު ދެ ހޮސްޕިޓަލް ، އަތޮޅުތެރޭގައި ޓާސަރީފެންވަރުގެ ހޮސްޕިޓަލްތައް ، 12 އެޔަރޕޯޓް ، ބޮޑު ބްރިޖް ، މާލެއާއި އަތޮޅުތެރޭގައި ތާރުއެޅި މަގުތައް ، އެތަކެއްހާސް ފްލެޓް ، މިއީ ތަރައްޤީތޯ މައުމޫނޫ؟\nއޮކްޓޯބަރ 2, 2018 14:59\nމައުމޫނު ތިހެއްދެވީ ރަނގަޅަކަށް ނޫނެވެ\nއެމްޑީޕީ އަކީ ދެފުށް ދެގޮތް މުނާފިގުން ލީޑުކުރާ\nޕާޓީއެއްކަން އެނގޭއިރު އެމީހުންނަށް ބަރޯސާ\nވުމަކީ އެޅުއްވި ޅައެއްޗެކެވެ\nއޮކްޓޯބަރ 2, 2018 15:04\nމީނަގެ 30 އަހަރުގެ އަނިޔާވެރި ފިނިހަކަ ދުވެލީގެ ވެރިކަމުގައި ޖަލަށްލީ މީހުން އުޅުނީ ހާދަހާލަކުއޭ، ކޮންއަނގައެއްތަޅުވާކަށް، މިހާރުވެސް އެހުންނަނީ ވެރިކަމަަށް ދަހިވެތިވެފައި\nއޮކްޓޯބަރ 2, 2018 15:22\nމައުމޫނު ތިޔަހެން ވިދާޅުވީމަ ހިނި އަންނަނީ . އެއީ މައުމޫނުގެ 30 އަހަރުގެ ވެރިކަމުގާ ރަށު އޮފީސްތަކާ ރަށްވެހިގެ ، މަދްރަސާ ހޮސްޕިޓަލް ސިއްހީމަރުކަޒު އިންޖީނުގެ ހެދީ ދަނޑިފަނުންތޯ ؟ކޮންކްރީޓް ގެ ބޭނުން ނުހިފާތޯ ؟އަޅުގަނޑު ހީއެއް ނުކުރަން މައުމޫނުގެ ވިސްނުން ތިޔަހާ ކޮށި ކަމަކަށް. ދުނިޔޭގެ ހުރިހާގައުމަކުންވެސް އެގައުމުގެތަރައްގީ މިފެންނަނީ ކޮންކްރީޓުން .ކޮންސްޓްރަކްސަން އިންޑަސްޓްރީޒް ދުޅަހެޔޮވެ އެވަސީލަތުގެތެރެއިން ރައްޔިތުންނަށް ފައިސާގެ ތަނަވަސްކަން ލިބިގެންދާތަން މިފެންނަނީ .ކޮންކްރީޓް ތަރައްގީގެ ތެރެއިން ބޯހިޔާވަހިކަން ލިބި ތިބި ހާލަތުގެތެރެއިން ނުކުމެވި އާމަރުހަލާއަކަށް ރައްޔިތުން ބަދަލުވެގެންދާތަން މިފެންނަނީ ރަށްރަށުގެ ފަޅާ ނަރުދަމާ އާ ބަނދަރުވެސް މިފެންނަނީ ކޮންކްރީޓް ތަރައްގީގެ ތެރެއިން ނޫންބާ ؟ބިމެއްހިއްކިޔަސް އެ ބިމަކުން ނުފެންނާނެ ދިރިހުރުމުގެ އެއްވެސް ނިސާނެއް އަދި އާބާދީ އެތަނަކު ވަޒަންވެރިއެއް ނުވާނެ .އެކަމަކު ކޮންކްރީޓް ތަރައްގީ އައުމާއެކު ދިރިހުރުމުގެ ނިސާންތަކާ އާބާދީ އާ ތަރައްގީ އެތަނަކުން ފެންނަންފަށާނެ. ތަރައްގީ މީހުން ކިޔަނީ ފަލިޖަހާފަ ދަތުރު ކުރި ދޯނި ރިޔަލުން އިންޖީނުދޯނި ސަފާރީއާ ފެރީދޯނި ސްޕީޑްބޯޓް ލޯންޗް ތަރައްގީވެގޮސް ސައިކަލާކާރާ ވޭނާ ލޮރީއާ ޕިކަޕާ ން ކަނޑު ހުރަސް ކުރެވޭފަދަ ވަސީލަތް ގާއިމް ކުރުމަށް ކިޔަނީތަރައްގީ .ހަރުފަތަކަށް ފަހު ހަރުފަތެއް ނިމި ބްރިކޖާއި އަންޑަރސީ ރޭލު ގެ ވަސީލަތް ގާއިމު ކުރެވުނީމަ އެއީ ދަތުރުފަތުރުގެ ނިޒާމުގެ އެންއުސްތަރައްގީ . މިއިން އެއްވެސްކަމަކީ ކޮންކްރީޓާ ނުލާ ނުވާކަންކަން. ވީމާ ވިސްނުމަކާނުލާ ވާހަކަ ވިދާޅު ނުވޭ.\nއޮކްޓޯބަރ 2, 2018 15:28\nތަރައްގީ އަކީ ކޮބައިތަ؟ ދީނީގޮތުން ކަންކަން މާއުޅޭމީހާ ހިފަހައްޓާފަ ތުނބުޅީގަ ސޯސް އުނގުޅުންތަ. އަނބިދަރިން ރޯބަރަހަނާކޮށް ބެހެއްޓުންތަ؟\nއޮކްޓޯބަރ 2, 2018 15:37\nޢެހެންވެގެންދޯ އެންދެރިމާގެ 12 ބުރިޔައްނަގާފަ\nއޮކްޓޯބަރ 2, 2018 15:40\nމައުމޫނު ތީ ދެން ކާކު؟ މުނާފިގުންގެ ބައްޕަ.\nއޮކްޓޯބަރ 2, 2018 15:48\nއާން، މައުމޫންގެ ތިރީސް އަހަރުތެރޭ ލިބުނު ތީމުގެއަށް ގޮސް ސަލާން ޖަހާ ތަރައްގީ މިގައުމަށް ގެންނަންވީ...\nއޮކްޓޯބަރ 2, 2018 16:28\nކަސޯޓީގެ 30 އަހަރު.\nއޮކްޓޯބަރ 2, 2018 17:20\nތަރައްގީ އަކީ އިޕިލް އިޕިލް ހެއްދުން. ގަރުދިޔަ ފެކްޓަރީހެދުނު.\nއޮކްޓޯބަރ 2, 2018 17:27\nމައުމޫން ކޮބާ މަނިކުފާނުގެ ލަދުހަޔާތް\nއޮކްޓޯބަރ 2, 2018 17:30\nކީއްކުރަން ތަޅާއަނގަތަކެއް ތީ މައުމޫނައް ތިފުރުސަތު ދިނީ ހަމަތިމީހުން ކަލޭމެންބޭނުން ވީމިރާއްޖެހަލާކުކޮއްލަން އެކަންކޮއްފަ ދެނކޮންއަނގަ އެއް ތަޅާކައް ދެންމިހާރު ވަގުތުފާއިތުވެއްޖެ ތިހެރެނީ އަމިއްލައައް ފޭހުނު އިލޮށިގަނޑު އަމިއްލަ ލޮލައް މިތާމިތިބީ މޫސާގެފާނު ގައުމުގެ މީހުންނައްވުރެ ނުބައިބައެއް އެމީހުންނަކައްވެސް ހެޔޮނެތް އެއްގޮތެއްވެސް\nއޮކްޓޯބަރ 2, 2018 18:00\nމައުމޫނުގެ ވެރިކަމުގަ ރިޔާސީ އިންތިޚާބުގަ މައުމޫނަށް ރަސްގެ ޖެހީ ައަހަރެމެނގެ ބެއްޔާ ބޮޑު ބޭބެ ވަގުތުން މާލެ ގެނެސް ޖަލައްވެއްދީ މީ ހަގީގަތް މިދުއްޕާނު މިކިޔަނީ ކީކެޔތަ ރިޝްވަތު ބަހާފަ ކައިފަ\nއޮކްޓޯބަރ 2, 2018 18:15\nކަލެއަށް ނޭޅުނު އެއްޗެއް ރޔ އެޅީމަ ކަލޭވީ ހަސަދަ. ބައްޔެއް ނުން\nއޮކްޓޯބަރ 2, 2018 18:27\nތީ އެއްކަލަ އަންނި ބުނާ ކަހަލަ ރަނގަޅު ވުން. ރަނގަޅު ވުމަކީ ތަދު ނުވުން. ލޮލް\nއޮކްޓޯބަރ 2, 2018 19:44\n30 އަހަރުން ނުވި ކަންކަން އެންމެ5އަހަރުން ކުރީމަ ހަސަދަވެރިވީ. ތަޖަމްކޮށްބަލަ. ހަމަ ހިނި އަނަނަނީ. ރައީސް މައުމޫން ދެން ބަޑުން ގޭގަ އިންނަވާ.\nއޮކްޓޯބަރ 2, 2018 19:46\n"ޙަފްޞާ" ގެ ކޮމެންޓްގައި އެހުރީ ލޮލަށްފެންނަންހުރި ޙަޤީޤަތްތައް! އަދިކޮބައިތޯ މުޅިން އަލަށް ހެދި 25 ރިސޯޓާ ، ވެލަނާ އެޔަރބަނދަރު؟\nއޮކްޓޯބަރ 2, 2018 20:02\nތިރީސް އަހަރު ވަންދެއް މިބީތާގެ އަނިޔާވެރިކަން ނިކަމެތި ރައްޔިތުންނައް ލިބުނު. ވެރިކަމުން ބޭރުވީމަވެސް މިބީތާގެ ދުލުގެ އަނިޔާވެރިކަމިން ސަލާމަތެއް ނުވެވުނު. މިދެން ބޮޑު ވަބާއެއްކަހަލަ މުސީބާތެއް.\nއޮކްޓޯބަރ 2, 2018 20:07\nތަރައްގީ ބޭނުންވާއިރު އަހަރެމެން އުޅޭނެ ތަނެއްވެސް ބޭނުންވާނެ. އެމްޑީޕީ މީހުން އެކިޔަނީ ކޮންކުރީޓް ތަރައްގީއެއް ބޭނުމެއް ނުވެޔޭ. ބަލަ ދެން އެމްޑީޕީ ސަރުކާރުގަ ފުލެޓް އަޅާފަ ދޭން ތިއުޅެނީ ފަނުން ފުލެޓް ހަދާފަތޯ. އޭރުން ރައްޔިތުން ހާދަ ހާލެއްގައޭ އުޅޭނީ. ވެރިކަން ބޭނުންވިޔަސް ހަމަޖެހޭ ވާހަކަ ދައްކަބަލަ\nއޮކްޓޯބަރ 3, 2018 07:07\nނޯ ކޮންކްރީޓް ނޯ ތަރައްގީ. ކޮންކްރީޓާ ނުލައި ތަރައްގީ އެއްނެތް. މާލެއާ ހުޅުލެ ގުޅާލާފައި ތިޔައޮތް ދިގު ފާލަން އެއީ ކޮންކްރީޓް ނޫން ދެން ކޮންއެއްޗެއް....؟؟؟\nއޮކްޓޯބަރ 4, 2018 00:52\nމ،ައުމޫނަށް މިހާރު ހީފުޅުވަނީ ތަރައްގީ ކިޔަނީ 3600 ފެންފޯއް ރުއް ގަތުމަށް ރުކަކަށް 1000 ރުފަިޔާމަގުން ފައިސާނަގާ 100 ފެންފޯއް ރުއް ގަނެ މާލޭ މަގުތަކުގަ އިންދުމަށް ކަމަށް.\nއޮކްޓޯބަރ 6, 2018 08:21\n30 އަހަރުގެ ވެރިކަމުގައި ރަށްރަށުގެ ބަނދަރުހެދީ ކީއްކުރަން. ޜާޅުޖަހާތަނަށް ފުންމާލައިގެން ރަށަށް ފައިބާގޮތަށް ބޭއްވިނަމަ ކިހާރަނގަޅުވީސް. ކުށެއްނެތި ކިތައްމީހުން ބަންދުކޮށް ޖަލަށްލީކީއްވެބާ.\nއޮކްޓޯބަރ 6, 2018 10:31\n"ރައްޔިތުން ބޭނުންވަނީ ތަރައްޤީ ކަމަށާއި ނަމަވެސް އެއީ އިމާރާތްތަކެއް އެޅުން ނޫން"\nއަދި ތަރައްގީ އަކީ ރަނގަޅު އިމާރާތް ތަކެއްގާ ބޯހިޔާވަހިކަމެއް ލިބިފައިނުވާ ރައްޔިތުން ފެލުމެއްވެސް ނޫނެވެ.\nއޮކްޓޯބަރ 6, 2018 14:10\n30 އަހަރު ތި ބުނާ ތަރައްްްޤީ ނުގެނެވި މިހާރު ތި ދައްކަވަނީ ކޮން ވާހަކަ އެއް . އަމިއްލަޔަށް ޖަލުގައި އެންމެ 8މަހު ހޭދަކޮށްލުމުން އަނިޔާގެ ވާހަކަ ދައްކަން. ލަދެއްވެސް ނެތް. ކުށެއް ނެތް ކިތައް މީހުންނަށް ޖަލުގެ އަނިޔާ ދީފައިވާ މީހެއް ތީ\nއޮކްޓޯބަރ 6, 2018 14:15\nމައުމޫން އަކަށް ތަރައްްްޤީ އެއް ނޭނގޭނެ އެހެން ނޫންނަމަ 30 އަހަރުގަ ތަރައްޤީ އަހަރުމެންނަށް އޮނާނީ ފެނިފަ. މިހާރު ކޯއްޗެއް ކިޔާކަށް. އަދިވެސް ވެރިކަމާ ހެދި ހޭބަލިވެގެން މިއުޅެނީ.\nއޮކްޓޯބަރ 7, 2018 12:00\nރަނގަޅު ވާހަކައެއް. އެހެންވެގެން މަޢުމޫނުގެ ދިގު 30 އަހަރު ރައްޔިތުން ޖިފުޓީގައި ނިދަންޖެއްސީ. އަދި އޮޑިފަހަރު ފަޅަށް ނުވެއްދިގެން ފަތާފައި މަރުވިޔަސް ހެޔޮކަމަށް ރަށަށް އަރަން ޖެއްސުވީ.\nރައްޔިތުން އިންސަނީ ވަންތަ ކަމުގައި އުޅެން ޖައްސުވަންވެގެން އެބައިމީހުން ތަރައްޤީވިޔަނުދީ ކިޔެވިޔަނުދީ މަޢުމޫން ނޫންމީހަކަށް ވާހަކައެއް ދެއްކުމުގެ ފުރުޞަތު ނުދީ، މަބޮޑޭވެގެން ރައްޔިތުން ގުނބޯ ހައްދައިގެން އުޅުނީ. މަޢުމޫނު ބޭނުންވަނީ ރައްޔިތުން އިންސާނީ ވަންތަ ކަމާއިއެކު އެމޭޒަން ޖަންގަލީގައި އޮރިޔާން ޙާލުގައި ހޮރުހޮރުގައި އުޅޭ މީހުންފަދައިން އުޅުމަށް. ނޫނޭ، ޖަނަވާރު ވިސްނުން ގެންގުޅުނަސް މީދެން ބޮޑުވަރު. މިވަރުގެ ނުބައި ނުލަފަ މަލްޢޫނެއް ދުވަހަކުވެސް ނުދެކެން.\nއޮކްޓޯބަރ 7, 2018 12:55\nތަރައްޤީ އަކީ ރައްޔިތުންނަށް ކަމެއް ނުކޮއްދީ ދައުލަތައް ލިބޭހާ ލާރިޔެއް ބަނޑު އަޅައި ލައިގެން ރައްޔިތުން ގުބޯ ހެއްދުން\nއޮކްޓޯބަރ 7, 2018 13:05\nޢިމާރާތްތަކެއް ނާޅާ ތަރައްގީ ކުރާނެ ގޮތެއް ފުރަތަމަ ބުނެދޭން ވީނު ހޮސްޕިޓަލް އެންމެނަށް ޚިދުމަތް ލިބޭފަދަ ގިނަ ޑިޕާޓްމަންޓް ތަކެއް ހުންނަން ޖެހޭ ވުމާއެކު ޢިމާރާތްވެސް ބޮޑުކުރަން ޖެހޭ ގެދޮޜުގެ ދަތިކަން ފިލުވަންވެސް ޢިމާރާތް ތަކެއް އަޅަން ޖެހޭ އެއަރޕޯޓް ތަރައްޤީކުރަން ގިނަބަޔަކަށް ޚިދުމަތް ދިނުމަށް ޢިމާރާތްވެސް ބޮޑުކުރަންޖެހޭ ވީމާ ޢިމާރާތްތަކަކާ ނުލާ ތަރައްޤީ ކުރާނެ ގޮތެއްވެސް ބުނެދޭން ވީނު\nއޮކްޓޯބަރ 7, 2018 13:29\nއޮކްޓޯބަރ 7, 2018 13:50\nމިފަހަރު 45 އަހަރުން މަތީމީހުންނަށްވެސް ވަކިމިންވަރެއްދެއްވާނެތޯ\nއޮކްޓޯބަރ 7, 2018 14:12\nގައުމުގެ އިންފުރާސްޓްރަކްޗާ ތަރައްގީ ނުކޮށް ތަރައްގީ ގެންނާނީ ކިހިނެތް؟ ޢެހެންނަމަ ސަހަރާތައް ވެސް ހުންނާނީ ތަރައްގީ ވެފަ.\nއޮކްޓޯބަރ 7, 2018 14:49\n30 އަހަރު ވެރިކަން ކުރެއްވިއިރު ކުރެއްވިހެން ދެއްތޯ؟ .... އެންމެ ތާހިރު މީހާ މިވާހަކަ ދައްކަން.\nއޮކްޓޯބަރ 8, 2018 06:51\nކިތައްމެ ރުޅިއަޔަސް ތެދު ޤަބޫލު ކުރަންވާނެ ހަޤީގަތް އޮޅުވާލައިގެން ނުވާނެ މައުމޫނުގެ ވެރި ކަމުގަ ހަނޑަސްބުރި އުވާލާ ފާޚާނާހޮޅި އަޅައި ދިނީ ނަޖިސް ފެނުގެ ބަދަލުގަ ވޯޓަރސަޕްލައި ފެން ލިބޭގޮތް (ބޯންކަމުނުދިޔަސް) ހަދައިދިނީ އެކަމަކު މައުމޫގެ ދުވަސްވަރު ޖަލުގައާ ބަންދު ކުރާ މީހުނަށް ވަރަށް ބޮޑަށް އަނިޔާ ކުރިި އެންމެ އަނިޔާވެރީ މައުމޫނުގެ ސަރުކާރު\nއޮކްޓޯބަރ 8, 2018 07:48\nމޮޅުވާހަކަ ދައްކާނެކަމެއްނެތް މައިމޫނު، އަހަރުމެން ރާއްޖެތެރެ ރައްޔަތުން ތަފާތު ކޮށްކޮށް މިތިބީ އެއްކުޅަދު މަދުވެފ ތައްރައްގީއޭކިޔައިގެން އަގަނުހުޅުވާ، ތިބޭފުޅާމަޑުންހުރެވޭތޯބަލާ،\nއޮކްޓޯބަރ 8, 2018 14:21\nމިކަލޭގެ މިގޮތައް އިރުއިރު ކޮޅާ ބައްދަލު ކުރާނެ. ދެން ބުނާނެ މިހެން ހަދަން އެހެން ހަދަން. އެގޮތެއް ނަހަދައިފިނަމަ ތުންފިއްތާފައި ގެއަށް ގޮސް އޮވެ ޓުއިޓް ކުރަންފަށާނީ. ދެން ބަޣާވާތެއް ރާވާނީ..! ހިތް ނުފުރޭ ބެއްޔާ ގަނޑެއް. އަމިއްލަ ކޮށްކޮއާ ދެކޮޅަށް ނުކުތް މީހަކަށް އަދި އިބޫ މީ ކާކު..!


Salman Khan ehfaharaa dhe film ehge massakathugai! - TrendingRED\nސަލްމާން ޚާން އެއްފަހަރާ ދެފިލްމެއްގެ މަސައްކަތުގައި!\n25 ޖުލައި 2017 - 15:33\nއަހަރެމެންނަށް އިނގޭ ގޮތުގައި ސަލްމާން ޚާން އަކީ ކެނޑިނޭޅި މަސައްކަތުގައި ވަރަށް ބުރަކޮށް އުޅޭ ތަރިއެކެވެ. އަދި މިހާރު އިނގޭ ގޮތުގައި، ސަލްމާން ދަނީ "ޓައިގާ ޒިންދާހޭ" ގެ މަސައްކަތުގައި މޮރޮކޯގައި ޝޫޓް ކުރަމުންނެވެ. އަދި މިއީ ސަލްމާން އަދި ކެޓްރީނާ ކައިފް އެކުގައި ކުރިން ފެނުނު ފިލްމް ކަމަށްވާ "އެކް ތާ ޓައިގާ" ގެ ދެވަނަ ބައެވެ.\nއެހެންނަމަވެސް، އެނގިފައިވާ ގޮތުގައި ސަލްމާން ވަނީ އިތުރު ފިލްމަކަށް ވެސް މަސައްކަތް ކުރަން ފަށާފައެވެ. ވީމާ، މޮރޮކޯގައި ޝޫޓިނގްގައި އުޅެމުން ސަލްމާން ވަނީ ރެމޯ ދި ސޫޒާ ގެ ނެށުމުގެ ފިލްމަކަށް މަސައްކަތް ފަށާފައެވެ.\nސަލްމާން ފެނިގެންދާނީ ވަރަށް ހިޕްހޮޕް ނެށުމެއްގެ ތެރެއިންނެވެ. އެހެންކަމުން ސަލްމާން ދަނީ ރެމޯގެ ޑާންސް އިންޑިއާ ޑާންސްގެ ސާޖަން ސިނގް ކާރިން ކްލާސް ތަކެއް ނަގަމުންނެވެ. އަދި ރެމޯ ވަނީ މޮރޮކޯގައި ސަލްމާންއަށް މި ކްލާސްތަށް ކުރިއަށް ގެންދެވޭ ގޮތަށް ހަމަޖައްސައިދީފައެވެ. އެހެން ކަމުން، މޮރޮކޯގައި ހިނގަމުންދާ ސޫޓިންގްއަށް އެއްވެސް ބުރައެއް ނާރާ ސަލްމާންއަށް މިކަން ކުރިއަށް ގެންދެވޭނެއެވެ.\nމި ލިޔުމާ ގުޅުންހުރި ލިޔުންތައް


ޒައީމްގެ ފޮޓޯ ގޮނޑުން ފެނިގެން ވެރިންނަށް އިހުތިރާމް ކުރަން ދަސްކޮށްދެނީ - Hali News\nޒައީމްގެ ފޮޓޯ ގޮނޑުން ފެނިގެން ވެރިންނަށް އިހުތިރާމް ކުރަން ދަސްކޮށްދެނީ\n09 October 2020, 20:50\nއުތުރު ކޮރެއާގެ ޒައީމްގެ ފޮޓޯއެއް ގޮނޑުން ފެނިގެން އެކަމާ މެދު ކަން ބޮޑުވެގެން މުޅި ގައުމުގައި، ވެރިންނަށް އިހުތިރާމް ކުރަން ދަސްކޮށްދީ އަލުން ކިޔަވައި ދިނުމުގެ މަޝްރޫއެއް ފަށައިފިއެވެ.\nވެރިކަން ކުރާ ކޮމިއުނިސްޓް ޕާޓީން ސަރަހައްދީ އޮފީސްތަކަށް އަންގާފައި ވަނީ މީހުންގެ ހޭލުންތެރިކަން ހުރި މިންވަރު ބަލައި އަލުން މީހުން ތާޒާކޮށް އިހުތިރާމް ކުރަން ދަސްކޮށްދިނުމަށް ކިޔަވައިދޭ ސެޝަންތައް ބޭއްވުމަށެވެ.\nއާންމުންގެ މީހުން ބުނާ ގޮތުން މިއީ މީހުންގެ ތެރެއަށް ގޮސް ކޮމިއުނިސްޓް ޕާޓީ ބޮޑުން ރިޝްވަތު ހޯދުމަށް ފަށާ މަސައްކަތެކެވެ.\nއުތުރު ކޮރެއާގައި ޒައީމްގެ ފޮޓޯ ހުންނަ ނޫސްތަކާއި ލިޔުންތަކާއި ކަރުދާސްތަކަކީ "އެއްވަނަ ކަރުދާސް" ތަކެވެ. އެއަށް އިހުތިރާމް ދޭން ޖެހޭނެއެވެ.\n"ވެރިންނަށް އިހުތިރާމް ނުކުރާ މީހުންނަށް ހަރުކަށި އަދަބު ދޭންވާނެއެވެ. އެފަދަ މީހުންނަކީ، ޕާޓީގެ އެންގުމާ ޚިލާފްވާ ލީޑަރުގެ އަމުރަށް ނުކިޔަމަންވާ ބަޔެކެވެ." މަސްއޫލު ފަރާތުން އެންގި އެންގުމުގައި ބުނެފައި ވެއެވެ.\nމީގެ އިތުރުން މީހުން ގެންގުޅޭ ހުއްދަ ނޫން ވީޑިއޯތައް ހޯދުމަށްވެސް މަސައްކަތް ވަނީ ފަށާފައެވެ. މި ކަމުގައި ހަރަކާތްތެރިވަނީ ޕާޓީއާއި ލޭބަރ އޮގަނައިޒޭޝަންތަކާއި ބިރުވެރި ގްރޫޕް 109އިންނެވެ.\nއުތުރު ކޮރެއާގައި ކޮންމެ ގެއެއްގައިވެސް ކުރީގެ ދެ ޒައީމުންގެ ފޮޓޯ ހުންނަން ޖެހެއެވެ. އަދި ބޭރުގައި އުޅޭ ވަގުތު މިހާރުގެ ޒައީމްގެ ފޮޓޯ ޖެހި ބެޖެއް ހެދުމުގައި ހަރުކޮށްފައި ހުންނަން ވާނެއެވެ.\nއުތުރު ކޮރެއާގެ މީޑިއާއިން 2012 ވަނަ އަހަރު ގެނެސްދިން ޚަބަރެއްގައި ބުނެފައި ވަނީ އުމުރުން 14 އަހަރުގެ ކުއްޖަކު ގެނބިގެން މަރުވީ ޒައީމްގެ ފޮޓޯއެއް ޣަރަގު ވުމުން ސަލާމަތް ކުރަން އުޅުމުގެ ތެރޭގައެވެ. މި ކުއްޖާއަށް ވަނީ ކިމް ޖޮން އުން ގެ ޒުވާނުންނަށް ދޭ އެވޯޑާއި ނިޝާން ދީ އޭނާއަށް ދަރަޖަ ދީފައެވެ. އެކުއްޖާއަށް ރަނގަޅު ތަރުބިއްޔަތަކާއި އިލްމެއް ދީފައިވާތީ މައިން ބަފައިންނާއި ޓީޗަރުންނަށްވެސް ނިޝާން ދެވުނެވެ.\nޒައީމްގެ ފޮޓޮއަށް އިހުތިރާމް ނުކުރުމަކީ ހަރުކަށި އަދަބު ލިބޭ ކަމެކެވެ.\nމި އަހަރުގެ ޖެނުއަރީ މަހު ގެއެއްގައި ހިނގި އަލިފާނުގެ ހާދިސާއެއްގައި އެ ގޭގެ އަންހެން މީހާ ޒައީމްގެ ފޮޓޯ ސަލާމަތް ނުކޮށް އޭނާގެ ކުދިން ކޮޅު ސަލާމަތް ކުރި މައްސަލާގައި ތަހްގީގެއް ހިންގި ކަމަށް ދެކުނު ކޮރެއާގެ ޑެއިލީ އެންކޭ އިން ރިޕޯޓް ކޮށްފައި ވެއެވެ.\nމި އަންހެން މީހާގެ ތަހުގީގު ހިނގަމުން ދިޔަ އިރު ހަސްފަތާލުގައި ފިހިގެން ބާއްވާފައިވާ އޭނާގެ ކުދިންނަށް ޒިޔާރަތް ކުރުމަށް މިނިސްޓްރީ އޮފް ސްޓޭޓް ސެކިއުރިޓީން ހުއްދައެއް ނުދިނެވެ.


Sheikh ilyasge Inzaaru Islamic Ministarah:Alhuganduge dhoo...\nޝެއިޚް އިލްޔާސްގެ އިންޒާރު އިސްލާމިކް މިނިސްޓަރަށް: އަޅުގަނޑުގެ ދޫ ނުހުޅުވައްޗޭ!\nދައްކާފައި ހުރި ވާހަކަތަކާއި ސިއްރުތައް ހާމަކުރާކަށް ނެތިން\nއަޑު އުފުލުމަކީ ކޮންމެ ރައްޔިތަކަށް ލިބިގެންވާ އަސާސީ ހައްގެއް\nތާއީދު ކުރަން ނިންމީ އިބޫ އާއި ފައިސަލްގެ ކިބައިން ކިބުރުވެރިކަމާއި ބޮޑާކަން ނުފެންނާތީ\nކ. މާލެ2ސެޕްޓެންބަރ 2018 | އާދީއްތަ 16:55 18,908\nޝެއިޚް އިލްޔާސް ހުސައިން. ގުޅުފައިވާ ޕާޓީތަކުގެ ކެންޑިޑޭޓަށް ތާއީދު ކުރައްވަން ނިންމެވީ އެދެބޭފުޅުންގެ ފަރާތުން ކިބުރުވެރިކަމާއި ބޮޑާކަން ނުފެންނާތީކަމަށް ވިދާޅުވި - ގޫގުލް\nއިސްލާމިކް މިނިސްޓަރ ޑރ. އަހުމަދު ޒިޔާދު ބާގިރަށް މަޝްހޫރު ދީނީ އިލްމު ވެރިޔާ އިލްޔާސް ހުސައިން ވަރުގަދަ "އިންޒާރެއް" ދެއްވައިފި އެވެ.\nއައްޑޫ ސިޓީގައި ގުޅިފައިވާ ސިޔާސީ ޕާޓީތަކުން ބޭއްވި ޖަލްސާގައި ވާހަކަ ދައްކަވަމުން އިލްޔާސް ވިދާޅުވީ،\n"އަޅުގަނޑު އިސްލާމިކް މިނިސްޓަރަށް ވިދާޅުވާނީ އަޅުގަނޑުގެ ދޫ ނުހުޅުވައްޗޭ، އަޅުގަނޑުގެ ހުޅުވިއްޖެނަމަ އަޅުގަނޑަށް ހީވަނީ ވަރަށް ދެރަކަންތައް ވެދާނެހެން. އެއީ އަޅުގަނޑުގެ ކައިރީގައި ދައްކާފައިހުރި ވާހަކަތަކާއި އެ ސިއްރުތައް އަޅުގަނޑު ނެތިން ބޭޒާރު ކޮށްލާކަށް،" ޝެއިޚް އިލްޔާސް ވިދާޅުވިއެވެ.\nކޯލިޝަނުން އައްޑޫގައި ބޭއްވި ޖަލްސާގައި އިލްޔާސް ވިދާޅުވީ މި ސަރުކާރުން އެތަކެއް ކަމެއް ހުށައެޅި ކަމަށާއި އެހެން ނަމަވެސް އެ ކަންތައްތަކަށް ނޫނެކޭ ބުނީ ހައްގުބަސް ނުބުނެ، ޒާތީ މަންފާ އިސްކުރުމުން އަތުވެދާނެ ކޯފާއަކަށް ބިރުވެތި ވުމުން ކަމަށެވެ.\nއަޑު އުފުލުމަކީ ކޮންމެ ރައްޔިތަކަށް ލިބިގެންވާ އަސާސީ ހައްގެއްކަން ފާހަގަކޮށް ޝެއިޚް އިލްޔާސް ވިދާޅުވީ އަނިޔާވެރިކަމާއި ދެކޮޅަށް ތެދުވުމަކީ ދީން ހުއްދަ ކުރާކަމެއް ކަމަށެވެ. ވެރިޔަކު ހޮވަނީ ރައްޔިތުންކަމަށާއި ވެރިމީހާ ގޯސްކޮށް ކަންތައް ކުރާނަމަ އެކަން ހުއްޓުވުމަށް ތެދުވުމަކީ ރައްޔިތުންގެ މައްޗަށް ލާޒިމު ކަމެއްކަމަށް ވިދާޅުވިއެވެ. އަދި ވިދާޅުވީ ހައްގު ގެއްލިގެންދާނަމަ ހައްގު ހޯދައި ދިނުމަކީ ގާޒީގެ ވާޖިބެއްކަމަށެވެ. އެހެން ނަމަވެސް މިހާރު ފެންނަނީ ގާޒީން ލައްވާ ބޭނުންވާ ހުރިހާ ހުކުމެއް ކުރުމަށްފަހު ބޭނުން ނެތުމުން އެއްލާލާތަން ކަމަށް ވިދާޅުވިއެވެ.\n" ހުކުމް ކުރެއްވުމުގެ ކުރީގައި ކޮންމެ ގާޒީއަކު 100 ފަހަރު ނިސާ ސޫރަތުގެ 105 ވަނަ އާޔަތުން ފެށިގެން 113 ވަނަ އާޔަތުގެ ނިޔަލަށް ކިޔަވާ ވިދާޅުވެ މިއާޔަތް ބާވައިލެއްވުނު ސަބަބުތަކާއި މެދު ވިސްނާލެއްވުމަށް އަޅުގަނޑު ވަސިއްޔަތް ކުރަން. ނަސޭހަތްތެރިވަން. މީހަކު ބުނާ ގޮތަކަށް ނޫން ހުކުމް ކުރާނީ. ﷲ ސުބުހާނަހޫ ވަތައާލާ ބާވައިލެއްވި ގޮތަށް. ހައްގު ގެއްލިގެން އެބަދޭ، އެހެންވެއްޖިއްޔާ ހައްގު ހޯދައިދިނުމަކީ ގާޒީގެ ވާޖިބެއް، އޭރުން ﷲ ގެ ނަސްރާއި މަދަދު ލިބޭނީ. އަޅުގަނޑުމެންނަށް މި ފެންނަނީ އަޅުގަނޑުމެންގެ ގާޒީން ލައްވާ ބޭނުންވާ ހުރިހާ ކަމެއް ކޮށްފަ ބޭނުން ހިފުނީމަ ނަގާފަ ސައްޕެއް ޖަހާފަ ނަގާފަ އެއްލާލާ ތަން. އެއްލާލީމަ ބައެއް ގާޒީން ވިދާޅުވަނީ...ހާދަ އަނިޔާވެރިއޭ." ޝެއިޚް އިލްޔާސް ވިދާޅުވިއެވެ.\nގުޅިފައިވާ ސިޔާސީ ޕާޓީތަކުގެ ކެންޑިޑޭޓް އިބްރާހިމް މުހައްމަދު ސޯލިހާއި އެމަނިކުފާނުގެ ރަނިންމޭޓް ފައިސަލް ނަސީމަށް ތާއީދު ކުރައްވަން ނިންމެވީ "އެ ދެ ބޭފުޅުންގެ ފަރާތުން ކިބުރުވެރިކަމާއި ބޮޑާކަން ނުފެންނާތީ" ކަމަށް ވެސް އިލްޔާސް ވިދާޅުވިއެވެ.


Trump ge cartoon eh kurahaigen vazeefaain vakikohfi - vNews.mv\nޓްރަމްޕްގެ ކާޓޫނެއް ކުރަހައިގެން ވަޒީފާއިން ވަކިކޮށްފި\nމުޙައްމަދު އަފްރާޙް 04 July 2019, 11:48\nއެމެރިކާގެ ރައީސް ޑޮނަލްޑް ޓްރަމްޕްގެ ކާޓޫނެއް ކުރެހި ކެނެޑާގެ ކުރެހުންތެރިއެއް ވަޒީފާއިން ވަކިކޮށްފި އެވެ.\nމައިކަލް ޑި އެޑަރ އަކީ ކެނެޑާގެ ނޫހެއް ކަމަށްވާ ބްރަންސްވިކް ނިއުސް އިންކޯޕޮރޭޓެޑަށް ކާޓޫނު ކުރަހައިދޭ ފަންނާނެކެވެ. އޭނާ ވަޒީފާއިން ވަކިކޮށްފައިވަނީ އެމެރިކާގެ ރައީސް ޓްރަމްޕް ގޮލްފް ކުޅޭ މަންޒަރު ދައްކުވައިދޭ ކާޓޫނެއް ކުރެހުމުގެ ސަބަބުން ކަމަށް އޭނާ ބުނެ އެވެ.\nމި ކާޓޫނުގައި ފެންނަނީ ޓްރަމްޕް ގޮލްފް ކުޅެމުންދާ މަންޒަރެވެ. އަދި އޭނާގެ ފައިބުޑުގައި މަރުވެފައި އޮތް އަންހެނަކާއި ކުޑަ ކުއްޖެއް ކުރަހާފައި އޮވެ އެވެ. ކާޓޫނުގައި ޓްރަމްޕް ބުނާ ކަމަށް ސިފަކޮށްފައިވަނީ "އަހަރެން މިދިމާލުގައި ގޮލްފް ކުޅުނަސް ހެޔޮތަ؟" މިހެންނެވެ.\nމަރުވެފައި އޮތް ދެ މީހުންނަކީ އޮސްކާ އެލްބަޓޯ މާޓީނޭޒްއާއި އޭނާގެ 23 މަހުގެ ކުޑަ އަންހެން ދަރިފުޅުގެ ސޫރަ ކަމަށް ގަބޫލުކުރެވެ އެވެ.\nމާޓީނޭޒްއާއި އޭނާގެ ދަރިފުޅަކީ، ރިއޯ ގްރާންޑޭ ކޯރު ހުރަސްކޮށް އެމެރިކާއަށް ހިޖުރަކުރުމުގެ ނިޔަތުގައި މަސައްކަތް ކުރަނިކޮށް ގެނބިގެން މަރުވި ދެމައިންނެވެ.\nކާޓޫނުން ފެންނަ މަރުވެފައިވާ ދެ މީހުންގެ ހަށިގަނޑަކީ މާޓީނޭޒްއާއި އޭނާގެ ދަރިފުޅުގެ ހަށިގަނޑުގެ ސޫރަ ކަމަށް ގަބޫލުކުރެވެނީ އެ ދެމައިން މަރުވެފައި އޮތް މަންޒަރު ދައްކުވައިދޭ ފޮޓޯއަކާއި ވައްތަރުވުމުގެ ސަބަބުންނެވެ.


އެކައުންޓިންގ ދާއިރާއިން ޑިގްރީ ހާސިލުކޮށްފައިވުމާއެކު،2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ އޭސީސީއޭ އެޑްވާންސް ޑިޕްލޮމާ ލިބިފައިވުމާއެކު،4އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\nވަޒީފާ އަދާކުރައްވާނަމަ ނުވަތަ ވަޒީފާއެއް އަދާކުރައްވާފައިވާނަމަ އެންމެފަހުން އަދާކުރިވަޒީފާ އެނގޭނެ ރަސްމީލިޔުން\nމި މަޤާމަށް ޝައުޤުވެރިވެލައްވާ ފަރާތްތަކުން، ހުށަހަޅަންޖެހޭ ލިޔުންތަކާއެކު 30 އޮކްޓޫބަރު 2014 ވާ ބުރާސްފަތި ދުވަހުގެ 16:00 ގެ ކުރިން ޕޯސްޓް ބިލްޑިންގގެ ރިސެޕްޝަނަށް ހުށަހެޅުން އެދެމެވެ.\nމިމަޤާމުތަކަށް އެދި ސިޓީ ހުށަހަޅާ ފަރާތްތަކުގެ ތެރެއިން، މަޤާމުގެ ޝަރުޠު އަދި ލިޔެކިޔުންތައް ހަމަނުވާ ފަރާތްތަކުގެ ސިޓީތައް ބާޠިލުކުރެވޭނެއެވެ. އަދި އިންޓަރވިއުއަށް ދެންނެވޭނީ ވަޒީފާއަށް އެދި ސިޓީ ހުށަހަޅާ ފަރާތްތަކުގެ ތެރެއިން ޝޯޓްލިސްޓް ކުރެވޭ ފަރާތްތަކަށެވެ. ސިޓީ އެޑްރެސް ކުރައްވާނީ:\nސުންގަޑި: 30 އޮކްޓޫބަރު 2014 1600


Rasfannu Ge Veli Magu Badhal Kuree Zaathee Hasadha Ehge Sababun: Muizzu - Vaguthu\nރަސްފަންނުގެ ވެލިމަގު ބަދަލުކުރީ ޒާތީ ހަސަދައެއްގެ ސަބަބުން: މުއިއްޒު\nކުރީގެ ހައުސިން މިނިސްޓަރު ޑރ.މުހައްމަދު މުއިއްޒު - ވަގުތު އިމޭޖެސް: އިބްރާހިމް ޝާބިލް\nމާފަންނު ކޮޅުގައި ހެދި ރަސްފަންނުގެ ވެލިމަގުގައި ގާ އަތުރައި އާންމުންނަށް އެއްގަމު ދަތުރުފަތުރު ކުރެވޭ ގޮތް ހެދީ ކުރީ ސަރުކާރާ އޮތް ޒާތީ ހަސަދައެއްގެ ސަބަބުން ކަމަށް ކުރީގެ ހައުސިން މިނިސްޓަރު ޑރ.މުހައްމަދު މުއިއްޒް ވިދާޅުވެއްޖެއެވެ.\nމުއިއްޒު މިއަދު ކުރެއްވި ޓުވީޓެއްގައި ވިދާޅުވީ ތޮއްޖެހިފައިވާ މާލޭގައި އާއިލާތަކާއި ކުޑަކުދިންނާއި އިސް ރަށްވެހިންނާއި ރަހްމަތްތެރިން ރައްކާތެރިކަމާއި ހިތްހަމަޖެހުމާ އެކު ނުކުމެލާ ހިތްފަސޭހަ ވަގުތުކޮޅެއް ހޭދަކޮށްލުމަށް ހެދިފައި ހުރި އެންމެހައި ތަންތަން ވީރާނާކޮށް ނެތިކޮށްލުމުން ގެއްލުން އެ ދެވެނީ ރައްޔިތުންނަށް ކަމަށެވެ. މުއިއްޒު އެގޮތަށް ޓުވީޓު ކުރީ ވެލިމަގު ކުރިން ހަދާފައި އޮތް ގޮތާއި މިހާރު ގެނައި ބަދަލުތަކުގެ ފޮޓޯއާ އެކުގައެވެ.\nމުއިއްޒު "ވަގުތަށް" ވިދާޅުވީ ކުރީގެ ރައީސް އަބްދުﷲ ޔާމީންގެ ސަރުކާރުން ކޮށްފައި ހުރި ކަންކަން މި ސަރުކާރުން ބަދަލު ކުރަނީ މާބޮޑު ޕްލޭނެއް އޮވެގެން ނޫން ކަމަށެވެ. އެއީ މިދިޔަ ސަރުކާރުން ކުރި އެއްވެސް ކަމެއް ފެންނަ ގޮތަށް ނުބަހައްޓަން ކުރާ މަސައްކަތެއް ކަމަށް ވިދާޅުވިއެވެ.\nރަސްފަންނުގެ ވެލިމަގުގައި ގާ އެތުރުމަށް ފަހު ހުޅުވާލީ، ޓްރެފިކަށް ވިސްނާފައި ކަމަށް ގަބޫލު ނުކުރައްވާ ކަމަށާއި އެ ނިންމުމުގެ ސަބަބުން އެ ސަރަހައްދުގެ ރައްކާތެރިކަން ގެއްލިފައިވާ ކަމަށް ޑރ.މުއިއްޒު ވިދާޅުވިއެވެ.\nRasfannu velimagu negun: Thohjehifaivaa Male' gai aailaa thakaa kudakudhinnaa, isravvehinnaa, rahmaitherin rakkaatherikamaa hihhamajehumaaeku nukumelaa hiffaseyha vaguthukolheh heydhakollumah hedhifaihuri emmehaa thanthan veeraanakoh, nethikollumun gellunedhevenee rayyithunah! pic.twitter.com/MJpbfsyW31\n— Dr Mohamed Muizzu (@MMuizzu) August 22, 2020\nމުއިއްޒު ވިދާޅުވީ މިދިޔަ ސަރުކާރުން އަޅާފައިވާ ޕާކު ފަދަ ތަންތަން ރަނގަޅަށް ނުބަލަހައްޓައި ވީރާނާ ވާން ދޫކޮށްލުމުން، އެތަންތަނަށް ދާނެ ބަޔަކުވެސް މިހާރު ނުވާ ކަމަށެވެ.\n" ތަންތަން ރަނގަޅަށް ސާފުތާހިރުކޮށް ބެލެހެއްޓީމަދެއްތޯ ބަޔަކު ދާނީ. އެއްވެސް ތަނެއް ނުބަލަހައްޓާ. ރަސްފަންނު އެއީ ވަރަށް ގިނަ ރައްޔިތުން ހިތްހަމަޖައްސާލަން ގޮސް އުޅުނު ތަނެއް. ވަރަށް އާއިލާތަކުން ދޭ އެތަނަށް. ރައްކާތެރިތަނެއްގެ ގޮތުގައި އޮންނަނީ. މިހާރުު ބާރު ބާރަށް ދުއްވާ ވެހިކަލްތައް ރަސްފަންނުގަ ކުޑަކުދިން އުޅޭ އިރު ޖެހިގެން މި އޮންނަނީ ބޮޑު މަގެއް. ވަރަށް ބޮޑު ނުރައްކާތެރި ކަމެއް އެއީ. އެތަނުގެ ރައްކާތެރިކަމެއް ނެތް މިހާރަކު،" އޭނާ ވިދާޅުވިއެވެ.\nރަސްފަންނު ތަރައްގީ ކުރި އިރު، ވެލިމަގެއްގެ ގޮތުގައި ހެދި ސަރަހައްދުގައި ގާ އަތުރައި އާންމުންނަށް ހުޅުވާލީ މިދިޔަ ހަފްތާ ތެރޭގައެވެ.\nޔާމީންގެ ސަރުކާރުން މާފަންނު ކޮޅުގައި ރަސްފަންނު ނަމުގައި ތަރައްގީ ކުރި ސަރަހައްދަކީ ރީތި މޫދަކާއި އާއިލާ އާއި ރައްޓެހިން ވަގުތު ހޭދަކޮށްލެވޭ ގޮތަށް ތަރައްގީ ކުރި ތަނެކެވެ. ބީޗު ތަރައްގީކޮށްފައި އޮތް ގޮތުން މާލެ ވަށައިގެން އުޅަނދުތަކަށް ނުދުއްވޭ ގޮތަށް ހަމަޖެއްސީ އެއީ ކުޑަކުދިންނާއި އާއިލާތަކަށް ރައްކާތެރިތަނަކަށް ހެދުމަށްޓަކާ ކަމަށް ކުރީގެ ސަރުކާރުން ވިދާޅުވެއެވެ.\nނަމަވެސް މޯލްޑިވްސް ރޯޑު ޑިވެލޮޕަމްޓް (އާރުޑީސީ) އިން ވަނީ އެ މަގު ހުޅުވާލައި ވެހިކަލްތަކަށް ދުއްވޭ ގޮތަށް ހަދައިފައެވެ.\nރަށެއްގެ މަލަމަތި ރަމްޒުކޮށްދޭގޮތަށް ކުރީގެ ސަރުކާރުން ހެދި ބީޗުގައި ހޮޅުއަށިތަކާއި ޖޯލިފަތި ތަކާއި، ދިގު އަށިތައް ބަހައްޓާފައިވެއެވެ. އެންމެ ފަހުގެ ޒަމާނީ ފެންވަރަށް ތައްޔާރު ކުރި އެ ތަނަށް 40 މިލިއަނެއްހާ ރުފިޔާ ހަރަދު ކުރިއެވެ.\nމުއިއްޒަށް ވެސް ޚިދުމަތް ދެވޭނީ ބާރުތައް ލިބިގެން: ޝިފާ\nއޮގަސްޓް 22, 2020 11:46\nޥެލިތަށް ވިއްކާލީ ކޮންސްޓްރަކުޝަން ކުރާ ބަޔަކަށް\nއޮގަސްޓް 22, 2020 12:13\nތިމަގު ހުޅުވާލުމަކީ ލިބުނު ވަރައްބޮޑުލުޔެއް. ވަގުންވާނީ ވަގުންނައް\nއޮގަސްޓް 22, 2020 13:07\nރައީސް މައމޫނުގެ މަސައްކަތްޕުަލުތައް ކަލޭމެން ހެދީ ތިޔަފަދަ ގޮތްތަކެއްނު؟\nއޮގަސްޓް 22, 2020 19:01\nރައީސް މަޢުމޫނުގެ ވެރުކަމުގަ ހެދިތަންތަންވެސް ނައްތާލީ އަންނި ވެރިކަމުގަ، ރޔ. ޢެތަންތަން ކުރިޔައްވުރެ ފުރިހަމަކުރި. ސްނާމީ ބިނާ، ޖުމުހޫރީ ބިނާ އެ ހުރީއެ ގޮތުގައި. މީ ފަނާކުރުވަނިވި ވިސްނުމުގެ ބައެއް، ތަރަްްގީ ހަޖަމުނުވާ ބައެއް.\nއޮގަސްޓް 22, 2020 13:11\nމި ސަރުކާރު ކަންކަން ކުރާ ދޯހަޅި ގޮތްތައް ފެނުމުން ރޭވުމެއްނެތި ފައިސާ ބޮއްކުރާވަރު ފެނެއި މިމީހުން މާލެ ރީތިކޮށް ބާއްވާކަން ބޭނުމެއްނުވެއި ޔާމީނު ސަރުކާރު މާރަނގަޅު\nއޮގަސްޓް 22, 2020 13:56\nރަސްފަންނު ހެދުން ރަނގަޅު އެކަމު އެތާ އެމަގު ނެތީމަ ލޯންގް ވެހިކަލްތަށް ދުއްވަން ވަރަށް ބޮޑަށް އުނދަގޫ. މީ ހަމަ ރަނގަޅު ބަދަލެއް\nއޮގަސްޓް 22, 2020 15:45\nމަ ކިތަންމެ އެމްޑީޕީއާ ނުރުހުނަސް މިކަމަށް ތާއީދުކުރަން... ހިތްފަސޭހަކޮށް ދުއްވަން އޮތް މަގެއް ބަންދުކޮށްފައި ބޭއްވުމުގެ މާނައެއް ނެތް. މެދުޒިޔާރަތް މަގު ހުޅުވާ ލިލީމަގަުގައި ތޮއްޖެހުން ކަނޑުވާލާނެ ކަމަށް އުއްމީދު ކުރަން\nއޮގަސްޓް 22, 2020 17:16\nތިކަމުގައި އަހަރެމެން ޕީޕީމީހުންވެސް މުއިއްޒަކަށް ތާއީދެއްނުކުރަން! ޢެމަގު ހުޅުވާފައި އޮތީމަ މާފަސޭހަވެފައި ޓްރެފިކަށް އެތައް ލުޔެއްލިބޭ.\nއޮގަސްޓް 22, 2020 18:21\nމީ ވަ ރަށް ރަނގަޅު ބަދަލެއް\nއޮގަސްޓް 22, 2020 18:53\nތީ ހާދަ ފިޠުނަވެރި މީހެކޭ! އެމަގު ހުޅުވާލުން އެއީ ވަރަށް ބޮޑު ލުޔެކެވެ. ކިތަންމެ ވަރެއް ކުރިޔަސް، އަބަދުވެސް ނިމިދާ ސަރުކާރަކުން ކޮށްފަ ހުންނަ ފައިދާ ހުރިކަމެއް އެގޮތުގައި ހުންނާނެއެވެ. ރައީސް ޔާމީންގެ ވެރިކަމުގައި، 300 އަހަރުވީ ކަޅުވަކަރު މިސްކިތް ރޫޅާލީ ކޮން ޕްލޭނެއް ކޮށްގެން ހެއްޔެވެ؟ ޖުމްހޫރީ ބިނާ ގެންގޮސް މާފަންނު ބިސްބުރަށް ކޮށްޕާފަ އެހެރީ ކޮން ޕްލޭނެއް ކޮށްގެން ހެއްޔެވެ؟\nއޮގަސްޓް 22, 2020 19:02\nތި މަގު ހުޅުވި ނަމަވެސް ޓްރެފިކް އެހާ ބޮޑުވެގެން އުޅޭތަނެއް ނުފެނޭ. މީހުން މާ ބޮޑަކަށް ދަތުރު ކުރާތީއެވެސް ނުފެނޭ. އެކަމަކު ހަމަ ޖެއްސުމެއް ތިޔޮތީ ކޮށްލާފައި. ގައިމު އެ ފަސްގަނޑުގައި ކުދިން ދުވެލާ މަޖާކޮށްލާ، ކުޅެލާ ޕާޓީތައް ބާއްވާ، މަގުމަތީ އިވެންޓްތައް ބާއްވާލާ ހަދާތަން ކުރިން ފެނޭ. ކިހާ ހިތްގައިމު. ބޮޑެތި ޕްރޮމޯޝަނަލް އިވެންޓްތައްވެސް ބާއްވާފައި އެބަހުރި. ސްޓޭޖް ޝޯތައްވެސް. އެކަމަކު ތިޔަ މަގު ހުޅުވިއަސް، ނުހުޅުވިއަސް، އެސްޓީއޯ ކޮންޓޭނަރުތައް މިހާރުވެސް މާފަންނު މަދަރުސާ ކައިރިން ލާފައި، ގޮސް ކޮމާޝަލް ހާބަރަށް ދޭ. ދެންފެންނާނީ ތިޔަ ހުޅުވި މަގުގައި ޓްރެފިކް މަދުވީމާ، އެއްކަލަ ލޮރީތަކާއި ޓެކްސީތައް ދެ ފަރާތުގައި ނިންދަވަން ތިބޭތަން.\nއޮގަސްޓް 22, 2020 19:04\nއެމަގު ބަންދު ކުރުމަކީ މުއިއްޒު ހެދި ގޯހެއް. މަގު ހުޅުވުމުން ވަރަށް ފަސޭހަ ވެއްޖެ.


(23 ޖުލައި 2020 އާ ގުޅޭ)\nލައިތުގެ ލޯބީގައި މުޅި މީހާ ބަދަލުކޮށްލައިފިއެވެ. އެކަމަކު އެއީ ބޭބެއާ ޚިއްޞާ ކުރެވޭ ކަހަލަ ވާހަކައެއްނޫނެވެ. އެ ބޭބެ އޭނާ ފިރިހެނުންގެ ކިބައިން ރައްކާތެރިކުރަން ބޭނުންވާކަން ކެންޒާއަށް އެނގެއެވެ.\nއާ ދުވަހެކެވެ. ކާރުން ފޭބި ޔާދިން ނިކަން ހަލުވިކޮށް ކާރުގެ އަނެއްފަރާތަށް އައިސް ކުރީ ދޮރުފަތް ހުޅުވާލިއެވެ. އެއާއެކު އެތެރޭގައި އިން ފިޒާނާ ކާރުން ފައިބައިފިއެވެ. ދޮރުފަތް ލައްޕާލުމާއެކު ޔާދިން ދެން އަވަސްވެލީ ފިޒާނާގެ ފޮށިތައް ކާރުން ބޭލުވުމަށެވެ.\n"ގެއަށްތަ؟..." ޔާދިންގެ ގޭ ދޮށުގައި އޮންނަ ޕްރައިވެޓް ޕާކިންގައި ކާރު ބާއްވައި ފޭބުމުން ފިޒާނާއަށް ލިބުނީ ވަރަށް ބޮޑު ހައިރާންކަމެކެވެ. އޭނާ ހުންނަން ރަނގަޅު ތަނެއް ނޫނީ ޔާދިން ހަމަޖައްސައި ނުދޭނެކަން ޔަގީންވެފައި ހުރިއިރު، ކުޑަކޮށް ވެސް ހީކުރެވިފައި ނެތީ ޔާދިންގެ އަމިއްލަ ގޭގައި ހުރުމުގެ ފުރުޞަތު ލިބިދާނޭ ކަމެވެ.\n"އެ ގޭގަ... އެވެސް މިގޭ ބައެއް." ޔާދިން ދައްކާލީ މަހަލްއާ ޖެހިގެން ހުރި އެގެވަރުގެ އުސް އިމާރާތެވެ.\nފިޒާނާ އުންމީދު ކުރި ގޮތް ނުވީ ނަމަވެސް ހ.މަހަލްއާ ކައިރީގައި އުޅެވުމަކީ ވެސް ކުޑަކަމެއްނޫންކަން އޭނާގެ ޟަމީރު ވިސްނައިދިނެވެ. ޔާދިންއާއެކު ފިޒާނާ ހުންނަން ހަމަޖެހިފައިވާ ގެއަށް ވަންނަން އައެވެ. އޭރު ޔާދިންގެ ފޯނުކޯލަކަށްފަހު އެމީހުންގެ ގޭތަށް އައި އެގޭގެ ޚާދިމަކު ފިޒާނާގެ ފޮށިތައް ގޭތެރެއަށް ވެއްދުމުގެ މަސައްކަތާ ހަވާލުވެއްޖެއެވެ. ގޭގެ މައިދޮރު ޔާދިންގެ ޖީބުންނެގި ކާޑުންނާއި ލޮކްކޯޑު ޖަހާލުމާއެކު ހުޅުވިގެން ހިނގައްޖެއެވެ. އޭނާގެ ކުރިއަށް ފިޒާނާއަށް ވަނުމަށް ފުރުޞަތު ދިނުމަށްފަހު ދޮރު ހުޅުވާލައިގެން ޔާދިން މަޑުކޮށްލީ ޚާދިމު މީހާ ފޮށިތައް އެތެރެއަށް ވައްދަން ދެނެވެ.\nއިމާރާތުގެ ބޮޑު އެލެވޭޓާގެ ތެރެއަށް ތިންފޮށި ވެއްދުމާއެކު ޚާދިމު އެތަނުން ފޮނުވާލައިފިއެވެ. ފިޒާނާއަށް ޓަކައި ޔާދިން ޚިޔާރުކުރީ، ތޭރަވަނަ ފަންގިފިލާގައި ހުރި ތިން އެޕާޓްމެންޓުގެ ތެރެއިން ބެލްކަނި ކޮޅަކާއެކު މަގުމައްޗަށްވާ ފަރާތުގައި ހުރި ދެ ކޮޓަރީގެ އެޕާޓްމެންޓެވެ.\n"ވާވް!... ދިސް އިޒް ނައިސް..." ތަނަވަސް ސިޓިންރޫމުގެ މެދުގައި ކަހަލަ ގޮތަކަށް ހުއްޓި ހުރެ ވަށައިގެން ބަލާލަމުން ފިޒާނާ ބުނެލިއެވެ. ފަރުމާކޮށްފައިވާގޮތުން ހީވަނީ އެ އެޕާޓްމެންޓަކީ އަންހެންކުއްޖަކަށް ޓަކައި ތައްޔާރުކުރެވިފައިވާ ތަނެއް ހެންނެވެ. ފާރުގައި ހުރި ފްރޭމްތަކާއި، އެލުވާފައިވާ ފަރުދާތަކާއި ދެން ވެސް ފެންނަން ހުރި ސާމާނުތަކުގައި ހުރީ އަންހެން ގޮތެކެވެ.\n"ކަމުދޭތަ؟." ފޮށިތައް އެތެރެއަށް ވައްދާ ދޮރުލައްޕާލާފައި ފިޒާނާގެ ގާތުގައި އައިސް ހުއްޓިލަމުން ޔާދިން އަހާލިއެވެ.\n"އޯ، އައި ލަވް އިޓް" ހެވިދިލިފައި ޔާދިންއަށް ބަލާލަމުން ފިޒާނާ ބުންޏެވެ.\n"ކުރިން މިތަނުގައި ބަޔަކު އުޅުނީތަ؟." ފިޒާނާ އަހާލިއެވެ.\n"އާން!... އެކަމަކު މިހާރު ތިފެންނަނީ މުޅިން ނިއު އެޕާޓްމެންޓެއް، މިތާކު ނުހުންނާނެ ބޭނުންކޮށްފައި ހުރި އެއްވެސް އެއްޗެއް، ފިޒާ އަންނަންވާއިރަށް އަހަރެން ހުރިހާ އެއްޗެއް އާކޮށްފަ މިހުރީ. ހެޕީ؟..." ޔާދިން ހިނިތުންވެލިއެވެ. އަވަސްއަވަހަށް ފިޒާނާ ބޯޖަހާލިއެވެ. ޔާދިންގެ އުނަގަނޑުގައި ވައަތް ވަށާލައި ފިޒާނާ ގާތްވެލިއެވެ.\n"ތެންކިޔު، ތެންކިޔު ސޯ މަޗް." ފިޒާނާ ބުނެލިއެވެ.\n"މިދެން އެވަރު ކަމެއްތަ. ފިޒާ ސައިބޮއެފިންތަ؟. އަހަރެން މަރިއްޔާ ލައްވާ ފްރިޖަށް އެއްޗެހި ލާފައި ހުންނާނީ. ފިޒާ ބޭނުންވީމަ އެއްޗެހި ހަދާލެވޭނީ އޭރުން ދޯ. އިތުރު އެއްޗެއް ބޭނުންވިޔަސް އަހަރެން ގާތު ބުނޭ އިނގޭ." ޔާދިން އައިސް ސިޓިންރޫމާ ގުޅިފައި ހުރި ބަދިގެއަށް ވަދެ ކަބަޑުސެޓާ ގުޅުވާފައި ހުރި އައިސްއަލަމާރި ހުޅުވާލިއެވެ. ފިޒާނާއަށް އަތްދިއްކޮށްލުމުން އެއަތުގެ ތެރެއަށް އޭނާ އައިސް ވަނެވެ. އައިސްއަލަމާރިއަށް ފިޒާނާގެ ނަޒަރު ހިންގާލިއެވެ. މޭވާއާއި ތަރުކާރީއާއި ބިހުގެ އިތުރުން ދެވައްތަރެއްގެ އައިސްކްރީމް ވެސް އޭގައި ހުއްޓެވެ. ދެން ވެސް ފިޒާނާއަށް ކަމުދާނޭހެން ހީވާ އެއްޗެހި ހުއްޓެވެ.\n"ދިސް އިޒް ޓޫ މަޗް." އައިސްއަލަމާރީގެ ދޮރުފަތް ލައްޕާލަމުން ޔާދިންގެ އުނަގަނޑުގައި ދެއަތްވަށާލައި އޭނާއާ ކުރިމަތިވާނޭހެން ފިޒާނާ ހުއްޓުނެވެ.\n"ފިޒާއެއްނު..." ޔާދިން ބުނެލިއެވެ. ފިޒާނާ މާނަވީ ހިނިތުންވުމަކާއެކު ޔާދިންއަށް ބަލަން ހުރީއެވެ. އޭނާގެ އެ ބެލުމުން ކޮންމެވެސް ގޮތްތަކެއް ޔާދިންއަށް ވާކަން ފިޒާނާ ދެނަހުއްޓެވެ. ނަޒަރު ވަކިކޮށްލަން ފިޒާނާ ބޭނުންނުވީ އެހެންވެއެވެ. އެ ދެ ލޮލުގެ ތެރެއިން އޭނާގެ ހިތާއި ސިކުނޑީގެ އެންމެ ފުނަށް ވާސިލުވުމަށް ފިޒާނާ ފީނަމުން ދިޔަ ކަހަލައެވެ.\n"ވަޓް؟..." ރަކިވެގެން ހީނލާފަދައަކުން ޔާދިން ހީނލިއެވެ. ފިޒާނާގެ އުނަގަނޑުގައި އޭނާ ހިފަހައްޓާލިއެވެ. ކޮރައިލުމާއެކު ޔާދިންގެ ކަނދުރާގައި ފިޒާނާގެ ދެއަތްއަޅުވާލުމާއެކު އަވަސްގޮތަކަށް އޭނާގެ ތުންފަތް ޔާދިންގެ ތުންފަތުގައި ޖައްސާލިއެވެ. އެ ކުޑަކުޑަ ހަރަކާތާމެދު ޔާދިން ކަންތައްކުރަނީ ކިހިނެއްތޯ ބަލަން ފިޒާނާ މަޑުކޮށްލިއެވެ.\n"ސައިބޮއެފިންތަ؟." ފިޒާނާއާ ދުރަށް ޖެހިލަމުން ޔާދިން އަހާލިއެވެ.\n"ކިހިނެއްވީ؟." ފިޒާނާ ސުވާލުކުރިއެވެ.\n"ފިޒާ ސައިބޯން ބޭނުންނަމަ ގޮތެއް ނިންމަން އެނގޭނީ އޭރުންނު." ޔާދިން ބުންޏެވެ.\n"ކީއްވެ ދުރަށް ދިޔައީ؟." ފިޒާނާ ކުރިން ކުރި ސުވާލުގެ މަޤްޞަދު އޭނާ ހާމަކުރިއެވެ. ފިޒާނާއާ ނަޒަރު ސީދާކޮށްލައި ޔާދިން ހިނިތުންވެލިއެވެ.\n"ކަމެއްނުވޭ... ދެން ތިހެން ނުބަލަބާ..." ފިޒާނާގެ ގާތުގައި ހުއްޓިލައި އޭނާގެ ކޯތާފަތުގައި އެއްއަތުން ފިރުމާލަމުން ޔާދިން ބުންޏެވެ. އެންމެރަނގަޅޭ ބުނެ އެއްބަސްވާ އުސޫލުން ހިނިތުންވެލައިގެން ހުރި ފިޒާނާ މަޑުމަޑުން ބޯޖަހާލިއެވެ.\n"ސައިބޮއެގެން ޔާދު ދާނީތަ؟. މަޑެއްނުކުރާނަންތަ؟." ފިޒާނާގެ ހަރަކާތްތައް ހުރި ގޮތުން ހީވަނީ ޔާދީން ދާން ބޭނުންނުވެގެން އުޅޭހެނެވެ. އެކަން ޔާދިން ނަގައިގަތެވެ.\n"ފަހުން އަންނާނަން. އޮފީހަށް ނުގޮސް ނުވާނެ." ފިޒާނާއާއެކު ވަގުތު ހޭދަކުރުމަށް އޭނާގެ ޒިންމާތައް އެއްފަރާތްކުރުމުގެ ވިސްނުމެއް ޔާދިންގެ ނެތެވެ. އެއަށްވުރެ އޭނާއަކީ ހަރުދަނާ ވިސްނުމެއްގެ ޒުވާނެކެވެ.\n"އާދޭ އަހަންނާއެކު ބްރެކްފަސްޓް ތައްޔާރުކުރަން... ޔާދު ސައިބޯންވާނެ." ޔާދިންގެ ކަނާއަތު އިނގިލިތަކުގެ ތެރެއަށް ފިޒާނާގެ އަތްތިލަ ހެޔޮވަރުކޮށްލައި ދަމާލިއެވެ. އޭނާގެ އެ ހަރަކާތާ ދެކޮޅު ހެދުމެއް ޔާދިންގެ ނެތެވެ.\nބިއްދޮށްފަރާތު ދޮރުން ކެންޒާއާއެކު ލައިތު ނުކުތްތަން ސަރަފީނާއަށް ފެނުނެވެ. އޭނާގެ ފިޔަވަޅު ހުއްޓުމަކަށް އައީ ލައިތުގެ ތުންފަތުގައިވި ހިނިތުންވުމާއި އޭނާ ކެންޒާއަށް ދޭ ނަޒަރުންނެވެ.\n"ސަރާ..." އަސަދު ގޮވާލިއެވެ. އަނބިމީހާ ކުއްލިއަކަށް ހުއްޓުނީމައެވެ.\n"ދުށީންތަ؟... ނުކުމެގެން ދިޔަ ލައިތު..." އަސަދަށް ބަލާލި ސަރަފީނާގެ މޫނުން ފާޅުވަނީ ހައިރާންކަމެވެ.\n"ހޫމް... ދުށިން..." ލުއި ހިނިތުންވުމަކާއެކު އަސަދު ބޯޖަހާލީއެވެ. ސަރަފީނާގެ ހައިރާންކަންވީ އިތުރެވެ. ފެނުނު މަންޒަރުން އަސަދަށް އެއްވެސް އަސަރެއް ކުރިހެން ހީނުވާތީއެވެ.\n"ރޫމާން!." އަޖައިބުވެ ހުރެ ސަރަފީނާއަށް ގޮވާލެވުނެވެ.\n"ލައިތު އެހެން އުޅެނިކޮށް ސަރާ ދުށީންތަ؟." ކާކޮޓަރިއަށް ނުވަދެ އަނބިމީހާއާއެކު އަސަދު މަޑުކޮށްލީއެވެ.\n"އެކަމަކު... ރޫމާން... އެ އަންހެންކުއްޖާ..." ސަރަފީނާއަށް ފެނުނު މަންޒަރާމެދު ނިންމަންވީ ގޮތެއް ނޭނގިފައިވާ ކަހަލައެވެ.\n"ސަރާއަށް އެ ދެކުދީން ކަމުނުދަނީތަ؟." އަސަދު އަނެއްކާ ވެސް ކުރީ ސުވާލެކެވެ.\n"މީ ކިހިނެއް ހިނގާ ކަމެއްކަން އެނގޭތަ؟. ލައިތު ކުޅޭ ކުޅިވަރަކަށް ނުހަދާނެތަ؟. ކަމެއް ގޯސްވެއްޖެނަމަ މަންމަ ހިތްހަމަނުޖެހޭނެ، އެ އަންހެންކުއްޖާ މަސައްކަތް ދޫކޮށްލާފައި ހިނގައިދާނެތީ ކަންބޮޑުވަނީ. އަހަރެމެންގެ ތެރެއަށް ހޭނިފައި ނެތަސް އޭނާގެ ހުރޭ އަހަންނަށް ކަމުދާ ގޮތެއް، ލައިތުގެ ހަޤީޤީ ބޭނުން ނޭނގޭތި މައްސަލައަކީ. ރޫމާންއަށް އެ ދެ ކުދީން އެކުގައި މިނޫނަސް ފެނިފަ ހުރިހެން ހީވޭ. އަހަންނަށް ނޭނގޭ ކަމެއް އޮތީތަ؟. އެހެންވިއްޔާ ކިޔައިދީބަލަ." ފަޓުލުލޫނުގެ ދެ ޖީބަށް އަސަދުގެ ދެއަތް ކޮށްޕާލައިގެން ހުރިއިރު އެތަނުން ވައަތުގެ މުލައްދަނޑީގައި ސަރަފީނާގެ ކަނާއަތްތިލަ ޖައްސާލިއެވެ.\n"ކެންޒާއަކީ ފިރިހެނުން ސަމާސާކުރާނޭ އަންހެންކުއްޖެއް ވައްތަރެއްނުޖަހާ، އެ އަންހެންކުއްޖާގެ ގާތުގައި ލައިތު ހުއްޓާ ފެންނައިރު އެއީ އަހަރެމެންނަށް އެނގޭ ލައިތޭ އެކަކު ވެސް ނުބުނާނެ، އޭނާ ވަރަށް ހަމަޖެހިފައި ހުންނަނީ ކެންޒާ ގާތު، ހެނދުނު ކެންޒާ އަންނަންވާއިރަށް އޭނާ ބަދިގެއަށް ދާކަން އަހަރެން ދެނަހުރިން. ކެންޒާގެ ކުރިމަތީ އޭނާ ގިނަގިނައިން ހިނިތުންވާތީ އަހަރެން ދުށީން. ސެހްރާނަށް އެ ދެކުދީންގެ ދެމެދުގައި އޮންނަ ގުޅުން އެނގޭހެން ވަރަށް ބޮޑަށް ހީވޭ. ލައިތު ކަމެއް ޚިއްޞާކުރިޔަސް ކުރާނީ ސެހެރާނާ... އަހަރެމެންނަށް އެނގޭނީ އެންމެފަހުން، އެހެންވިޔަސް ލައިތު އެ އަންހެންކުއްޖާ ބަލައިގަނެފިކަން ޔަގީން، އަހަރެން ގަސްދެއްނުކުރަން އެ ދެމެދަށް ވަންނާކަށް، ވަރަށް އަޖައިބުވޭ ލައިތު ފެނިފަ، އެކުއްޖާއަށް ކެންޒާ ކަމުދާނޭ ހިތަށް ވެސް ނާރާ." އަސަދަށް ހީނލެވުނެވެ.\n"އަހަރެން ވެސް އަޖައިބުވީ އެހެންވެ، އެކުއްޖާގެ ހިނިތުންވުން އަހަރެން ނުދެކެން... ރޫމާން ބުނިހެން ކެންޒާގެ ގާތުގައި ހުރީ މުޅިން އެހެން ލައިތެއް ފަދަ، ރޫމާން އެ ކުދީންގެ ދެމެދަށް ހުރަސްއަޅަން ނެތިއްޔާ އަހަރެން ބަހެއްނުބުނާނަން. ހިތަށް އަރަނީ ލައިތު ދިރިއުޅުމެއް ފެށިޔަސް، އޭނާ ގެންގުޅޭ ވަކިވުމުގެ ޚިޔާލު ދޫކޮށްލައި އަހަރެމެންނާއެކު އުޅޭނެނަމައޭ. ހުރިހާ ކުދީން މީހުންނާ އިނދެ ދަރީން ލިބި، އެކުދީން ބޮޑެތިވާތަން އަހަރެންގެ ލޯ ކުރިމަތިން ދުށުމުގެ ނަސީބު ލިބޭނެނަމައޭ." ސަރަފީނާ ބުންޏެވެ.\n"އަހަރެން ހީކުރިން މަންމަ ވަގުތުން މަނާކުރާނޭ ކެންޒާއާ ބައްދަލުކުރުން ލައިތަށް، އެކަމަކު މަންމަ ވެސް ހީވަނީ ލައިތުގެ ފުށުން ފެންނަ ބަދަލާ މެދު ހިތްހަމަޖެހިފައި ހުރީހެން. މަންމައަށް ކެންޒާ ވަރަށް ކަމުދޭ. ސަރާ!، ޔާދިން ބުނި ރޯޅިބައިގެ އެޕާޓްމެންޓެއް ނެގި ވާހަކަ، އެއީ ކިހިނެއްވާކަމެއްތޯ ބެލިންތަ؟. ސަރާ ގާތު ބިނީމޯ... އެހެންވެ އަހަރެން އެހާ ސުވާލުނުކުރީ." ދައްކަމުންދިޔަ ވާހަކައިގެ މެދުތެރެއިން އެހެންކަމެއް ހަނދާންވެގެން އަސަދު ފާހަގަކޮށްލިއެވެ.\n"ޔާދިންގެ ގާތް ރަޙުމަތްތެރިއަކު ހުންނާށޭ ބުނީ، އެކުއްޖާ ކަމަކު އެކީ އަދިކިރިޔާ، އެހެންވެ އަހަރެން ވެސް އެއީ ކާކުތޯ ނާހަން، މާ ސުވާލު ގިނަވެއްޖެނަމަ އަހަރެމެން އެ ދަރިފުޅަށް އިތުބާރުނުކުރަނީއޭ ހީވެދާނެ. ލައިތުއާ ދެބެން މިހާރު ވެސް ތަފާތު ކުރަނީއޭ ހީވެފައި ޔާދިންއަށް އޮންނަނީ. އެއްވެސް ފިސާރި ދަރިއެއް. ރޫމާންގެ ހުންނަ ގޮތްދޫނުކުރާ ގޮތް އެކުދީންނަށް ލިބިފައި އެވަނީ." ސަރަފީނާ ބޯހޫރާލިއެވެ. އަނބިމީހާ ބުނެލި ގޮތުން އަސަދަށް ހީނގަނެވުނެވެ. އަދި އަނބިމީހާގެ ކޮނޑުގައި ހިފައި އަސަދާ ގާތްކޮށްލިއެވެ.\nކަރުކެހެލި އަޑުއިވިގެން ދެމަފިރިން ފަހަތް ބަލާލީ އެކީގައެވެ. ދެންމެ ފެންވަރައިގެން ނުކުމެ ހުރި މީހަކު ފަދައިން ޖިނާނު ހުއްޓެވެ. އިސްތަށިގަނޑުގައި އެއްވެސް ތަރުތީބެއް ނެތެވެ. ކޮނޑުކެނޑިއާއި ސޯޓުބުރީގައި ގޭގައި އުޅޭ ފައިވާނުގައި ޖިނާނު ހުއްޓެވެ.\n"އަޅެ ދަރިފުޅަށް ހިޔެއްނުވޭތަ ދުވަހަކަށްވުރެ ދުވަހެއް މަންމަ ޒުވާންވާހެން." ޖިނާނު އައިސް އެއްވަރު ކުރުމުން އަސަދު ބުންޏެވެ. އެހިނދު އަސަދުގެ ބަނޑުގައި މަޑުމަޑުން ސަރަފީނާ ޖަހާލިއެވެ.\n"ޑޭޑް... އިޓްސް ބްރޯޑް ޑޭލައިޓް... ސްޓޮޕް ފްލާޓިން ވިތް މަމް." ޖިނާނު ބުނެލިއެވެ. ހީނގަންނަމުން ދަރިފުޅުގެ ފަހަތުން ސަރަފީނާއާއެކު އަސަދު އައިސް ކާގެއަށް ވަނެވެ. ސަރަފީނާއާއި އަސަދުގެ ދެމެދުގައި އޮންނަ ގާތްކަމަކީ ކުދީންނަށް އާކަމެއްނޫނެވެ. ބައްޕަ އެކުދީންގެ މަންމަދެކެ އަދިވެސް ލޯބިވާކަން ފާޅުކުރުމަކީ އެކުދީންގެ މެދުގައި ވެސް މައިންބަފައިންނަށް ޚާއްޞަ ގަދަރެއް ދެވިފައިވާ ކަމެކެވެ.\nގޭޓު ކައިރީ މަޑުކޮށްލަމުން ކެންޒާގެ އަތުގައި ލައިތު ހިފާލިއެވެ. އޭނާއަށް މަގުމަތިން ޔާދިންގެ ކާރު ފެނުމުން ގޭދޮށުގައި ހުންނަ ސެކިއުރިޓީ މީހާ ގާތުން ޔާދިން އައީތޯ ސުވާލުކޮށްލިއެވެ. މައްސަލައެއް ދިމާވެގެން ރަނގަޅުކުރަން ގަރާޖަށް ކާރު ލީގޮތަށް އޭގެ ޚަބަރު ބެލުން އޭނާ ހަވާލުކުރީ އާރިކާއެވެ. ޔާދިންއަކީ އޮފީހުން ގެއަށް އަންނަ ގޮތަށް ބޭރަށް ދާނޭ މީހެއްނޫންވީމާ، މިވީ ދެތިން ދުވަހު އޭނާ އުޅުނީ ޔާދިންގެ ކާރުގައެވެ. އެހެންވެ މިއަދުވެސް ސެހްރާނު ކައިރީ ބުނެގެން ޔާދިންގެ ކާރުގެ ތަޅުދަނޑި ހޯދަން ލައިތު ގަސްދުކުރިއެވެ. އޭނާއާއި ޔާދިން ގެންގުޅެނީ އެއްކަހަލަ ކާރަށްވާތީ ފަރިތަކަމާއެކު ކެންޒާ ގޮވައިގެން އޭނާއަށް ދަތުރުކުރެވޭނެތީއެވެ. އެކަމަކު ޔާދިން ގެއަށް ނާންނަކަމުގައި ސެކިއުރިޓީ މީހާ ބުނުމުން އެ ޚިޔާލު ޖެހުނީ ދޫކޮށްލާށެވެ. ހަމައެއާއެކު ކާރު ގޭ ދޮރުމަތީގައި އޮތްއިރު ޔާދިން ގެއަށް ނުވަދެ ދިޔައީ ކޮންތާކަށްތޯ ލައިތު ސުވާލު އުފެދުނެވެ. ނަމަވެސް ކެންޒާއަށްވުރެ މުހިންމު އެއްވެސް ކަމެއް އޭނާއަށް ނެތުމުން، ޔާދިން ވީ ބޭކާރު ޚިޔާލަކަށެވެ. އާދައިގެ މަތިން ގޭގެ ބޮޑު ކާރުގައި ނަސީމު އައުމުން އޭގައި ކެންޒާ ކޮލެޖަށް ދާން ނައްޓާލީއެވެ.\n"ޒުބިން ކޮބާ؟." ކާގެއަށް ވަން ލައިތުގެ ސަމާލުކަން އަސަދުގެ އަޑަށް ދެވުނެވެ. ގޮނޑީގައި އިށީންނަން އަންނަމުން އޭނާގެ ނަޒަރު ލައިރާއަށް ހުއްޓުނެވެ.\n"ވަޒީފާގެ ކަންތަކުގައި ދިޔައީ." ލައިރާ ބުންޏެވެ.\n"ސައިބޮއެގެންދާން މަޑުކުރުވިނަމަ." ކަސްތޫރީ ބުންޏެވެ.\nލައިރާ އެއްވެސް އެއްޗެއް ނުބުނެ ހިމޭންވެފައި އިނީއެވެ. ދަރިފުޅުގެ އެ ހިމޭންކަމުން ސަރަފީނާ ކަމެއް ދެނެގަތެވެ. ޔާދިން ވެސް ނެތްކަން ފާހަގަކުރަމުން، ލައިރާއަށް ހުއްޓިފައިވި ސަމާލުކަން އެހެން ދިމާއަކަށް ސަރަފީނާ އަނބުރާލީ ގަސްދުގައެވެ. އޭނާ ބޭނުންވިގޮތްވިއެވެ.\n"ހިނގާބަލަ ދަތުރެއް ރާވަން. އަންކަލްގެ އެއްކަލަ ކޮޓެޖު ހުންނަ ރަށަށް ނުދާތާ ކިހާ ދުވަހެއްވެއްޖެ. އެންމެން އެކީ މަޖާކޮށްލަން ވެސް ވަގުތު ހުސްކުރަންވާނެއެއްނު." ކާމޭޒުދޮށުގައި އިނދެފައި ސެހްރާނު ފެށިއެވެ. ޖިނާނު ހީވީ އޭނާ ނުފަށައިގެން އިންހެނެވެ. ވަގުތުން ސެހްރާނާ އެއްބައިވެލިއެވެ.\n"މާމައަކަށް ލޯންޗަކަށް ނޭރޭނެ، އެކަމަކު ތިކުދީން ރާވަންވީނު... ތެދެއް އަސަދު އެރަށުގެ ކަންކަން ކިހިނެއްތަ؟. އެތަން ހުރީ ރަނގަޅަށްތަ؟." ކަސްތޫރީ އަހާލިއެވެ.\n"ޔާދުބެއާއި ޒިންބެގެ ފައިޓެއް ހިންގާލައިގެން ލާސްޓްމިނެޓްގަ ހުރިހާ ކަމެއް ފަނިކޮށްލާނެ، އެ ދެމީހުންނަކީ ހުރިހާ ސެލެބްރޭޝަނެއް ފަނިކުރާ ދެމީހުން... އެމީހުން ނުލާ ދަތުރު ރާވަންވާނީ." ޖިނާނު ބުންޏެވެ.\n"ޖިނާނު އެކަނި ދާންވީނު." ލައިތު ބުނެލިއެވެ. އެއާއެކު ނިކަން އަވަހަށް ސެހްރާނު ވާހަކަދެއްކިއެވެ.\n"އިލީ އައިފަހުން އެކަހަލަ މަޖާކަމެއް އަދި ނުބޭއްވޭ... ޒުބިން އައީމަ، ގޭގަ އެންމެން ހަމަވެއްޖެ." ސެހްރާނު ބުނެލިއެވެ.


Yauqoob ge massala anna hafthaa ah faskoffi\nޔައުގޫބުގެ މައްސަލަ އަންނަ ހަފްތާއަށް ފަސްކޮށްފި\n13 އޮކްޓޯބަރ 2020 - 11:57:19\nރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު ޔައުގޫބް އަބްދުﷲ ގެ މެމްބަރުކަން ގެއްލިއްޖެ ކަމަށް ކަނޑައަޅައި ދިނުމަށް އެދި ސުޕްރީމް ކޯޓަށް ހުށަހެޅި މައްސަލަ އަންނަ ހަފްތާއަށް ފަސްކޮށްފި އެވެ.\nމައުލޫމާތު ލިބޭ ގޮތުގައި އެ މައްސަލައިގެ އަޑުއެހުން ފަސްކޮށްފައި ވަނީ ޔައުގޫބް އެގޮތަށް އެދިވަޑައިގެންނެވުމުންނެވެ.\nއެ މައްސަލަ އަންނަ ބުރާސްފަތި ދުވަހަށް ތާވަލު ކުރުމަށް ފަހު މިހާރު ފަސްކޮށްފައި ވަނީ އަންނަ ހަފްތާގެ ބުދަ ދުވަހަށް ކަމަށް ވެއެވެ.\nޔައުގޫބްގެ މައްސަލަ ސުޕްރީމް ކޯޓަށް ހުށަހަޅާފައި ވަނީ ޗާޓަޑް އެކައުންޓެންޓުންގެ ގާނޫނުގެ ދަށުން އުފެއްދި އިންސްޓިޓިއުޓް އޮފް ޗާޓަޑް އެކައުންޓެންޓްސް އޮފް ދަ މޯލްޑިވްސް (އައިސީއޭއެމް) ގެ ކައުންސިލަށް ޔައުގޫބް އައްޔަނުކޮށް އެ މަގާމު ބަލައިގަތުމުންނެވެ.\nޔައުގޫބްގެ މައްސަލަ ސުޕްރީމް ކޯޓަށް ހުށަހަޅާފައި ވަނީ ސިވިލް ކޯޓުގެ ކުރީގެ ގާޒީ މުހައްމަދު ހަލީމް އެވެ.\nސުޕްރީމް ކޯޓަށް ހުށަހެޅި މައްސަލައިގައި ބުނެފައި ވަނި ގާނޫނު އަސާސީގެ 73 ވަނަ މާއްދާގެ (ރ) އާ ޔައުގޫބް ހިލާފުވެފައި ވާތީ މެމްބަރުކަން ގެއްލިއްޖެ ކަމަށް ކަނޑައަޅައި ދިނުމަށެވެ.\nގާނޫނު އަސާސީގެ 73 ވަނަ މާއްދާގެ (ރ) ގައި ބުނެފައި ވަނީ، މަޖިލީހުގެ މެމްބަރަކު އެ މާއްދާގައި ބަޔާން ކުރާ ވަޒީފާތަކުން ކުރެ ވަޒީފާއެއް އަދާކޮށްގެން ނުވާނެ ކަމަށެވެ. އެގޮތުން އެ މާއްދާގެ ތިންވަނަ ނަމްބަރުގައި ވަނީ މަޖިލީހުގެ މެމްބަރަކު "މުސްތަގިއްލު ކޮމިޝަނެއްގެ މެންބަރުކަން ނުވަތަ މުސްތަގިއްލު މަގާމެއް" އަދާކޮށްގެން ނުވާނެ ކަމަށެވެ.\n"އިންސްޓްޓިއުޓް އޮފް ޗާޓާޑް އެކައުންޓެންޓްސް އޮފް ދަ މޯލްޑިވްސް" ގެ ކައުންސިލަށް ޔައުގޫބް އައްޔަނު ކުރުމާއި އެކު އޭނާގެ މެމްބަރުކަން ގެއްލިފައިވާ ކަމަށް ބައެއް ގާނޫނީ ވަކީލުން ވަނީ ފާހަގަކޮށްފަ އެވެ. އަދި އެ މައްސަލަ ބޮޑުވުމުން ޔައުގޫބް ވަނީ އެ ކައުންސިލުން އިސްތިއުފާ ދެއްވާފަ އެވެ.